
Joniškio rajono savivaldybės atsinaujinančių išteklių energijos naudojimo plėtros veiksmų planas iki 2030 m.





PATVIRTINTA

Joniškio rajono savivaldybės tarybos

2023 m. kovo 30 d. sprendimo Nr. T-48





































































Įvadas	8

Santrauka	9

Extended summary	11

. Atsinaujinančių energijos išteklių esamos būklės įvertinimas	12

. Savivaldybės geografinė padėtis	12

. Savivaldybės klimatinės sąlygos	12

. Duomenys apie energijos vartotojus savivaldybėje	13

. Gyventojai	13

. Namų ūkių sektorius	15

. Paslaugų sektorius	18

. Žemės ūkio sektorius	19

. Pramonės ir statybos sektorius	19

. Transporto sektorius	20

. Duomenys apie centralizuotai tiekiamos šilumos naudojimą savivaldybėje	21

. Duomenys apie šilumos energijos vartotojus, kurie šiluma apsirūpina decentralizuotai	22

. Šilumos energijos gamyba Joniškio rajono įstaigų ir įmonių katilinėse	22

. Šilumos vartojimas namų ūkiuose, neprijungtuose prie centralizuoto šilumos tiekimo tinklo	23

. Elektros energijos vartojimas savivaldybėje	24

. Dujų vartojimas savivaldybėje	25

. Galutinis energijos suvartojimas	27

. Galutinis energijos suvartojimas transporto sektoriuje	27

. Galutinis energijos suvartojimas pramonėje	29

. Galutinis energijos suvartojimas žemės ūkio sektoriuje	29

. Galutinis energijos suvartojimas namų ūkiuose	29

. Galutinis energijos suvartojimas paslaugų sektoriuje	30

. Galutinis energijos suvartojimas Joniškio rajono savivaldybėje	30

. AEI dalies energijos vartojime nustatymas	32

 AIE naudojimas centralizuoto šilumos tiekimo sistemoje	33

. AEI naudojimas šildymui centralizuoto šilumos tiekimo sistemai nepriklausančiuose namų ūkiuose	33

. Elektros energijos gamyba savivaldybėje iš AEI	34

. Biodegalų naudojimas ir kiekiai savivaldybėje	36

. AIE sunaudojimo bendrajame galutinės energijos suvartojime nustatymas	36

. Joniškio rajono savivaldybės atsinaujinančių išteklių energijos potencialas	38

. Biomasės (medienos) kuro išteklių potencialas	38

. Energetinių plantacijų kuras	39

. Šiaudų kuro ištekliai	39

. BIODUJŲ GAMYBOS IR IŠGAVIMO POTENCIALAS	40

. Biodujų potencialas iš žemės ūkio ir maisto pramonės atliekų	40

. Sąvartynų biodujų potencialas	41

. Biodujų iš nuotekų dumblo potencialas	41

. Komunalinių atliekų potencialas	42

. Vėjo energijos išteklių panaudojimo potencialas	42

. Saulės energijos išteklių panaudojimo potencialas	44

. Geoterminės ir aeroterminės energijos potencialas	47

. Hidroenergijos ištekliai	50

. Hidroterminės energijos ištekliai	51

. AEI naudojimas centralizuoto šilumos tiekimo sistemoje	52

 Saulės energija pagamintos šilumos integracija	52

 Šilumos gamyba naudojant elektrą	53

 Šilumos akumuliacijos technologijų integravimas	53

 Vėsinimo technologijų integravimas	54

 Nuotekinio vandens šilumos panaudojimas	55

. Savivaldybės teritorijoje esančio atsinaujinančių išteklių energijos potencialo apibendrinimas	56

. Savivaldybės energijos poreikių prognozė iki 2030 metų be papildomų priemonių	57

. Esamos energijos vartojimo efektyvumo didinimo priemonės	58

 Centralizuoto šilumos tiekimo sistemos modernizavimas pereinant prie vietinių ir atsinaujinančių energijos išteklių	59

. Prognozuojamas kuro ir energijos balansas be papildomų priemonių įgyvendinimo	59

. Siektino AIE dalies galutiniame vartojime rodiklio nustatymas	62

. AIE dalies galutiniame vartojime didinimo priemonės	63

. Savivaldybei siūlomi AIE koncepciniai scenarijai, vertinimo kriterijai, lyginamosios analizės rodikliai	69

. Scenarijų vertinimo kriterijai	69

. Savivaldybės AIE 1 koncepcinis scenarijus	70

. Savivaldybės AIE 2 koncepcinis scenarijus	70

. Savivaldybės AIE 3 koncepcinis scenarijus	71

. Savivaldybės AIE koncepcinių scenarijų palyginimas	73

. AIE dalies galutiniame vartojime neapibrėžtumo bei rizikos veiksnių analizė, jų poveikio vertinimas	75

. AIE dalies galutiniame vartojime neapibrėžtumo analizė	75

. Rizikos veiksniai ir jų poveikio įvertinimas	76

. Projektų finansavimo gairės ir jų atrankos kriterijai	79

. Reikalavimai projektų išlaidoms	79

. Projektų atrankos kriterijai	79

. Ekonominiai vertinimo kriterijai	80

. Subsidijavimo intensyvumo vertinimas	81

. Aplinkosauginio kriterijaus vertinimas	82

. Projektų atrankos principai	83

. Išvados ir rekomendacijos	85







. lentelė. Vidaus ir tarptautinė migracija 2017-2021 m.	14

. lentelė. Gyvenamųjų pastatų, Joniškio rajono savivaldybėje, pasiskirstymas pagal jų plotus ir statybos metus	16

. lentelė. Gyvenamųjų pastatų Joniškio rajono savivaldybėje pasiskirstymas pagal jų sienų statybai naudotas medžiagas	17

. lentelė. Joniškio rajono savivaldybės pastatai pagal nuosavybės teisę	18

. lentelė. Joniškio rajono savivaldybėje įregistruoti paslaugų sektoriaus pastatai	18

. lentelė. Savivaldybės kontroliuojamos ir viešosios bei biudžetinės įstaigos Joniškio rajono savivaldybėje	19

. lentelė. Pramonės ir statybos sektoriaus įmonių skaičius Joniškio rajono savivaldybėje 2017–2022 m.	20

. lentelė. Joniškio rajono savivaldybėje įregistruoti pramonės sektoriaus pastatai	20

. lentelė. Transporto priemonių registracija Joniškio rajono savivaldybėje	21

. lentelė. Savivaldybės administracijos bei savivaldybės kontroliuojamų ir biudžetinių įstaigų eksploatuojamos transporto priemonės	21

. lentelė. Joniškio rajono savivaldybėje pagamintas ir realizuotas šilumos kiekis (MWh)	22

. lentelė. Joniškio rajono savivaldybėje tiekiamos šilumos vartotojų struktūra	22

. lentelė. Joniškio rajono savivaldybės kontroliuojamos ir biudžetinės įstaigos, apsirūpinančios šilumos energija individualiai	22

 lentelė. Kuro rūšių balansas namų ūkiuose Lietuvoje	23

 lentelė. Energijos sąnaudos šildymui ir karštam vandeniui	24

. lentelė. Elektros energijos suvartojimas Joniškio rajono savivaldybėje	24

. lentelė. VMPEI Lietuvoje ir Joniškio rajono savivaldybėje	27

. lentelė. Kuro energijos suvartojimas	28

. lentelė. Kuro energijos suvartojimas savivaldybės įstaigose	28

. lentelė. Galutinis energijos vartojimas transporte	28

 lentelė. Galutinis energijos vartojimas savivaldybėje, tne	30

. lentelė. Atsinaujinančių energijos išteklių dalis (proc.) suvartojime Lietuvoje	33

. lentelė. Įvairių kuro rūšių sunaudojami energijos kiekiai Joniškio rajono savivaldybės namų ūkiuose, neprijungtuose prie centralizuoto šilumos tiekimo sistemos	34

. lentelė. Elektros energijos gamintojai iš AIE (saulės šviesos elektrinės)	35

. lentelė. Elektros energijos gamintojai iš AIE pagal tipus	35

. lentelė. Biodegalų vartojimas Joniškio rajono savivaldybėje	36

. lentelė. AIE dalis bendrame galutinės energijos suvartojime Joniškio rajono savivaldybėje	36

. lentelė. Joniškio rajono savivaldybės teritorijoje esančių miškų plotai pagal nuosavybės teisę	38

. lentelė. Kirtimų apimtys Joniškio rajono savivaldybės valstybiniuose miškuose 2018-2021 m.	38

. lentelė. Duomenys apie parduodamų malkų kiekius bei susidariusių kirtimo atliekų kiekius Joniškio rajono savivaldybės valstybiniuose miškuose 2018-2021 m.	38

. lentelė. Grūdinių kultūrų derliaus kitimas Joniškio rajono savivaldybėje 2019-2021 metais (tonomis)	39

. lentelė. Skirtingos kilmės biodujų charakteristikos	40

. lentelė. Joniškio rajono savivaldybėje susidariusių nuotekų kiekiai 2019-2021 metais	41

. lentelė. Pastatų (be pagalbinio ūkio paskirties) užimami žemės plotai Joniškio rajono savivaldybėje	45

. lentelė. Pastatų stogų plotas, tinkamas saulės kolektoriams ar fotomoduliams įrengti	46

. lentelė. Grunto šilumos energijos emisija naudojant horizontalių kolektorių sistemą	49

. lentelė. Grunto šilumos energijos emisija naudojant vertikalių kolektorių sistemą	49

. lentelė. AIE potencialas Joniškio rajono savivaldybėje	56

. lentelė. Galutinio energijos poreikio skirtinguose ūkio sektoriuose priklausomybė nuo BVP augimo ir gyventojų skaičiaus kitimo	57

. lentelė. BVP ir gyventojų skaičiaus kitimo 2021-2030 m. laikotarpiu prognozės	57

 lentelė. Planuojamos renovacijos apimtys Joniškio rajono savivaldybėje	58

. lentelė. AIE dalies galutiniame vartojime didinimo priemonės	67

 lentelė. Galutinis energijos vartojimas savivaldybėje (AIE 1 scenarijus), tne	70

 lentelė. Gaminti energija iš fotomodulių ir kolektorių	71

 lentelė. Galutinis energijos vartojimas savivaldybėje (AIE 2 scenarijus), tne	71

 lentelė. Galutinis energijos vartojimas savivaldybėje (AIE 3 scenarijus), tne	72

 lentelė. Koncepcinių scenarijų palyginimas	73

. lentelė. AIE dalies energijos balanse duomenų šaltinių ir vertinimo metodų neapibrėžtumo grupės	75

. lentelė. AIE dalies energijos balanse duomenų šaltinių ir vertinimo metodų neapibrėžtumo grupės	75

. lentelė. Rizikos balų suteikimo matrica	76

. lentelė. Rizikos veiksnio kontrolės priemonių poreikio nustatymas	76

. lentelė. Rizikos tipai ir veiksniai	76

. lentelė. Pagalbos intensyvumas	82

. lentelė. Galimi projektų atrankos principai	83

. lentelė. Galimas kriterijų detalizavimas	84

 lentelė. Rekomendacijos atsinaujinančių energijos išteklių naudojimo plėtrai	86








. pav. Joniškio rajono savivaldybės geografinė padėtis	12

. pav. Lietuvos Respublikos vėjo greičio ir saulės spindėjimo trukmės žemėlapiai	13

. pav. Paslaugos paklausos prognozė (gyventojų skaičius)	15

. pav. Gyvenamosios paskirties pastatai Joniškio rajono savivaldybėje	16

. pav. Gyvenamojo ploto pasiskirstymas Joniškio rajono savivaldybėje pagal statybos metus	17

. pav. Gyvenamosios paskirties pastatai pagal statybines medžiagas Joniškio rajono savivaldybėje	18

. pav. Lietuvos dujų tinklas	25

. pav. Lietuvos energetikos sektoriuje 2020 ir 2030 metais siekiami tikslai	32

. pav. Vidutinio metinio vėjo greičio pasiskirstymo Lietuvoje žemėlapis	42

. pav. Teritorijos, kurioje gali būti ribojami vėjų elektrinių (aukštų statinių) projektavimo ir statybos darbai, žemėlapis	44

. pav. Vidutinė metinė saulės spinduliavimo trukmė skirtinguose Lietuvos regionuose	45

. pav. Kambro vandeningo sluoksnio kraigo temperatūrų žemėlapis	48

. pav. Lietuvos hidrografinis žemėlapis	51

. pav. Prognozuojamas kuro suvartojimas – transportas, tne	59

. pav. Prognozuojamas kuro suvartojimas – žemės ūkis, tne	60

. pav. Prognozuojamas kuro suvartojimas – namų ūkiai, tne	61

. pav. AIE dalies bendrame kuro balanse planiniai rodikliai	62






Vienas pagrindinių iššūkių XXI amžiuje, yra tai, kaip pasiekti pusiausvyrą švelninat neigiamą poveikį aplinkai ir siekiant tvaraus ekonomikos augimo. Kaip nurodė Pasaulio išteklių institutas (ang. WRI), daugiau nei trečdalį viso pasaulio šiltnamio efektą sukeliančių dujų išmeta tradiciniai energijos šaltiniai. Todėl energetikos politikoje vis svarbesnė vieta skiriama atsinaujinančių energijos šaltinių plėtrai. Bendras pasaulio valstybių siekis yra sumažinti tradicinių energijos šaltinių naudojimą ir išmetamų teršalų kiekį elektros energijos gamyboje. Šiai dienai permainos Europos Sąjungos energetikos raidoje labai ženklios – energetinis saugumas, energetikos rinkų integracija, diversifikacija, vartojimo efektyvumas, technologijos ir inovacijos yra nebeatsiejami ateities energetikos palydovai, lemiantys pokyčių būtinybę šioje srityje. 

Atsinaujinančių išteklių energijos (toliau – AIE) sąvoka yra apibrėžiama Lietuvos Respublikos (toliau – LR) atsinaujinančių išteklių energetikos įstatymo 2 str. 2 dalyje nurodant, kad tai energija iš atsinaujinančių neiškastinių išteklių: vėjo, saulės energija, aplinkos energija, geoterminiai, hidroterminiai ištekliai ir vandenynų energija, hidroenergija, biomasė, biodujos, įskaitant sąvartynų ir nuotekų perdirbimo įrenginių dujas, taip pat kitų atsinaujinančių neiškastinių išteklių, kurių panaudojimas technologiškai yra galimas dabar arba bus galimas ateityje, energija. Tai gamtos ištekliai, kurių atsiradimą ir atsinaujinimą lemia gamtos procesai. 

AIE naudojimo skatinimas nacionaliniu lygiu numatytas Lietuvos Respublikos atsinaujinančių išteklių energetikos įstatyme, o ilgalaikė AIE naudojimo plėtra numatyta Nacionalinėje energetikos strategijoje. Atsinaujinantys energijos ištekliai, jų efektyvus naudojimas ir plėtra yra vienas iš esminių darnios nacionalinės energetikos strategijos tikslų, kurių įgyvendinimas mažina priklausomumą nuo iškastinio kuro importo, didina energijos tiekimo patikimumą ir mažina šiltnamio reiškinį sukeliančių dujų emisiją į atmosferą. Lietuvoje iki 2030 m. numatoma pasiekti 45 proc. atsinaujinančių energijos išteklių galutiniame energijos suvartojime (viena didžiausių ambicijų AIE plėtros srityje ES mastu), tarp jų 45 proc. elektros ir 90 proc. energijos centralizuoto šilumos tiekimo sektoriuje bus pagaminama iš AIE. Taip pat ne mažiau kaip 30 proc. vartotojų patys pasigamins elektros savo poreikiams. Vietinės elektros energijos gamybos dalis Lietuvoje padidės nuo 35 proc. iki 70 proc., o AIE dalis transporte išaugs iki 15 proc. ir Lietuva taps energetikos inovacijų lydere regione. 

Atsinaujinančių energijos išteklių naudojimas, jų plėtojimas ir veiksmingas naudojimas yra vienas svarbiausių energetikos tikslų. Tai yra pasaulio ateitis, nuo kurios priklausys gyvenamosios aplinkos kokybė, socialinė ir ekonominė aplinka. Todėl siekiant formuoti tvarią energetinę infrastruktūrą yra labai svarbus institucijų įsitraukimas į procesą, tinkamų sąlygų sudarymas, suprantant atsinaujinančių energijos išteklių svarbą ir poveikį būsimoms kartoms. 

Pagal LR atsinaujinančių išteklių energetikos įstatymą savivaldybėms AIE plėtros procese tenka svarbus vaidmuo – jos tampa vienomis svarbiausių institucijų, kurios atsakingos už AIE plėtrą. Įstatyme numatyta, kad viena iš savivaldybės funkcijų, susijusių su AIE plėtra, yra rengti ir tvirtinti bei įgyvendinti AIE naudojimo plėtros veiksmų planą, kurio pagrindais bus rengiama AIE plėtros finansavimo programa, lėšų panaudojimo tvarkos aprašas ir planuojamos lėšos konkretiems AIE finansavimo programų projektams savivaldybių teritorijoje finansuoti.

Energijos gamybos ir naudojimo situacija skirtingose savivaldybėse yra nevienoda, todėl rengiant AIE naudojimo plėtros planą, Joniškio rajono savivaldybėje, buvo atlikta AIE naudojimo esamos būklės analizė (išanalizuotas šilumos ir elektros energijos bei transporto degalų suvartojimas pagal tiekimo rūšį ir galutinio vartojimo sektorius), taip pat nustatyta atsinaujinančių energijos išteklių dalis kiekvienos energijos rūšies suvartojime, identifikuotas AIE potencialas bei plėtros galimybės. AIE planas parengtas vadovaujantis Atsinaujinančių išteklių energijos naudojimo plėtros veiksmų planų rengimo metodika, kurią skelbia Lietuvos savivaldybių asociacija.






Kaip nurodė Pasaulio išteklių institutas (ang. WRI), daugiau nei trečdalį viso pasaulio šiltnamio efektą sukeliančių dujų išmeta tradiciniai energijos šaltiniai. Todėl bendras pasaulio valstybių siekis yra sumažinti tradicinių energijos šaltinių naudojimą ir išmetamų teršalų kiekį elektros energijos gamyboje. Lietuvoje Iki 2030 m. numatoma pasiekti 45 proc. atsinaujinančių energijos išteklių galutiniame energijos suvartojime (viena didžiausių ambicijų AEI plėtros srityje ES mastu), tarp jų 45 proc. elektros ir 90 proc. energijos centralizuoto šilumos tiekimo sektoriuje bus pagamina iš AEI. Taip pat ne mažiau kaip 30 proc. vartotojų patys pasigamins elektros savo poreikiams. Vietinės elektros energijos gamybos dalis Lietuvoje padidės nuo 35 proc. iki 70 proc., o AEI dalis transporte išaugs iki 15 proc. ir Lietuva taps energetikos inovacijų lydere regione. 

Pagal LR atsinaujinančių išteklių energetikos įstatymą savivaldybėms AEI plėtros procese tenka svarbus vaidmuo – jos tampa vienomis svarbiausių institucijų, kurios atsakingos už AEI plėtrą. Įstatyme numatyta, kad viena iš savivaldybės funkcijų, susijusių su AEI plėtra, yra rengti ir tvirtinti bei įgyvendinti AEI naudojimo plėtros veiksmų planą, kurio pagrindais bus rengiama AEI plėtros finansavimo programa, lėšų panaudojimo tvarkos aprašas ir planuojamos lėšos konkretiems AEI finansavimo programų projektams savivaldybių teritorijoje finansuoti.

Joniškio rajono savivaldybės AEI plėtros veiksmų planą sudaro 11 skyrių.

1 skyriuje „Esamos būklės analizė“ aprašoma savivaldybės geografinė padėtis, klimatinės sąlygos. Pateikiami duomenys apie energijos suvartojimą savivaldybėje skirtinguose ūkio sektoriuose, pagal atskiras vartotojų grupes.

2 skyriuje nustatytas bendrasis galutinis energijos suvartojimas Joniškio rajono savivaldybėje – 19 794,0 tne. 

3 skyriuje „AIE dalies energijos vartojime nustatymas“ įvertinama AEI dalis galutinės energijos suvartojime. Joniškio rajono savivaldybėje ši dalis sudaro 60,6 proc. 

4 skyriuje „Joniškio rajono savivaldybės atsinaujinančių išteklių energijos potencialo įvertinimas“ yra nustatytas AIE naudojimo potencialas pagal atskiras AIE rūšis: medienos ir šiaudų kurą, biodujas, komunalines atliekas, saulės, vėjo, hidroenergijos, hidroterminės ir geoterminės energijos išteklius. Suminis, pagal skyriuje aprašytas prielaidas įvertintas savivaldybės teritorijoje esančių AEI techninis potencialas siekia apie 444 ktne. Šis skaičius parodo AEI kiekį, kuris galėtų būti įsisavintas pasinaudojant tik Joniškio rajono savivaldybės teritorijoje esančiais ištekliais. Šis potencialas daug kartų viršija savivaldybės metinius energijos poreikius. 

5 skyriuje „Savivaldybės energijos poreikių prognozė iki 2030 metų be papildomų priemonių“ pagal skyriuje aprašytas prielaidas atlikta Joniškio rajono savivaldybės energijos poreikių prognozė rodo, kad savivaldybės metiniai poreikiai didės nuo 19 028,0 tne (neskaitant energijos nuostolių tinkle) iki 19 492,1 tne. 

6 skyriuje „Siektino AEI dalies galutiniame vartojime rodiklio nustatymas“ nustatytas siektinas AEI dalies galutiniame vartojime rodiklis, kuris yra 72,3 proc. 

7 skyriuje „AEI dalies galutiniame vartojime didinimo priemonės“ pateikiamos siūlomos priemonės nustatytam AEI naudojimo planiniam rodikliui iki 2030 m. pasiekti. Tarp pagrindinių priemonių yra saulės energijos panaudojimas karšto vandens gamybai saulės kolektoriuose bei elektros energijos gamybai saulės šviesos elektrinėse, įrengtose ant savivaldybei priklausančių pastatų stogų. Taip pat pateiktos papildomos priemonės, kurių poveikis planiniam rodikliui nevertintas. 

8 skyriuje „Savivaldybei siūlomi AEI koncepciniai scenarijai, vertinimo kriterijai, lyginamosios analizės rodikliai“ pateikiamas trijų koncepcinių scenarijų vertinimas: bazinis scenarijus „veiklos kaip įprasta“ atveju, antrasis, siūlomas scenarijus, kai įgyvendinami AEI naudojantys projektai savivaldybei priklausančiuose pastatuose ir trečiasis koncepcinis scenarijus, kuriame daromas poveikis namų ūkiams ir savivaldybei priklausančiuose pastatuose.

9 skyriuje „AEI dalies galutiniame vartojime neapibrėžtumo bei rizikos veiksnių analizė, jų poveikio įvertinimas“ pripažįstama neapibrėžtis, atsirandanti tiek dėl duomenų trūkumo, tiek dėl skaičiavimų metodo taikymo. Aprašyti ir įvertinti rizikos veiksniai, galimi siekiant AEI rodiklio pagal siūlomą koncepcinį scenarijų.

10 skyriuje „Projektų finansavimo gairės ir jų atrankos kriterijai“ pateikiami bendrieji reikalavimai projektų finansavimo gairėms ir projektų atrankos kriterijai, skirti padėti Joniškio rajono savivaldybei sudarant savivaldybės atsinaujinančių išteklių energijos naudojimo plėtros finansavimo programą ir jos lėšų panaudojimo tvarkos aprašą.




Renewable energy development is the most important priority of Lithuanian state energy policy. In Lithuania by 2030, a 45 % share of renewable energy in final energy consumption is expected to be achieved (one of the biggest ambitions for the development of RES in the EU), of which 45 % in electricity and 90 % in district heating will come from RES. Also, at least 30 % of consumers will generate electricity for their own use. The share of domestic electricity production in Lithuania will increase from 35 % to 70 %, while the share of RES in transport will increase to 15 % and Lithuania will become the leader in energy innovation in the region. 

The Law on Energy from renewable sources Act of Republic of Lithuania defines that more responsibilities are to the municipalities – they become important institutions in enhancing use of renewable energy (here in after – RE). For each municipality Law on Energy from Renewable Source sets a requirement to prepare and adopt Renewable Energy Action Plan in accordance with the requirements of the Law. 

Renewable Energy Action Plan of Joniskis district municipality consists of 12 chapters. In Chapters 1-2 „Assessment of the current condition of renewable energy resources in Joniskis district municipality” geographical location and climate conditions of the municipality are presented. Information on energy consumption in different sectors of economy is given. Calculated final energy consumption in the municipality is 19 794,0 toe.

In Chapter 3 „Determination of RE share“ current share of energy from renewable sources in gross final energy consumption is evaluated and equals 60,6 per cent.

In Chapter 4 „RE Potential in Joniskis district municipality“ RE potential by different energy sources is evaluated: solid biomass, straw, biogas, municipal waste, solar, wind, hydro, hydrothermal, and geothermal. Total evaluated potential amounts to 444 ktoe. This number shows how much energy can be produced from RE only by sources available in the territory of the municipality. Potential is much higher than the yearly energy consumption of the municipality. 

In Chapter 5 „Energy Consumption Forecast till 2030 without Additional Measures“ energy consumption forecasting was performed that showed slight increase in annual energy consumption from 19 028,0 toe up to 19 492,1 toe in the year 2030.

Chapter 6 „Municipality Overall Targets for the Share of Energy from Renewable Sources in Gross Final Consumption“ sets recommended municipality targets for the share of energy from renewable sources in gross final consumption. The target for the share of RES in final consumption is set at 72,3 %.

Chapter 7 „Measures to Increase RE Share in Gross Final Consumption“ presents measures to reach the RE target. The use of solar energy for hot water and electricity production, installed on the roofs of the municipality owned buildings are among the main suggested measures. Additionally, measures, with impact not accounted to the RE target, are suggested in this chapter.

Chapter 8 „Proposed scenarios, evaluation criterions and comparative analysis criterions“ 3 scenarios are analyzed: „business as usual“ scenario, the second, suggested scenario, when RE projects in municipality owned buildings are implemented.

Chapter 9 „Uncertainty and risk analysis“ contains uncertainty analysis due to lack of data, or calculation methodology. Risk analysis for proposed scenario is performed. 

Chapter 10 „Project Financing Guidelines and Project Selection Criterions“ contains general requirements for project financing guidelines. Project Selection Criterions are suggested in order to help municipality in preparation of RE development projects financing program and the order of usage of its funds.




. ATSINAUJINANČIŲ ENERGIJOS IŠTEKLIŲ ESAMOS BŪKLĖS ĮVERTINIMAS

. Savivaldybės geografinė padėtis

Joniškio rajonas – šiaurės Lietuvos kraštas, esantis prie pat Latvijos sienos. Didžioji dalis yra Žiemgalos žemumoje. Rajono administracinis centras – Joniškis, 37 km nuo Šiaulių, atstumai iki didžiųjų Lietuvos miestų dideli: iki Vilniaus – 229 km, iki Kauno – 218 km, Klaipėdos – 215 km. 



. pav. Joniškio rajono savivaldybės geografinė padėtis

Šaltinis: sudaryta autorių

Didžioji rajono dalis išsidėsčiusi pietinėje Žiemgalos žemumos dalyje. Rajono teritorija teka upės: Mūša, Platonis, Vilkija, Audruvis, Sidabra, Švėtė. Iš viso rajone priskaičiuojamos 49 upės ir upeliai. Svarbūs gamtosauginiai objektai – Pabalių botaninis, Vilkijos hidrografinis, Mūšos tyrelio telmologinis draustiniai, Žagarės regioninis ir Skaistgirio parkai. Yra 28 tvenkiniai (didžiausi – Žvelgaičių, Ramoškių, Beržėnų). Didesni miškai yra Tyrelio, Žagarės, Reibinių, Satkūnų, Didmiškio.

Joniškio rajonas – tipiškas žemės ūkio rajonas. Žemės ūkio naudmenos užima net 72,2 proc. teritorijos, miškingumas nedidelis – 18 proc., keliai užima 1,7 proc., užstatyta teritorija – 2,3 proc., vandenys – 2 proc., kita žemė – 1,9 proc. Rajonas taip pat išsiskiria ir durpynais bei dolomitų atsargomis. Yra svarbus žemės ūkio produktų perdirbimo centras.

Rajone yra 2 miestai – Joniškis ir Žagarė, ir 2 miesteliai – Kriukai ir Skaistgirys. Savivaldybė yra suskirstyta į 10 seniūnijų: Joniškio, Žagarės, Gaižaičių, Skaistgirio, Saugėlaukio, Rudiškių, Satkūnų, Kepalių, Gataučių, Kriukų, seniūnijos padalintos į 56 seniūnaitijas. Per rajoną eina svarbus tarptautinių pervežimų kelias Ryga – Kaliningradas, geležinkelis Talinas – Varšuva. Joniškio rajono šiaurine dalimi tęsiasi 68 km Lietuvos Respublikos valstybinė siena su Latvijos Respublika. Rajone yra du sienos kirtimo punktai: Kalvių ir Žagarės. Atstumas tarp šių postų apie 30 km. Joniškio krašte jaučiama pietinės Latvijos ekonomikos ir etnografijos įtaka.

. Savivaldybės klimatinės sąlygos

Meteorologinės sąlygos yra svarbus veiksnys atsinaujinančių išteklių panaudojimo atžvilgiu, todėl yra pateikiami meteorologiniai parametrai. Pagrindiniai klimatą apibūdinantys meteorologiniai dydžiai yra vidutinė metinė temperatūra, krituliai, vyraujantys vėjai bei saulės spindėjimo trukmė. 

Joniškio rajono savivaldybės klimatą apibūdinantys meteorologiniai dydžiai – vyraujantys vėjai, saulės spindėjimo trukmė pateikti sekančiuose paveiksluose.



. pav. Lietuvos Respublikos vėjo greičio ir saulės spindėjimo trukmės žemėlapiai

Šaltinis: Lietuvos hidrometeorologijos tarnybos duomenys

Pagrindiniai klimatą apibūdinantys meteorologiniai dydžiai yra vidutinė metinė temperatūra, krituliai, vyraujantys vėjai bei saulės spindėjimo trukmė. Lietuvos hidrometeorologijos tarnybos duomenimis, vidutinė metinė oro temperatūra Joniškio rajono savivaldybėje yra apie 7,0–7,5 °C, vidutinis metinis kritulių kiekis yra nuo 600 iki 650 mm, vidutinis metinis vėjo greitis nuo 2,5 iki 3,0 m/s, vidutinė metinė saulės spindėjimo trukmė yra 1 800–1 900 val.

. Duomenys apie energijos vartotojus savivaldybėje

Lietuvos Respublikos Seimo 2012 m. birželio 26 d. nutarimu Nr. XI-2133 buvo patvirtinta Nacionalinė energetinės nepriklausomybės strategija[footnoteRef:1] (toliau – NENS), pagal kurią Lietuvos energetikos tikslas yra gyventojų ir verslo energetikos poreikių užtikrinimas. Šios strategijos siekis yra energetinės nepriklausomybės didinimas, subalansuota ir tvari atsinaujinančių išteklių plėtra, energetikos infrastruktūros modernizavimas, energijos vartojimo efektyvumo didinimas, perėjimas nuo iškastinių prie atsinaujinančių energijos išteklių. Vienas iš svarbiausių siekių yra energetinio efektyvumo didinimas. Siekiant įvertinti energetinio efektyvumo didinimo potencialą Joniškio rajono savivaldybėje, pirmiausia šioje dalyje atliekama energijos vartotojų analizė. 

. Gyventojai

Viena didžiausių problemų, kurias patiria Lietuva, taip pat ir Joniškio rajono savivaldybė, yra mažėjantys demografiniai rodikliai: mažėjantis gyventojų skaičius, didėjanti emigracija ir senėjanti visuomenė. Remiantis Lietuvos statistikos departamento duomenimis, laikotarpyje nuo 2018 m. pradžios iki 2022 m. pradžios, gyventojų skaičius Joniškio rajono savivaldybėje sumažėjo 3,17 proc. Šiaulių apskrityje analizuojamu laikotarpiu gyventojų mažėjimas buvo lėtesnis – 1,63 proc., šalyje gyventojų mažėjimas siekė 0,10 proc. 

. lentelė. Gyventojų skaičius 2018–2022 m. pradžioje

Šaltinis: Lietuvos statistikos departamento duomenys

Analizuojamu laikotarpiu didžiausią įtaką Joniškio savivaldybės gyventojų skaičiaus mažėjimui turėjo neigiami migracijos rodikliai. Dėl neigiamos migracijos 2017-2021 m. Joniškio gyventojų skaičius sumažėjo 1 327 gyventojais arba vidutiniškai 265 gyventojais kasmet. Daugiausia gyventojų sumažėjo 2017 m. (631 gyventoju). Analizuojamo laikotarpio pradžioje Lietuvoje bei Šiaulių apskrityje taip pat buvo fiksuojami neigiami migracijos rodikliai, tačiau nuo 2019 m., tiek šalyje, tiek Šiaulių apskrityje yra fiksuojami teigiami migracijos rodikliai, t.y. į teritoriją atvykstančių gyventi žmonių skaičius yra didesnis nei išvykstančiųjų. Detalūs vidaus ir tarptautinės migracijos duomenys pateikiami 1.3.1.2. lentelėje. Verta atkreipti dėmesį, jog viena iš priežasčių, daranti įtaką gerėjantiems migracijos rodikliams paskutiniaisiais metais - pandeminė situacija šalyje bei visame pasaulyje, skatinanti lietuvius grįžti iš emigracijos, kuomet užsienio šalys taiko ribojimus į šalį atvykstantiems imigrantams. 

. lentelė. Vidaus ir tarptautinė migracija 2017-2021 m.

	2017	2018	2019	2020	2021
Lietuvos Respublika								
Atvykusieji ir imigrantai	89 785	105 090	113 232	113 691	109 601
Išvykusieji ir emigrantai	117 342	108 382	102 438	93 698	89 948
Bendra migracijos neto	-27 557	-3 292	10 794	19 993	19 653		
Šiaulių apskritis								
Atvykusieji ir imigrantai	9 994	11 316	12 121	11 557	11 540
Išvykusieji ir emigrantai	13 325	12 519	11 698	10 717	9 597
Bendra migracijos neto	-3 331	-1 203	423	840	1 943
Joniškio r. sav.								
Atvykusieji ir imigrantai	576	795	763	702	714
Išvykusieji ir emigrantai	1 207	1 051	964	815	840
Bendra migracijos neto	-631	-256	-201	-113	-126

Šaltinis: Lietuvos statistikos departamento duomenys

Apibendrinant demografinę Joniškio rajono situaciją, galima teigti, kad, kaip ir visoje šalyje fiksuojami neigiami gyventojų prieaugio pokyčiai, t. y. gyventojų mažėja tiek dėl vidaus ir tarptautinės migracijos, tiek dėl neigiamos natūralios gyventojų kaitos, tiek dėl gyventojų senėjimo procesų. Tačiau atkreiptinas dėmesys, kad tiek Lietuvoje, tiek Šiaulių apskrityje, neto migracija nuo 2019 m. yra teigiama, todėl gyventojų skaičiaus mažėjimas yra įtakojamas kitų veiksnių. Joniškio rajono savivaldybėje taip pat galima pastebėti gerėjančių demografinės situacijos požymių, kadangi per paskutiniuosius 5-erius metus neigiama neto migracija sumažėjo 80,03 proc.

Siekiant įvertinti viešosios paslaugos ateities prognozę, atsižvelgiant į pagrindinius viešosios paslaugos naudos gavėjus toliau yra pasirenkamas veiksnys – Joniškio rajono savivaldybės gyventojų skaičius. Vadovaujantis Lietuvos statistikos departamento duomenimis, 2018–2022 m. deklaruotų gyventojų skaičius Joniškio rajono savivaldybėje sumažėjo 685 gyventojais, vadinasi vidutinis metinis gyventojų skaičiaus mažėjimo tempas yra apie 137 gyventojai/metus. Atliekant prognozę AIE plano apimtyse nustatytam ataskaitiniam laikotarpiui skaičiuojant iki 2040 m., vertinami trys scenarijai: optimistinis, pesimistinis ir labiausiai tikėtinas (žr. 1.3.1. pav.).



. pav. Paslaugos paklausos prognozė (gyventojų skaičius)

Šaltinis: sudaryta autorių

Optimistinis scenarijus. Vadovaujantis 2018-2022 m. tendencijomis, daroma prielaida, kad gyventojų skaičius Joniškio rajono savivaldybėje, prognozuojamame laikotarpyje didėtų vidutiniškai apie 2,67 proc. per metus (didžiausias augimas per vienerius metus (2019-2020 m. pradžia)). Vienintelio šio scenarijaus atveju gyventojų skaičius augtų. Optimistinis scenarijus yra įmanomas, tačiau mažai tikėtinas dėl bendrų šalies ir Joniškio rajono savivaldybės demografinių tendencijų.

Pesimistinis scenarijus. Šio scenarijaus atveju daroma prielaida, kad gyventojų skaičiaus Joniškio rajono savivaldybėje mažės apie 2,17 proc. kasmet (didžiausias kritimas analizuojamu 2018-2022 m. laikotarpiu per vienerius metus – 2017-2018 m. pradžia). Scenarijus yra įmanomas, tačiau atsižvelgiant į 2020–2021 m. išvykusių ir atvykusių gyventojų skaičiaus balansą Joniškio rajono savivaldybėje šis scenarijus, tikėtina, neišsipildys.

Labiausiai tikėtinas scenarijus. Vadovaujantis 2018-2022 m. tendencijomis, daroma prielaida, kad gyventojų skaičius Joniškio rajono savivaldybėje prognozuojamame laikotarpyje bus panašus kaip ir analizuojamu laikotarpiu, t. y. gyventojų skaičius mažės vidutiniškai 0,79 proc. per metus (vidutinis sumažėjimas 2018-2022 m. laikotarpiu per vienerius metus).

. Namų ūkių sektorius

Energinis efektyvumas yra laikomas vienu pagrindinių ES klimato politikos tikslų. Seni, nekokybiški ir neekonomiški daugiabučiai yra problema tiek gyventojams, kurie išleidžia nemažą dalį savo pajamų šildymui, tiek valstybei, siekiančiai energijos efektyvumo ir nepriklausomybės didinimo. Lietuvoje yra apie 38 000 daugiabučių namų, kuriuose gyvena daugiau kaip pusė šalies gyventojų. Didelė dalis (35 000 vnt., arba 90 proc.) šių namų pastatyti iki 1993 m. ir yra energetiškai neefektyvūs. Jų šiluminės energijos normatyvinės sąnaudos yra du kartus didesnės nei daugiabučių namų, pastatytų po 1993 m.[footnoteRef:2] Siekiant ES tikslų ir reikalavimų iki 2050 m. pastatai turi būti pertvarkyti į beveik nulinės energijos pastatus. Tokiu būdu, siekiant sumažinti taršą, turi būti vykdomas sklandus modernizavimo procesas. 

Visi namų ūkiai Lietuvoje skirstomi į 1-2 butų gyvenamuosius namus, daugiabučius namus ir namus įvairioms socialinėms grupėms. Nekilnojamojo turto registro duomenys apie gyvenamuosius pastatus Joniškio rajono savivaldybėje, jų plotus ir pasiskirstymą pagal statybos metus pateikti 1.3.2.1. lentelėje.

. lentelė. Gyvenamųjų pastatų, Joniškio rajono savivaldybėje, pasiskirstymas pagal jų plotus ir statybos metus

	Statybos metai	Viso
Pastato tipas	iki 1940	1941-1960	1961-1990	po 1991	
1-2 butų gyvenamieji namai	Skaičius	1 727	972	4 291	319	7 309
	Plotas, m2	151 514	70 447	463 945	61 227	747 133
3 ir daugiau butų (daugiabučiai) gyv. namai	Skaičius	99	30	228	18	375
	Plotas, m2	20 928	9 172	196 670	18 080	244 850
Gyvenamieji namai įvairioms soc. grupėms	Skaičius	5	1	15	-	21
	Plotas, m2	2 081	568	21 883	-	24 532
Iš viso	Skaičius	1 831	1 003	4 534	337	7 705
	Plotas, m2	174 523	80 187	682 498	79 307	1 016 515 

Šaltinis: VĮ Registrų centro duomenys[footnoteRef:3]

Bendras visų gyvenamųjų namų plotas siekia daugiau kaip 1 mln. m2. Joniškio rajono savivaldybėje pagal namų skaičių, o taip pat ir pagal plotą, daugiausiai vyrauja 1-2 butų gyvenamieji namai. Gyvenamojo ploto pasiskirstymas pagal pastato tipą grafiškai pavaizduotas 1.3.2.1. paveiksle. 



. pav. Gyvenamosios paskirties pastatai Joniškio rajono savivaldybėje

Šaltinis: VĮ Registrų centro duomenys

Remiantis statistikos departamento duomenimis, gyvenamasis fondas (naudingasis plotas) 2021 m. pabaigoje Joniškio rajono savivaldybėje sudarė 853,3 tūkst. m2. Lyginant 2017-2021 m. gyvenamasis fondas (naudingasis plotas) padidėjo 4,1 proc.

. pav. pateikti duomenys apie gyvenamųjų namų pasiskirstymą pagal statybos metus rodo, jog mieste daugiausia 1961-1990 m. statytų gyvenamųjų namų (prastos šiluminės izoliacijos), kurie nuo visų gyvenamųjų namų bendro ploto sudaro 70,29 proc. Iš jų dauguma 3 ir daugiau butų gyvenamieji namai – 76,14 proc. Gyvenamojo ploto pasiskirstymas pagal pastato statybos pabaigos metus grafiškai pavaizduotas 1.3.2.2. paveiksle.



. pav. Gyvenamojo ploto pasiskirstymas Joniškio rajono savivaldybėje pagal statybos metus

Šaltinis: VĮ Registrų centro duomenys

Nekilnojamojo turto registro duomenys apie Joniškio rajono savivaldybės gyvenamuosius pastatus pagal jų sienų statybai naudotas medžiagas pateikti 1.3.2.2. lentelėje.

. lentelė. Gyvenamųjų pastatų Joniškio rajono savivaldybėje pasiskirstymas pagal jų sienų statybai naudotas medžiagas

			Sienų medžiaga		Viso
Pastato tipas	Plytų ir blokelių	Gelžbetonio plokščių	Monolitinio betono	Rąstų	Kita	
1-2 butų gyvenamieji namai	Skaičius	3 422	93	165	2 665	964	7 309
	Plotas, m2	416 051	14 224	15 781	211 430	89 647	747 133
3 ir daugiau butų (daugiabučiai) gyv. namai	Skaičius	285	22	2	58	8	375
	Plotas, m2	185 876	42 302	3 052	11 750	1 871	244 851
Gyvenamieji namai įvairioms soc. grupėms	Skaičius	17	2	-	2	-	21
	Plotas, m2	17 948	5 637	-	947	-	24 532
Iš viso	Skaičius	3 724	117	167	2 725	972	7 705
	Plotas, m2	619 875	62 163	18 833	224 127	91 518	1 016 516

Šaltinis: VĮ Registrų centro duomenys[footnoteRef:4]

Atlikus duomenų apie gyvenamųjų namų sienų medžiagas analizę nustatyta, jog plytos ir blokeliai, kaip statybinė sienų medžiaga, vyrauja Joniškio rajono savivaldybės gyvenamuosiuose pastatuose – 61,0 proc. viso gyvenamųjų pastatų ploto. Rąstai, kaip statybinė sienų medžiaga, gyvenamuosiuose pastatuose sudaro – 22,1 proc. Taigi, gyvenamieji pastatai didžiąja dalimi pastatyti jų sienoms naudojant būtent šias medžiagas. Visas gyvenamojo ploto Joniškio rajono savivaldybėje pasiskirstymas pagal pastato sienoms naudotas medžiagas pavaizduotas 1.3.2.3. paveiksle.



. pav. Gyvenamosios paskirties pastatai pagal statybines medžiagas Joniškio rajono savivaldybėje

Šaltinis: VĮ Registrų centro duomenys

Pagal nuosavybės teisę nagrinėjami pastatai priskiriami valstybės, savivaldybės, fizinių asmenų, juridinių asmenų ir kitai nuosavybei. Sekančioje lentelėje pateikiami duomenys apie valstybės ir savivaldybės nuosavybės pastatus. 

. lentelė. Joniškio rajono savivaldybės pastatai pagal nuosavybės teisę

	Valstybės nuosavybė	Savivaldybės nuosavybė
Pastato tipas	Skaičius	Plotas, m2	Skaičius	Plotas, m2
1-2 butų gyvenamieji namai	7	747	37	3 863
3 ir daugiau butų (daugiabučiai) gyvenamieji namai	-	-	8	4 889
Gyvenamieji namai įvairioms soc. grupėms	2	5 637	6	4 075
Iš viso	9	6 384	51	12 827

Šaltinis: VĮ Registrų centro duomenys

. Paslaugų sektorius

Paslaugų sektorius apima įmones, kurios nepriskiriamos pramonės ir žemės ūkio sektoriams – tai paslaugas teikiančios verslo įmonės ir biudžetinės įstaigos (savivaldybės kontroliuojamos ir valstybinės). Šiam energijos naudojimo sektoriui yra priskiriami ir visi pastatai, už kurių eksploataciją bei šilumos poreikio patenkinimą yra atsakinga savivaldybė ir seniūnaitijos: tai ligoninės ar medicinos punktai, seniūnijos administraciniai pastatai, švietimo ir ugdymo įstaigos, religinės paskirties, sporto, kultūros ir kitų sričių įstaigų pastatai. Nekilnojamojo turto registro duomenys apie pastatų skaičių ir plotą pateikti 1.3.3.1. lentelėje.

. lentelė. Joniškio rajono savivaldybėje įregistruoti paslaugų sektoriaus pastatai

	Valstybės nuosavybė	Savivaldybės nuosavybė
Pastatų kategorija pagal paskirtį	Skaičius	Bendrasis plotas, m2	Skaičius	Bendrasis plotas, m2	Skaičius	Bendrasis plotas, m2
Administracinės paskirties pastatai	121	53 659	15	7 953	21	13 264
Viešbučiai, prekybos, paslaugų, maitinimo ir poilsio paskirties pastatai	167	59 220	4	2 182	10	3 258
Kultūros, mokslo ir sporto paskirties pastatai	97	96 499	7	12 254	66	66 369
Gydymo paskirties pastatai	24	25 034	7	6 813	6	11 302
Specialiosios, religinės ir kitos paskirties pastatai	205	25 963	10	2 659	16	2 374
Iš viso	614	260 735	43	31 861	119	96 567

Šaltinis: VĮ Registrų centro duomenys

Remiantis Joniškio rajono savivaldybės pateiktais duomenimis, visi (sertifikuoti) Savivaldybei priklausantys pastatai yra C energetinės klasės efektyvumo, tačiau verta pažymėti, jog dalis pastatų neturi energetinio naudingumo sertifikavimo, todėl ir energetinio naudingumo klasė pastatams nėra priskirta.

Joniškio rajono savivaldybėje yra 25 savivaldybės įmonės, viešosios bei biudžetinės įstaigos (žr. 1.3.3.2. lentelė). 

. lentelė. Savivaldybės kontroliuojamos ir viešosios bei biudžetinės įstaigos Joniškio rajono savivaldybėje

Savivaldybės įmonės
Joniškio Algimanto Raudonikio meno mokykla	Joniškio „Saulės" pagrindinė mokykla
Joniškio „Aušros“ gimnazija	Joniškio vaikų darželis „Vyturėlis“
Joniškio istorijos ir kultūros muziejus	Joniškio vaikų lopšelis-darželis „Ąžuoliukas“
Joniškio kultūros centras	Joniškio vaikų lopšelis-darželis „Saulutė“
Joniškio Mato Slančiausko progimnazija	UAB Joniškio autobusų parkas
Joniškio r. savivaldybės Jono Avyžiaus viešoji biblioteka 	UAB Joniškio butų ūkis
Joniškio rajono savivaldybės priešgaisrinė tarnyba	UAB Joniškio vandenys
Joniškio rajono visuomenės sveikatos biuras	VšĮ Joniškio ligoninė
Joniškio rajono vaiko ir šeimos gerovės centras 	VšĮ Joniškio pirminės sveikatos priežiūros centras
Joniškio r. pagrindinė mokykla 	VšĮ Joniškio psichikos sveikatos centras
Joniškio r. Skaistgirio gimnazija 	VšĮ Joniškio turizmo ir verslo informacijos centras
Joniškio r. Žagarės gimnazija 	Žagarės kultūros centras
Žagarės specialioji mokykla

Šaltinis: Joniškio rajono savivaldybės administracija

. Žemės ūkio sektorius

Joniškio rajono savivaldybėje žemės ūkio naudmenos užima 72,6 proc. visos savivaldybės ploto. Lietuvos statistikos departamento duomenimis, 2022 m. pradžioje Joniškio rajono savivaldybėje buvo auginami 9 287 galvijai, 29 463 kiaulės, 1 465 avys, 197 ožkos, 444 arkliai, 155 613 paukščiai, 738 triušiai bei 2 160 bičių šeimų.

Bendrosios žemės ūkio produkcijos, kurią sudaro augalininkystės bei gyvulininkystės produkcija, apimtys 2021 m. siekė 129,0 mln. Eur. 2021 m. Joniškio rajono savivaldybėje 81,2 proc. bendrosios žemės ūkio produkcijos sudarė augalininkystės produktai.

Žemės ūkio, miškininkystės ir žuvininkystės srityje Joniškio rajono savivaldybėje (2022 metų duomenimis) veikia 63 subjektai. Nekilnojamojo turto registro 2018 m. sausio 1 d. duomenimis, Joniškio rajono savivaldybėje buvo registruoti 332 žemės ūkio (fermų, ūkio, šiltnamių) paskirties pastatai, kurių bendras plotas sudarė 338 027 m2. 

. Pramonės ir statybos sektorius

Pramonės sektoriui priskiriamos įmonės, pagal tarptautinę energetikos metodologiją priklausančios šioms EVRK 2 red. veiklos rūšims (išskyrus veiklos rūšis, priklausančias energetikos sektoriui): 1) kasyba ir karjerų eksploatavimas; 2) apdirbamoji gamyba. Pagal AIE planų rengimo metodiką prie pramonės sektoriaus priskiriamas ir statybos sektorius. Atsižvelgiant į tokį suskirstymą, Joniškio rajono savivaldybėje 2022 m. pradžioje veikė 44 statybos įmonės ir sudarė 6,8 proc. visų Joniškio rajono savivaldybėje veikiančių ūkio subjektų. Taip pat veikė 37 pramonės įmonės. Taigi, bendrai pagal AIE rengimo metodiką Joniškio rajono savivaldybėje veikė 81 pramonės sektoriaus įmonė (žr. 1.3.5.1. lentelę). Statistikos departamento duomenimis 2022 metų pradžioje Joniškio rajono savivaldybėje pagal skirtingas ekonomines veiklos rūšis veiklą vykdė 648 ūkio subjektai. 



. lentelė. Pramonės ir statybos sektoriaus įmonių skaičius Joniškio rajono savivaldybėje 2017–2022 m.

	2018	2019	2020	2021	2022
Kasyba ir karjerų eksploatavimas	2	2	2	2	2
Apdirbamoji gamyba	37	33	41	35	35
Statyba	33	36	38	37	44
Viso	72	71	81	74	81

Šaltinis: Lietuvos statistikos departamento duomenys

Joniškio rajono savivaldybėje 2022 m. daugiausiai veikiančių ūkio subjektų pagal ekonominės veiklos rūšių klasifikatorių (EVRK) veikė didmeninės ir mažmeninės prekybos bei variklinių transporto ir motociklų remonto veiklose. Taip pat didelė dalis veikiančių ūkio subjektų Joniškio rajono savivaldybėje užsiėmė kita aptarnavimo veikla, kas dešimtas ūkio subjektas vertėsi transporto ir saugojimo veikla. 

Remiantis VĮ Registrų centro duomenimis, 2018 m. pradžioje Joniškio rajono savivaldybėje buvo registruoti 1 686 gamybos, pramonės, sandėliavimo, transporto ir garažų paskirties pastatai (488 941 m2), iš kurių 43 nuosavybės teise priklausė valstybei, 30 pastatų – savivaldybei (žr. 1.3.5.2. lentelę).

. lentelė. Joniškio rajono savivaldybėje įregistruoti pramonės sektoriaus pastatai

	Valstybės nuosavybė	Savivaldybės nuosavybė
Pastato tipas	Skaičius	Bendrasis plotas, m2	Skaičius	Plotas, m2	Skaičius	Plotas, m2
Gamybos, pramonės, sandėliavimo, transporto ir garažų paskirties pastatai	1 686	488 941	43	16 006	30	2 507

Šaltinis: VĮ Registrų centro duomenys

. Transporto sektorius

Joniškio rajono savivaldybę kerta 1 europinė magistralė (Pskovas–Ryga– Šiauliai–Karaliaučius (Kaliningradas)–Varšuva–Krokuva–Budapeštas). Iš krašto kelių, kertančių savivaldybę, ilgiausias – Joniškis–Žeimelis–Pasvalys (Lietuvos automobilių kelių direkcija 2022). Joniškio rajono teritoriją kerta geležinkelio linija Talinas–Varšuva (Joniškio rajono savivaldybė 2022, Joniškio rajono savivaldybės 2021–2027 metų strateginės plėtros planas). Joniškio rajono savivaldybės teritorijoje yra valstybinės ir vietinės reikšmės keliai, E kategorijos (E77) ir automagistralė (A12). Kelių ilgis Joniškio rajono savivaldybėje Lietuvos statistikos departamento duomenimis 2016 m. buvo 1416 km, 2017 m. – 1416 km, 2018 m. – 1380 km, 2019 m. – 1380 km, 2020 m. – 1380 km. Valstybinės reikšmės kelių ilgis 2020 m. buvo 401 km, o vietinės reikšmės – 980 km. 2020 m. Lietuvos statistikos departamento duomenimis, kelių su danga ilgis buvo 1373 km, iš jų valstybinės reikšmės – 401 km, vietinės reikšmės – 972 km. Kelių su patobulinta danga bendras ilgis 2020 m. buvo 400 km, iš jų valstybinės reikšmės – 245 km, vietinės reikšmės – 155 km. Žvyro kelių bendras ilgis 2020 m. buvo 973 km, iš jų valstybinės reikšmės – 155 km, vietinės reikšmės – 155 km. Grunto kelių bendras ilgis 2020 m. buvo 7 km, iš jų valstybinės reikšmės – 0 km, vietinės reikšmės – 7 km

Keleivių vežimo autobusais vietinio (priemiestinio), tolimojo reguliaraus susisiekimo kelių transporto maršrutais ir užsakomaisiais, specialiaisiais reisais paslaugas Joniškio rajono savivaldybėje teikia UAB „Joniškio autobusų parkas“. Per ilgus bendrovės veiklos metus buvo suformuotas keleiviams patogus autobusų maršrutų tinklas, kuris sudarytas taip, kad praktiškai nepersėdus iš vieno autobuso į kitą, galima būtų nuvykti į bet kokį norimą rajoną. Bendrovės autobusai keleivius veža 21 priemiesčio ir 5 tolimojo susisiekimo maršrutais, kuriais įstaigos autobusai per metus nuvažiuoja virš 675 tūkst. km.

Joniškio rajono savivaldybėje įregistruotų transporto priemonių skaičius kasmet didėja. Regitra pateikia įregistruotų transporto priemonių skaičių, pagal degalų rūšį ir savivaldybes (2022 m. liepos 1 d. duomenys). Regitros duomenimis, Joniškio rajono savivaldybėje 2022 metų liepos pradžioje buvo registruota 15 951 vnt. kelių transporto priemonių, kas sudarė 0,9 proc. nuo bendro Lietuvoje registruotų transporto priemonių skaičiaus ir 7,7 proc. nuo bendro Šiaulių apskrityje registruotų transporto priemonių skaičiaus. Augantis automobilizacijos lygis Joniškio rajono savivaldybėje rodo, kad gyventojai mažiau naudojasi viešuoju arbe be varikliniu transportu. 

. lentelė. Transporto priemonių registracija Joniškio rajono savivaldybėje

Kategorija	Benzinas	Dyzelinas	Elektra	Kitos kuro rūšys
M1	1 852 	9 105	5	779
N1-N3	22	867	-	20
Kitos kategorijos	575	68	15	2 643
Iš viso	2 449	10 040	20	3 442

Šaltinis: www.regitra.lt

Informacija apie savivaldybės administracijos bei savivaldybės kontroliuojamų ir biudžetinių įstaigų naudojamas transporto priemones pateikiama atskirai (žr. 1.3.6.2. lentelę). Informacijos šaltinis - savivaldybės įstaigų apklausos.

. lentelė. Savivaldybės administracijos bei savivaldybės kontroliuojamų ir biudžetinių įstaigų eksploatuojamos transporto priemonės 

Transporto priemonės rūšis	Transporto priemonių skaičius
	Benzinas	Dyzelinas	SND
Lengvieji automobiliai	7	17	1
Visureigiai			
Mikroautobusai		10	
Autobusai		3	
Mokykliniai autobusai		15	
Spec. paskirties mašinos	6	23	
Krovininis transportas		6	1
Iš viso	13	74	2

Šaltinis: Joniškio rajono savivaldybės įstaigų duomenys

. Duomenys apie centralizuotai tiekiamos šilumos naudojimą savivaldybėje

Viena didžiausių ir seniausių problemų, užkertanti kelią ekonomiškam šilumos energijos vartojimui, išlieka sunkiai sprendžiama – t.y. prasta daugiabučių gyvenamųjų namų kokybė, lemianti ženkliai didesnes gyventojų išlaidas šilumos energijai. Nors visiems kiekvieno miesto gyventojams nustatoma vienoda šilumos kaina, išlaidos šilumos energijai skiriasi – už šilumą mokama tiek, kiek jos suvartojama. Mokėjimai už šilumą priklauso nuo daugiabučio gyvenamojo namo būklės: jei pastatai nesandarūs, energijos apšildymui sunaudojama daugiau, taigi ir mokėjimai už šilumą didesni.[footnoteRef:5]

Joniškio rajono savivaldybėje centralizuotas šilumos gamybos ir tiekimo paslaugas teikia UAB „Gren Joniškis“. Įmonė gamina ir tiekia šilumą bei karštą vandenį Joniškio, Gataučių ir Žagarės miestų gyventojams ir prižiūri daugiabučių namų šilumos punktus. Pagrindinės įmonės veiklos kryptys – šilumos ir karšto vandens gamyba, tiekimas ir pardavimas Joniškio miesto, Joniškio rajono Žagarės miestelio ir Gataučių kaimo gyventojams, daugiabučių namų šilumos punktų priežiūra. Įmonė nuolat investuoja ir modernizuoja centralizuoto šilumos tiekimo tinklus, katilines ir šilumos punktus.

Įmonė Joniškio rajono savivaldybėje eksploatuoja 7 katilines – penkias Joniškio mieste, po vieną Žagarės mieste bei Gataučių kaime. Bendra instaliuota įrenginių galia – 22,42 MW. 2021 m. įmonė pagamino 22,7 tūkst. MWh šilumos energijos, kurios 83,3 proc. buvo pagaminti naudojant atsinaujinančius energijos išteklius, likusioji dalis šilumos energijos naudojant gamtines dujas. Bendras termofikacinių trasų ilgis Joniškio rajono savivaldybėje yra 11,0 km, o iš jų modernizuoti yra 83 ,4 proc. Per 2021 m. pagamintos šilumos energijos kiekis – 19,4 tūkst. MWh.

. lentelė. Joniškio rajono savivaldybėje pagamintas ir realizuotas šilumos kiekis (MWh)

	2017	2018	2019	2020	2021
Viso pagamintas šilumos kiekis (MWh)	21869	21581	20392	19007	22670
Viso realizuotas šilumos kiekis galutiniams vartotojams (MWh)	18739	18829	17467	15907	19463

Šaltinis: UAB „Gren Joniškis” duomenys

UAB „Gren Joniškis“ tiekia šilumos energiją 147 unikaliems pastatams. Didžiąją dalį vartotojų sudaro gyventojai (namų ūkiai). Vartotojų pasiskirstymas pagal grupes pateiktas žemiau esančioje lentelėje.

. lentelė. Joniškio rajono savivaldybėje tiekiamos šilumos vartotojų struktūra

Pastatų kategorija	Centralizuotai šildomų pastatų skaičius	Iš viso pastatų savivaldybėje, m2	CŠT šildomas plotas, m2	Pastatų, šiluma aprūpinamų iš CŠT, dalis %	Realizuota energijos 2020 m, MWh
Daugiabučiai	93	244 850	104 142,0	42,5%	13 323,9
1-2 butų individualūs namai	2	747133	252,5	0,1%	25,7
Gyvenamieji namai įvairioms soc. grupėms	3	24532	5 016,3	20,5%	706,2
Visuomeninės paskirties pastatai	33	260735	34 777,9	13,3%	4 711,8
Iš viso	18 767,6

Šaltinis: UAB „Gren Joniškisi“

Didžioji dalis pastatų Joniškio rajono savivaldybėje yra apšildoma decentralizuotai. Apie puse (42,5 proc.) daugiabučių ploto yra apšildoma centralizuotai. Tik nedidelė dalis (0,1 proc.) individualių namų yra apšildoma centralizuotai, per metus suvartojant 25,7 MWh. Taip pat, CŠT įstaiga apšildo kas penktą gyvenamąjį namą, skirtą įvairioms socialinėms grupėms bei 13,3 proc. visuomeninės paskirties pastatų.

. Duomenys apie šilumos energijos vartotojus, kurie šiluma apsirūpina decentralizuotai 

. Šilumos energijos gamyba Joniškio rajono įstaigų ir įmonių katilinėse

Joniškio rajono savivaldybės duomenimis, savivaldybėje šilumos energija individualiai apsirūpina 16 biudžetinių įstaigų ir (arba) jų padalinių. Dalis išvardintų įstaigų ir įmonių šilumos gamybai naudoja dujas, biokurą, arba naudoja katilus, kuriuose degina anglis ir biokurą Duomenys apie šilumos ar kuro suvartojimą gauti tik iš savivaldybės kontroliuojamų ir biudžetinių įstaigų. Iš privačių įmonių duomenų negauta. Žemiau esančioje lentelėje yra pateikiami individualiai įmonių pagaminti šilumos kiekiai.

. lentelė. Joniškio rajono savivaldybės kontroliuojamos ir biudžetinės įstaigos, apsirūpinančios šilumos energija individualiai

	2021 m. suvartota šiluminės energijos, MWh	2021 m. suvartotas šilumos kiekis, tne
Biokuras	939,0	80,8
Dujos	3 738,6	321,5
Anglis/malkos	1 234,4	106,2
Iš viso	5 912,0	508,4

Šaltinis: Joniškio rajono savivaldybės duomenys

. Šilumos vartojimas namų ūkiuose, neprijungtuose prie centralizuoto šilumos tiekimo tinklo

Prie CŠT tinklo prijungtų savivaldybės daugiabučių šildomas plotas sudaro 104 142,0 m2, t. y. apie 42,5 proc. visų daugiabučių, individualių namų šildomas plotas – 252,5 m2, gyvenamųjų namų įvairioms socialinėms grupėms – 24 532,0 m2. Likusieji daugiabučiai, didžioji dalis mieste esančių individualių namų bei namų įvairioms socialinėms grupėms šilumos energija apsirūpina individualiai. Namų ūkiuose naudojamų šildymo prietaisų ir jų pagaminamos energijos apskaita nėra vykdoma, todėl patikimų duomenų apie energijos suvartojimą prie CŠT tinklo neprijungtuose namų ūkiuose savivaldybių lygiu nėra. Šių namų ūkių šilumos energijos suvartojimo apimtys įvertintos pagal visos Lietuvos CŠT įmonių namų ūkio sektoriui (daugiabučiams ir individualiems namams) tiekiamos šilumos sąnaudų 2019 – 2020 m. vidurkį, kuris lygus 140 kWh/m2 per metus.

Kadangi > 99 proc. Lietuvos gyventojams tiekiamos šilumos iš CŠT tinklo tenka daugiabučiams ir tik <1 proc. – 1–2 butų gyvenamiesiems namams, apskaičiuotasis santykinis šilumos sąnaudų vidurkis atspindi šilumos suvartojimą daugiabučiuose namuose. Individualiuose namuose santykinės šilumos sąnaudos paprastai didesnės, todėl, vertinant šilumos poreikį šildymui ir neturint tikslesnių duomenų, daroma prielaida, kad suvartojimas yra 20 proc. didesnis, lyginant su daugiabučiais, ir sudaro 168 kWh/m2.

Šis rodiklis apima šilumos sąnaudas šildymui, karšto vandens ruošimui ir cirkuliacijai. Energijos poreikis karšto vandens ruošimui įvertinamas atžvelgiant į statybos techninio reglamento STR 2.01.09:2012 „Pastatų energinis naudingumas. Energinis naudingumo sertifikavimas“ standartines pastatų rodiklių vertes pastatų energinio naudingumo skaičiavimui. Priimama, kad metinis energijos poreikis karštam vandeniui gyvenamosios paskirties 1-2 butų pastatuose yra 10 kWh/m2, o daugiabučiuose ir namuose įvairioms soc. grupėms – 20 kWh/m2.

Pagal Nekilnojamojo turto kadastro ir registro duomenis ir CŠT įmonių pateiktą informaciją, Joniškio rajono savivaldybėje prie CŠT tinklų neprijungtų namų ūkių šildomas plotas sudaro[footnoteRef:6]: 1-2 butų gyvenamųjų namų – 597 504,4m², daugiabučių namų – 112 566,4 m², namų įvairioms socialinėms grupėms – 15 612,5 m2,iš viso – 725 683,4m2. Atitinkamai įvertinama, kad prie CŠT tinklų neprijungtuose daugiabučiuose energijos poreikis patalpų šildymui sudaro 17 945,0 MWh, karštam vandeniui ruošti – 2 563,6 MWh. 1-2 butų individualiuose namuose poreikis patalpų šildymui sudaro 100 380,7 MWh, karštam vandeniui – 5 975,0 MWh. Bendros metinės šilumos energijos sąnaudos prie CŠT neprijungtuose namų ūkių sektoriuje sudaro 126 864,4 MWh (10 908,4 tne, iš jų 10 174,2 tne šildymui ir 734,19 tne karštam vandeniui).

Namų ūkiuose šilumos energijai gaminti dažniausiai naudojamas medienos kuras, akmens anglys, gamtinės dujos, kitas kuras ir elektros energija. Neturint statistinių duomenų apie individualaus šildymo būdą gyvenamuosiuose pastatuose Joniškio rajono savivaldybėje, naudojamų kuro rūšių balansas sudarytas atsižvelgiant į Lietuvos statistikos departamento 2020 m. informaciją apie bendrąjį kuro ir energijos suvartojimą namų ūkiuose. Pagal Statistikos departamento pateiktus duomenis nustatytos proporcijos pateikiamos sekančioje lentelėje.

. lentelė. Kuro rūšių balansas namų ūkiuose Lietuvoje

Kuro rūšis	Bendras vartojimas	Vartojimas šildymui ir karštam vandeniui	Vartojimo balansas šildymui ir karštam vandeniui be šiluminės energijos, proc.
	GWh	proc.	GWh	proc.	
Anglys ir durpės	439,6	2,5	419,4	95,4	5,8
Gamtinės dujos	2 128,5	12,0	542,8	25,5	7,5
Suskystintos naftos dujos	406,7	2,3	6,5	1,6	0,1
Skystasis kuras	234,8	1,3	234,8	100	3,2
Biokuras (malkos ir kurui skirtos medienos atliekos)	5 577,1	31,5	5 164,4	92,6	71,3
Elektros energija	2 984,5	16,8	417,8	14	5,8
Šiluminė energija	5 489,7	31,0	5 489,7	100	–
Aplinkos šiluminė energija (šilumos siurbliai)	258,8	1,5	258,8	100	3,6
Kitos kuro ir energijos rūšys	210,3	1,2	201,7	95,9	2,7
Viso	17 730	100	12 735,9		100,0

Šaltinis: Lietuvos statistikos departamentas, 2020 m. duomenys

Pagal 1.5.2.2 lentelėje išvestas kuro proporcijas, apskaičiuotos energijos sąnaudos prie CŠT tinklo neprijungtuose namų ūkiuose Joniškio rajono savivaldybėje pateikiamos 1.5.2.3 lentelėje. 

. lentelė. Energijos sąnaudos šildymui ir karštam vandeniui

Energijos išteklių rūšis	Bendros energijos sąnaudos, tne
Anglys ir durpės	632,7
Gamtinės dujos	818,1
Suskystintos naftos dujos	10,9
Skystasis kuras	349,1
Biokuras (malkos ir kurui skirtos medienos atliekos)	7 777,7
Elektros energija	632,7
Aplinkos šiluminė energija (šilumos siurbliai)	392,7
Kitos kuro ir energijos rūšys	294,5
VISO	10 908,4

Šaltinis: sudaryta autorių

. Elektros energijos vartojimas savivaldybėje

Joniškio rajono savivaldybės elektros perdavimo ir skirstymo sistema yra dalis Lietuvos energetinės sistemos, kuri susideda iš aukštos įtampos perdavimo ir skirstymo bei žemos įtampos skirstomojo tinklo. Į Joniškio rajoną elektros energija tiekiama iš bendros Lietuvoje elektros energijos tiekimo sistemos.

Duomenis apie elektros energijos suvartojimą Lietuvoje kaupia skirstomojo tinklo operatorius AB „ESO“. Žemiau esančioje lentelėje pateikiami duomenys apie elektros energijos suvartojimą Joniškio rajono savivaldybėje.

. lentelė. Elektros energijos suvartojimas Joniškio rajono savivaldybėje 

	2019 m	2020 m	2021 m
	Objektų kiekis, vnt	Suvartota, kWh	Objektų kiekis	Suvartota, kWh	Objektų kiekis	Suvartota, kWh
Komerciniai vartotojai	1 506	33 191 250	1532	32 407 291	1561	34 642 638
Buitiniai vartotojai	12 584	19 721 090	12 612	20 201 781	12 632	22 364 022

Šaltinis: AB „ESO“ duomenys

Kaip matyti iš lentelėje pateiktų duomenų, didžiausioji dalis – 60,8 proc. visos į Joniškio rajono savivaldybės tinklą patiektos elektros energijos sunaudoja komerciniai vartotojai. Neturint tikslių duomenų apie elektros energijos suvartojimą pagal sektorius, išskirstymas yra pateikiamas apskaičiuojant pagal bendrąsias proporcijas remiantis Lietuvos statistikos departamento duomenimis (pramonėje – 50 proc., paslaugų sektoriuje – 40 proc., žemės ūkyje – 10 proc. ). Atlikus apskaičiavimus, nustatoma, jog elektros energijos suvartojimas 2021 m. pagal sektorius:

•	Namų ūkiuose – 22 364,0 MWh

•	Pramonės sektoriuje – 17 321,3 MWh
•	Paslaugų sektoriuje – 13 857,1 MWh
•	Žemės ūkio sektoriuje – 3 464,2 MWh
. Dujų vartojimas savivaldybėje

Lietuvoje, Gamtinių dujų įstatymo nustatyta tvarka dujų perdavimo ir skirstymo sistemas eksploatuojančių įmonių veiklos yra licencijuojamos ir licencijose nurodomos jų veiklos teritorijos. Dujų perdavimo licenciją turi tik AB „Amber Grid“, kuri eksploatuoja visus magistralinius perdavimo sistemos vamzdynus. Lietuvos dujų perdavimo sistema sujungta su Baltarusijos, Latvijos ir Rusijos Federacijos dujų sistemomis. Tarptautinės jungtys su Rusijos Federacija, Baltarusijos Respublika ir Latvijos Respublika reguliuojamos sutartimis. Lietuvos ir Baltarusijos pasienyje esantys pajėgumai užtikrina visus Lietuvos vartotojams, tranzito į Rusijos Federaciją (Kaliningrado sritį) ir Latvijos kryptimi reikalingus pajėgumus.[footnoteRef:7] 

Dujos į Lietuvą tiekiamos iš Rusijos Federacijos per Baltarusiją magistraliniu dujotiekiu Minskas–Vilnius, pasienio dujų apskaitos stotis Kotlovkoje nuosavybės teise priklauso Baltarusijai. Antroji jungtis su Baltarusija Ivacevičiai–Vilnius šiuo metu nenaudojama (dujotiekio techninė būklė netinkama, neįrengta dujų apskaitos stotis). Šalies šiaurinėje dalyje Lietuvos dujų perdavimo sistema sujungta su Latvijos dujotiekiais. Dujų apskaita vykdoma Kiemėnų dujų apskaitos stotyje. Nuo 2014 m. gruodžio 3 d. pradėtas eksploatuoti Klaipėdos suskystintų gamtinių dujų terminalas (toliau – Klaipėdos SGD terminalas), sudarantis galimybes importuoti suskystintas dujas į Lietuvą. 



. pav. Lietuvos dujų tinklas

Šaltinis: AB „ESO“ ir AB „Amber Grid“

Dujų skirstymo veikla iki 2020 m. sausį vertėsi 5 įmonės, kurių didžiausia yra AB „Energijos skirstymo operatorius“, skirstanti dujas didžiojoje šalies teritorijos dalyje. Bendras dujų tinklų ilgis Lietuvoje sudaro apie 10,6 tūkst. km, iš jų magistraliniai tinklai – 2,1 tūkst. km, o skirstomieji tinklai – 8,5 tūkst. km. Dujos tiekiamos visiems didiesiems Lietuvos miestams. Dujų skirstymų stočių pajėgumai yra pakankami vartotojų poreikiams tenkinti ir neriboja vartotojams galimo tiekti dujų kiekio.[footnoteRef:8]

Duomenų apie dujų suvartojimą Joniškio rajono savivaldybėje nėra, kadangi AB „ESO“ neturi gamtinių dujų skirstymo licencijos tiekti dujas Joniškio rajono savivaldybėje. 

. GALUTINIS ENERGIJOS SUVARTOJIMAS

Galutiniu energijos suvartojimu laikomas kuras ir energija, pateikti galutiniams vartotojams: pramonės, statybos, žemės ūkio, kitų ekonominės veiklos rūšių įmonėms ir namų ūkiams. AIE naudojimo plėtros planuose galutinis energijos suvartojimas vertinamas penkiems vartojimo sektoriams: transporto, pramonės, žemės ūkio, namų ūkių ir paslaugų. 

Duomenys apie galutinį energijos suvartojimą pramonės, žemės ūkio, namų ūkių ir paslaugų sektoriuose pateikiami suskirstyti į tris dalis: elektros energija; šilumos energija iš CŠT įmonių; kuro sąnaudos individualiose katilinėse ir šildymo įrenginiuose. 

Energijos vartojimas transporto sektoriuje skirstomas į grupes pagal degalų rūšį: benzinas; dyzelinas ir suskystintos naftos dujos (SND). 

. Galutinis energijos suvartojimas transporto sektoriuje

Valstybinės reikšmės kelių ilgis Lietuvoje 2021 m. pradžioje buvo 21 238 km. Valstybinės reikšmės kelių tinklas yra gana gerai išplėtotas Joniškio rajono savivaldybės teritorijoje bei turi gerą ryšį su kaimyninėmis savivaldybėmis. Joniškio rajono savivaldybę kerta 1 europinė magistralė (Pskovas–Ryga– Šiauliai–Karaliaučius (Kaliningradas)–Varšuva–Krokuva–Budapeštas). Iš krašto kelių, kertančių savivaldybę, ilgiausias – Joniškis–Žeimelis–Pasvalys (Lietuvos automobilių kelių direkcija 2022). Joniškio rajono savivaldybės teritorijoje yra valstybinės ir vietinės reikšmės keliai, E kategorijos (E77) ir automagistralė (A12). Kelių ilgis Joniškio rajono savivaldybėje Lietuvos statistikos departamento duomenimis 2016 m. buvo 1416 km, 2017 m. – 1416 km, 2018 m. – 1380 km, 2019 m. – 1380 km, 2020 m. – 1380 km. Valstybinės reikšmės kelių ilgis 2020 m. buvo 401 km, o vietinės reikšmės – 980 km. 2020 m. Lietuvos statistikos departamento duomenimis, kelių su danga ilgis buvo 1373 km, iš jų valstybinės reikšmės – 401 km, vietinės reikšmės – 972 km. Kelių su patobulinta danga bendras ilgis 2020 m. buvo 400 km, iš jų valstybinės reikšmės – 245 km, vietinės reikšmės – 155 km. Žvyro kelių bendras ilgis 2020 m. buvo 973 km, iš jų valstybinės reikšmės – 155 km, vietinės reikšmės – 155 km. Grunto kelių bendras ilgis 2020 m. buvo 7 km, iš jų valstybinės reikšmės – 0 km, vietinės reikšmės – 7 km. 2019 m. vidutinis metinis paros eismo intensyvumas šalies valstybiniuose keliuose ir Joniškio rajono savivaldybės krašto keliuose pateikiamas 2.1.1. lentelėje.

. lentelė. VMPEI Lietuvoje ir Joniškio rajono savivaldybėje

Keliai	Šalies mastu	Joniškio r.	Miesto dalis, proc.
Magistraliniai	178 954	4 310 	2,41%
Krašto	315 117	5 451	1,73%
Iš viso	494 071	9 761	1,98%

Šaltinis: sudaryta autorių

Bendras transporto priemonių suvartotas degalų kiekis savivaldybėje yra įvertintas atsižvelgiant į vidutinio metinio paros eismo intensyvumo, valstybinės reikšmės keliuose, matavimo duomenis, kurie pateikti 2.1.2. lentelėje. Kiekvienos degalų rūšies (benzino, dyzelino ir SND) sąnaudos savivaldybės teritorijoje įvertintos pagal formulę:



Kurioje:
𝐷𝑆𝑠𝑎𝑣	degalų sąnaudos savivaldybėje
𝑇𝑃𝐸𝐼𝑠𝑎𝑣	vidutinis transporto priemonių eismo intensyvumas savivaldybėje (neišskiriant TP rūšių)
𝐴𝑠𝑎𝑣	valstybinės reikšmės kelių ruožų ilgių savivaldybės teritorijoje suma
𝑇𝑃𝐸𝐼Lt	vidutinis transporto priemonių eismo intensyvumas Lietuvoje (neišskiriant TP rūšių)
𝐴𝐿𝑇	valstybinės reikšmės kelių Lietuvoje bendras ilgis
𝐷𝑆𝐿𝑇	suvartotas degalų kiekis Lietuvoje per metus



Statistikos departamento duomenimis, kelių transporte 2020 m. buvo sunaudota 88,60 tūkst. tonų SND, 250,30 tūkst. tonų benzino, 1 649,60 tūkst. tonų dyzelino. Degalų sąnaudos Joniškio rajono savivaldybės kelių transporto sektoriuje apskaičiuotos pagal Kuro ir energijos balanse pateiktus duomenis apie benzino, dyzelino ir suskystintų naftos dujų sąnaudas transporto sektoriuje Lietuvoje 2020 m.

. lentelė. Kuro energijos suvartojimas

		Benzinas	Dyzelinas	SND
Degalų sąnaudos Lietuvoje	Tūkst. t	250,30	1649,60	88,60
Dalis bendrame balanse	Proc.	12,00	83,00	5,00
Degalų sąnaudos Joniškio rajono savivaldybėje	Tūkst. t	0,0256	0,1688	0,0091
	tne	27,40	173,69	10,05

Šaltinis: sudaryta autorių

Vienas iš galimų būdų, siekiant sumažinti degalais varomų transporto priemonių skaičių mieste, yra elektra varomų transporto priemonių gausinimas. Elektros energija kelių transporto sektoriuje gali būti naudojama viešojo transporto priemonėse (troleibusuose, elektriniuose autobusuose), specialiojo transporto priemonėse (šiukšliavežėse) bei privačiose transporto priemonėse (elektromobiliai, hibridiniai automobiliai). Joniškio rajono savivaldybės administracijoje elektrinės viešojo transporto priemonės nenaudojamos, o pagal VĮ Regitros informaciją, Joniškio rajono savivaldybėje (2022 m. liepos 1 dienos duomenimis) registruotos tik 20 transporto priemonių, varomų elektros energija. Joniškio rajono savivaldybėje yra įrengta vos 1 greitojo elektromobilių įkrovimo stotelės su galimybe įkrauti po du elektromobilius (bendra galia mažesnė nei 49 kW). Mažas elektromobilių įkrovimo stotelių skaičius daro įtaką mažai elektromobilių plėtrai Joniškio rajono savivaldybėje, todėl, norint didinti atsinaujinančių išteklių energijos dalį bendrame energijos suvartojime transporto sektoriuje, būtina plėtoti elektromobilių įkrovimo stotelių tinklą Joniškio rajono savivaldybėje. Plačiau apie tai informacija pateikiama 8 skyriuje.

Elektromobilių eismo intensyvumas Joniškio rajono savivaldybėje yra labai mažas, todėl laikoma, kad Joniškio rajono savivaldybės transporto sektoriuje elektros energija nenaudojama, o visa energija suvartojama degalų pavidalu. 

Savivaldybės įmonių ir įstaigų transporto priemonių bei autobusų parko suvartotų degalų kiekis pateiktas 2.1.3. lentelėje. 

. lentelė. Kuro energijos suvartojimas savivaldybės įstaigose

	Tonomis	Tne
	2019	2020	2021	2021
Benzinas	10,1	9,2	12,3	13,2
Dyzelinas	295,3	213,7	233,6	240,4
SND	7,2	7,7	7,0	7,7

Šaltinis: Joniškio rajono savivaldybės duomenys

Apibendrinus visus duomenis, galutiniai transporto sektoriuje suvartojamos energijos kiekiai pateikti 2.1.4. lentelėje. Naudojami paskutinių turimų metų duomenys (2021 m.). 

. lentelė. Galutinis energijos vartojimas transporte

Kuro rūšis	Pagal TP eismo intensyvumo rodiklius	Savivaldybės įstaigos	Viso, tne
Benzinas	27,4	13,2	40,6
Dyzelinas	173,7	240,4	414,1
SND	10,1	7,7	17,8
Iš viso	211,2	253,6	454,7

Šaltinis: sudaryta autorių

NENS yra numatyta, kad energija iš atsinaujinančių energijos išteklių taps pagrindinė transporto sektoriuje. Todėl palaipsniui transporto sektoriuje turi įsitvirtinti ir alternatyvūs degalai (elektra, vandenilis, biodegalai, suskystintos gamtinės dujos, suslėgtosios gamtinės dujos ir kt.), o atsinaujinančių energijos išteklių dalis – vis didėti. Pagrindinis degalų srities strateginis tikslas – palaipsniui pereiti prie mažiau taršių degalų ir elektros energijos vartojimo, lanksčiai ir efektyviai išnaudojant vietinį atsinaujinančių energijos išteklių potencialą (apie atsinaujinančių energijos išteklių panaudojimo priemones transporto sektoriuje, plačiau žr. 8 skyriuje).

. Galutinis energijos suvartojimas pramonėje

Vertinant galutinį kuro ir šilumos energijos suvartojimą laikoma, kad pramonės įmonės apsirūpina šiluma tik kūrendamos kurą nuosavose katilinėse, neprijungtose prie CŠT tinklų. 

UAB „Gren Joniškis“ pateiktose klasifikacijose nurodyta, jog įstaiga centrinio šildymo paslaugų pramonės įmonėms Joniškio rajono savivaldybėje neteikia. 

Joniškio rajono savivaldybėje registruoti 1 686 gamybos, pramonės, sandėliavimo, transporto ir garažų paskirties pastatai, kurių bendras plotas sudarė 488 941 m2. Šių pastatų šilumos energijos suvartojimo apimtys įvertintos pagal visos Lietuvos CŠT įmonių namų ūkio sektoriui (daugiabučiams ir individualiems namams) tiekiamos šilumos sąnaudų 2018–2019 m. vidurkį, kuris lygus 140 kWh/m2 per metus ir darant prielaidą, kad pramonės įmonėms apšildymui būtina ne daugiau kaip 20 proc. šio kiekio, tai yra 28 kWh/m2. Tokiu būdu per metus pramonės įmonės, veikiančios Joniškio rajono savivaldybėje suvartoja 13 690,4 MWh (1 177,4 tne) šilumos energijos. Pagal Lietuvos statistikos departamento duomenis, visa pramonės įmonių katilinėse šilumos energija pagaminama iš biokuro (malkos ir kurui skirtos medienos atliekos), gamtinių dujų ir suskystintų naftos dujų (atitinkamai – 78,8 proc., 19,4 proc. ir 1,8 proc.). Atitinkamai apskaičiuojama, jog pramonės įmonėse Joniškio rajono savivaldybėje 927,8 tne šilumos energijos pagaminama biokuro pagrindu, 228,4 tne šilumos energijos pagaminama gamtinių dujų pagrindu bei likusioji dalis – 21,2 tne – suskystintų naftos dujų pagrindu. 

Apie Joniškio rajono pramonės įmonių elektros energijos suvartojimą duomenys gauti iš AB „ESO“ Pagal 1.6.1. lentelėje pateikiamus duomenis, 2021 m. pramonės įmonės Joniškio savivaldybėje suvartojo 17 321,3 MWh (1 489,6 tne) elektros energijos.

. Galutinis energijos suvartojimas žemės ūkio sektoriuje

Vertinamas energijos suvartojimas įmonėse, kurių veikla susijusi su žemės ūkiu, medžiokle, miškininkyste ir žuvininkyste. Nesant informacijos apie šilumos ir elektros energijos suvartojimą žemės ūkio bendrovėse ir įmonėse, galutinis energijos suvartojimas vertinamas pagal vidutinį vienos įmonės suvartojamos energijos kiekį Lietuvoje. Šilumos energijos dalis neskirstoma pagal kilmę (CŠT ar nuosavos katilinės) dėl informacijos trūkumo, energija perskaičiuojama į biokuro sąnaudas.

2020 m. Lietuvos žemės ūkio ir žvejybos sektoriuje buvo suvartota 39,9 GWh šilumos energijos. 2020 m. pradžioje Lietuvoje veikė 2 793 žemės ūkio, miškininkystės ir žuvininkystės sektorių ūkio subjektai. Gaunama, kad vienas ūkio subjektas suvartoja apie 14,29 MWh šilumos energijos per metus. Pagal vidutinius šalies rodiklius apskaičiuojama, kad Joniškio rajono savivaldybėje veikiančios 63 žemės ūkio ir žuvininkystės įmonės per metus suvartoja 900,3 MWh (77,4 tne) šiluminės energijos. Remiantis AB „ESO“ duomenimis, žemės ūkio sektoriuje 2021 m. buvo suvartota 3 464,2 MWh (297,9 tne) elektros energijos. 

. Galutinis energijos suvartojimas namų ūkiuose

Vertinant galutinį šilumos energijos suvartojimą namų ūkių sektoriuje, laikoma, kad namų ūkiai šiluma apsirūpina dviem būdais – iš CŠT tinklų ir degindami įvairų kurą individualiuose šildymo įrenginiuose.

Šilumos energijos suvartojimas prie tinklo prijungti namų ūkiai įvertinti 1.4. skyriuje, neprijungtuose prie CŠT – 1.5.2. skyriuje, bendras elektros energijos suvartojimas Joniškio rajono savivaldybėje įvertintas 1.6. skyriuje. Apibendrinant duomenis apskaičiuojama, kad namų ūkiuose iš CŠT Joniškio rajono savivaldybėje suvartojama 14 055,8 MWh (1 208,8 tne) šilumos energijos. Šilumos energijos suvartojimas neprijungtuose namų ūkiuose siekia 126 864,4 MWh (10 908,4 tne).

Pagal 1.6. skyriuje pateikiamus elektros energijos suvartojimo namų ūkiuose kiekius, Joniškio rajono savivaldybėje galutinės elektros energijos sąnaudos sudaro 22 364,0 MWh (1 923,3 tne) per metus. Į šį skaičių įskaičiuota elektros energija skirta šildymui.

. Galutinis energijos suvartojimas paslaugų sektoriuje

Vertinant galutinį šilumos energijos suvartojimą paslaugų sektoriuje, laikoma, kad įstaigos ir įmonės apsirūpina šiluma iš CŠT tinklų arba kūrendamos kurą nuosavose katilinėse, neprijungtose prie CŠT tinklų. Informacija apie šilumos energijos gamybą gauta iš UAB „Gren Joniškis“. Duomenys apie elektros energijos suvartojimą gauti iš AB „ESO“.

Remiantis AB „ESO“ pateiktais duomenimis, 2021 m. paslaugų įmonės Joniškio rajono savivaldybėje suvartojo 13 857,1 MWh (1 191,7 tne) elektros energijos. Pagal 1.5. skyriuje pateiktus duomenis, Joniškio rajono savivaldybės administracijai pavaldžios įmonės bei įstaigos per metus suvartojo 5 912,0 MWh (508,4 tne) šilumos energijos.

UAB „Gren Joniškis“ duomenimis, 2021 m. visuomeninės paskirties pastatuose ir kitos paskirties pastatuose (paslaugų sektorius) buvo sunaudota 4 711,8 MWh (405,2 tne) šilumos energijos, kuri remiantis 1.5.2. lentelėje pateiktomis proporcijomis pagaminta biokuro bei gamtinių dujų pagrindu.

. Galutinis energijos suvartojimas Joniškio rajono savivaldybėje

Sudarant bendrojo galutinio energijos suvartojimo Joniškio rajono savivaldybėje lentelę, pateikiami elektros energijos, šilumos, gaunamos iš CŠT tinklų, ir kuro sąnaudų individualiuose šildymo įrenginiuose kiekiai. Kuro sąnaudos individualiose katilinėse ir kituose šildymo įrenginiuose apskaičiuotos ankstesniuose skyriuose.

Elektros energijos nuostoliai prilyginti 10 proc. ir pridėti prie elektros energijos bendrų sąnaudų atskirame stulpelyje, nuostoliai gaminant ir tiekiant šilumos energiją įvertinti atsižvelgiant į faktinius UAB „Gren Joniškis“ duomenis. 

. lentelė. Galutinis energijos vartojimas savivaldybėje, tne

Energijos išteklių rūšis	Transportas	Pramonė	Žemės ūkis	Namų ūkiai	Paslaugų sektorius	Energijos nuostoliai ir savos reikmės	Iš viso
Benzinas	40,6						40,6
Dyzelinas	414,1						414,1
SND[footnoteRef:9] [9:  Suskystintos naftos dujos] 	17,8	21,2		10,9			49,9
Anglys ir durpės				632,7	53,1		685,8
Gamtinės dujos		228,4		818,1	321,5		1368,0
Skystasis kuras				349,1			349,1
Biokuras (mediena)		927,8	77,4	7777,7	133,9		8916,8
Elektros energija 		1489,6	297,9	1923,3	1191,7	490,3	5392,8
Aplinkos šiluminė energija (šilumos siurbliai)				392,7			392,7
Kitos kuro ir energijos rūšys				294,5			294,5
Šilumos energija[footnoteRef:10]  [10:  CŠT – centralizuoto šilumos tiekimo ] 		0,0		1208,8	405,2	275,8	1889,8
Iš viso	472,5	2667,0	375,3	13407,8	2105,4	766,1	19794,0

Šaltinis: sudaryta autorių

Kuro ir energijos sąnaudos pagal vartojimo sektorius yra pateiktos sekančiuose paveiksluose. Daugiausia energijos išteklių Joniškio rajono savivaldybėje suvartojama namų ūkiuose (70,5 proc.) ir pramonės (14,0 proc.) sektoriuje.

Pagal naudojamas kuro rūšis, daugiausia savivaldybėje suvartojama biokuro, kuris tarp visų kuro rūšių sudaro 49,8 proc., taip elektros energija, kuri bendrame suvartojimo balanse sudaro 30,1 proc.






. AEI DALIES ENERGIJOS VARTOJIME NUSTATYMAS

Lietuva, tame tarpe ir Joniškio rajono savivaldybė ir toliau siekia būti ambicinga AEI srityje ir vykdo nuoseklią AEI plėtrą. AEI (hidroenergijos, vėjo, saulės, geoterminės energijos, kietojo biokuro (malkų ir medienos atliekų, šiaudų), biodujų, biodegalų, atsinaujinančių komunalinių atliekų) naudojimo skatinimas – vienas geriausių sprendimų patenkinti energijos poreikį, saugant gamtą ir jos išteklius.[footnoteRef:11]

Pagrindinis Nacionalinės energetinės nepriklausomybės strategijos tikslas atsinaujinančių energijos išteklių srityje – toliau didinti atsinaujinančių energijos išteklių dalį Lietuvos vidaus energijos gamyboje ir galutiniame energijos suvartojimo balanse, taip mažinant priklausomybę nuo iškastinio kuro importo ir didinant vietinės elektros energijos gamybos pajėgumus.[footnoteRef:12] 

Nors atsinaujinančių energijos išteklių technologijos nuolat tobulėja, o įrangos kaina mažėja, iš atsinaujinančių energijos išteklių pagaminta energija, gaminama naujai įrengtuose įrenginiuose, šiuo metu dar negali konkuruoti rinkoje, todėl energijos iš atsinaujinančių energijos išteklių gamyba yra skatinama ir tai bus tęsiama iki šaliai ekonomiškai ir techniškai priimtinos atsinaujinančių energijos išteklių plėtros ribos, orientuojantis į aktyvų energijos iš atsinaujinančių energijos išteklių gamintojų dalyvavimą rinkos sąlygomis arba kol energijos iš atsinaujinančių energijos išteklių gamyba pasieks rinkos kainą.[footnoteRef:13] Bendrai įgyvendinant strateginį atsinaujinančių energijos išteklių tikslą, siekiama didinti atsinaujinančių energijos išteklių dalį, palyginti su šalies bendruoju galutiniu energijos suvartojimu: iki 2020 metų (30 proc.), iki 2030 metų (45 proc.) ir 2050 metų (80 proc.)  – energija iš atsinaujinančių energijos išteklių taps pagrindinė visuose – elektros, šilumos ir vėsumos energijos bei transporto – sektoriuose. Sekančiame paveiksle pateikiami detalizuoti, siekiami rezultatai Lietuvos energetikos sektoriuje 2020 ir 2030.



. pav. Lietuvos energetikos sektoriuje 2020 ir 2030 metais siekiami tikslai

Šaltinis: Lietuvos Respublikos Nacionalinė energetinės nepriklausomybės strategija20

Energijos vartojimo efektyvumas gerina valstybės gyventojų finansinę būklę, didina verslo konkurencingumą, mažina išmetamų šiltnamio efektą sukeliančių dujų ir aplinkos oro teršalų kiekį, gerina aplinkos oro kokybę. Bus siekiama, kad energijos vartojimo efektyvumo didinimas taptų neatsiejama kasdienybės veikla tiek įmonėse, tiek pas galutinius vartotojus.

Lietuvos Respublikos atsinaujinančių išteklių energetikos įstatyme įtvirtinta, kad savivaldybės rengia ir, suderinusios su Vyriausybe ar jos įgaliota institucija, tvirtina ir įgyvendina atsinaujinančių išteklių energijos naudojimo plėtros veiksmų planus; organizuodamos aprūpinimą šilumos energija savivaldybės teritorijoje, siekia, kad šilumos energijos gamybai būtų naudojami atsinaujinantys energijos ištekliai; siekia, kad viešajame transporte būtų naudojamos transporto priemonės, naudojančios atsinaujinančių išteklių energiją, elektromobiliai ir hibridinės transporto priemonės; kuria infrastruktūrą, reikalingą atsinaujinančių išteklių energiją ir elektros energiją naudojančių transporto priemonių naudojimo plėtrai; rengia ir įgyvendina visuomenės informavimo ir sąmoningumo ugdymo priemones, teikia konsultacijas ir rengia mokymo programas apie atsinaujinančių energijos išteklių plėtojimo ir naudojimo praktines galimybes ir naudą.

Nacionalinį atsinaujinančių išteklių energijos naudojimo plėtros veiksmų planą pagal kompetenciją įgyvendina valstybės ir savivaldybių institucijos, įstaigos, įmonės, organizacijos ir privatūs subjektai.

. lentelė. Atsinaujinančių energijos išteklių dalis (proc.) suvartojime Lietuvoje

	2015	2016	2017	2018	2019	2020
Bendrame galutiniame energijos suvartojime	25,75	25,61	26,04	25,51	25,47	27,36
Galutiniame energijos suvartojime šildymui ir aušinimui	46,09	46,57	46,5	46,02	47,38	50,23
Bendrame elektros energijos suvartojime	15,55	16,88	18,25	18,41	18,79	20,17
Galutiniame energijos suvartojime transporto sektoriuje	4,56	3,63	4,29	4,33	4,04	5,50

Šaltinis: Statistikos departamento duomenys

Didinant AEI panaudojimą, reikšmingas vaidmuo įgyvendinimo procese neabejotinai priklauso savivaldybėms. Todėl sekančiose dalyse yra pateikiamas detalus Joniškio rajono savivaldybės AEI dalies energijos vartojime nustatymas ir su tuo susijusi situacijos analizė.

. AIE naudojimas centralizuoto šilumos tiekimo sistemoje

Duomenys apie UAB „Gren Joniškis” katilinėse gaminamos šilumos energijos tiekiamo į Joniškio rajono CŠT, naudojamo kuro pasiskirstymas pateiktas 1.4. skyriuje. Vertinant biokuro pajėgumų naudojimą šilumos gamybai Lietuvos savivaldybėse 2021 metais , paaiškėjo, kad optimalus biokuro pajėgumų panaudojimas yra ir Joniškio r. savivaldybėje. 

Kaip jau buvo minėta 1.4. skyriuje UAB „Gren Joniškis“ savalaikiai įdiegė biokuro deginimo įrenginius ir veiksmingai juos naudoja. Siekiant užtikrinti patikimą šilumos tiekimą bei mažinti šilumos nuostolius, kasmet atliekami eksploatuojamų miesto šilumos tiekimo tinklų ruožų remontai ar atskirų šilumos tiekimo tinklų ruožų rekonstrukcijos, kurių metu keičiami šilumos tiekimo vamzdynai, panaudojant pramoniniu būdu izoliuotus vamzdžius. Ateityje UAB „Gren Joniškis“ yra nusimačiusi ambicingus tikslus dėl CŠT modernizavimo, siekiant didinti AIE dalį, bendrame balanse. Apie numatytas priemones iki 2030 metų plačiau pateikiama 8 skyriuje.. 

. AEI naudojimas šildymui centralizuoto šilumos tiekimo sistemai nepriklausančiuose namų ūkiuose

Vertinant AEI naudojimą šildymui CŠT nepriklausančiuose namų ūkiuose laikoma, kad būstai šildomi deginant įvairų kurą nuosavuose šildymo įrenginiuose bei naudojant elektros energiją. Bendras šilumos kiekis, sunaudojamas prie CŠT neprijungtuose namų ūkiuose, įvertintas 1.5.2. skyriuje. Bendros metinės šilumos energijos sąnaudos prie CŠT neprijungtuose namų ūkiuose sudaro 126 864,4 MWh (10 908,4 tne). Pagal vidutines Lietuvos namų ūkiuose suvartojamo kuro proporcijas, kurios pateiktos 1.5.2.1. lentelėje, apskaičiuoti įvairaus kuro sunaudojami kiekiai, Joniškio rajono savivaldybėje, pateikiami sekančioje lentelėje (žr. 3.2.1. lentelę).

. lentelė. Įvairių kuro rūšių sunaudojami energijos kiekiai Joniškio rajono savivaldybės namų ūkiuose, neprijungtuose prie centralizuoto šilumos tiekimo sistemos

Energijos išteklių rūšis	Bendros energijos sąnaudos, tne	AIE dalis, tne
Anglys ir durpės	632,7	0,0
Gamtinės dujos	818,1	0,0
Suskystintos naftos dujos	10,9	0,0
Skystasis kuras	349,1	0,0
Biokuras (malkos ir kurui skirtos medienos atliekos)	7 777,7	7 777,7
Elektros energija	632,7	127,6
Aplinkos šiluminė energija (šilumos siurbliai)	392,7	392,7
Kitos kuro ir energijos rūšys	294,5	0,0
VISO	10 908,4	8 298,0
AIE dalis, proc.	76,07

Šaltinis: sudaryta autorių

Remiantis Statistikos departamento leidiniu „Lietuvos aplinka, žemės ūkis ir energetika, 2020 m. leidimas, Atsinaujinantys ištekliai“, Lietuvoje iš atsinaujinančių energijos išteklių 2020 m. pagaminta 60,1 proc. visos elektros energijos, o bendrame elektros energijos suvartojime AIE dalis siekia 20,17 proc. 

Remiantis atliktais skaičiavimais vertinama, kad Joniškio rajono savivaldybėje prie CŠT sistemos neprijungtų namų ūkių šildymui suvartojama apie 10 908,4 tne kuro energijos, kurios 8 298,0 tne (76,07 proc.) sudaro energija iš AIE.

Skaičiavimuose neatsižvelgta į saulės šilumos ir geoterminės energijos panaudojimą namų ūkiuose, nes statistinės informacijos apie šių technologijų naudojimo apimtis Lietuvoje nėra.

. Elektros energijos gamyba savivaldybėje iš AEI

Elektros energiją gaminantis vartotojas arba nutolęs gaminantis vartotojas – fizinis arba juridinis asmuo, įsirengęs atsinaujinančių išteklių technologijų elektrinę ir gaminantis elektrą savo reikmėms, o nesuvartotą elektros kiekį pateikiantis į elektros tinklus ir, esant poreikiui, ją susigrąžinantis iš šių tinklų (toliau – gaminantis vartotojas). Tokią decentralizuotos elektros energijos gamybos plėtrą skatina ne tik pingančios saulės elektrinės, bet ir kitos naujos technologijos, skatinančios energetikos sistemos decentralizaciją – iš svarbiausių galima paminėti elektromobilių plėtrą, baterijų sistemas, išmaniąją apskaitą, agregatorių vaidmenį tinklui balansuoti, išmaniuosius elektros tinklus, energetinio efektyvumo technologijas, šilumos siurblių diegimą. Ateities elektros energijos gamyba bus vis labiau decentralizuota ir joje dominuos atsinaujinantys energijos ištekliai. Numatoma, kad iki 2030 metų gaminantys vartotojai sudarys 30 proc. visų elektros energijos vartotojų, o 2050 m. – 50 procentų. Gaminantis vartotojas elektrą gamina ir naudoja toje pačioje vietoje, kur įrengtas skaitiklis apskaito tiek į tinklą patiektą elektros kiekį, tiek paimtą. Elektra, kuri sunaudojama iš karto, gamybos metu, nėra apskaitoma. Įvertinus duomenis[footnoteRef:14] (naudoti AB "Energijos skirstymo operatorius" pateikti 2021 m. spalio mėn. pradžios duomenys) nustatyta, kad Joniškio rajono savivaldybėje elektros energiją gaminančių vartotojų įrenginių galia, tenkanti 1000-iui gyventojų, siekė 26,81 kW, ir tarp šešiasdešimties Lietuvos savivaldybių Joniškio rajono savivaldybė užėmė 54 vietą. Lyginant su 2020 metais, pokytis buvo +14,86 kW (2020 m. energiją gaminančių vartotojų įrenginių galia, tenkanti 1000-iui gyventojų siekė 11,95 kW). 

Kadangi laikotarpyje iki 2030 m. prognozuojamas didelis elektros energiją gaminančių vartotojų skaičiaus augimas, todėl tikėtina, kad elektros energijos iš atsinaujinančių išteklių bus pagaminta iki 45 proc., kaip numatyta Nacionalinėje energetinės nepriklausomybės strategijoje. 

Joniškio rajono savivaldybės teritorijoje elektros energija iš AIE gaminama saulės šviesos bei vėjo elektrinėse.

Valstybinės energetikos reguliavimo tarybos 2022-03-29 duomenimis, Joniškio rajono savivaldybėje buvo išduota 9 leidimai gaminti elektros energiją saulės šviesos elektrinėse (bendra galia siekia 0,1952 MW). Fotovoltinės geografinės informacinės sistemos (PVGIS) duomenimis, Lietuvos geografinėje teritorijoje įrengta 1 kW galingumo saulės fotovoltinė elektrinė gamina 935 kWh per metus. Taigi, Joniškio rajono savivaldybės teritorijoje įrengtos saulės šviesos elektrinės per metus pagamina apie 182,5 MWh (15,7 tne) elektros energijos.

. lentelė. Elektros energijos gamintojai iš AIE (saulės šviesos elektrinės)

Energijos išteklių rūšis	Leidimų skaičius	Bendra įrengtoji galia, MW	Pagaminamos energijos kiekis, MWh	Pagaminamos energijos kiekis, tne
Saulės šviesos elektrinės	9	0,1952	182,5	15,7

Šaltinis: www.regula.lt

Taip pat, pagal Valstybinės energetikos reguliavimo tarybos 2022-03-29 duomenis, Joniškio rajono savivaldybės teritorijoje buvo išduotas 1 leidimas gaminti elektros energiją iš vėjo elektrinės. Bendra šios vėjo elektrinės galia siekia 0,25 MW. Remiantis ekspertų nuomone, vidutiniškai Lietuvoje esanti 1MW galingumo vėjo jėgainė per metus pagamina apie 2 500 MWh elektros energijos, todėl Joniškyje esančios vėjo jėgainės apytiksliai per metus pagamina 625,00 MWh (53,75 tne) elektros energijos. 

VšĮ „Lietuvos energetikos agentūra“ pateikė duomenis apie atsinaujinančių išteklių energiją naudojančių elektros energijos gamybos įrenginius ir jų sumines įrengtąsias galias (Taisyklių 7.3.2 papunktis), taip pat, apie elektros energijos gamintojus pagal tipus. Duomenys pateikiami žemiau esančioje lentelėj.

. lentelė. Elektros energijos gamintojai iš AIE pagal tipus

Gamintojas	kWh
Fizinių asmenų elektrinių įrengtoji galia 2019 m., kW	85,66
Fizinių asmenų elektrinėse pagamintos elektros energijos kiekis 2019 m., kWh	1990
Fizinių asmenų elektrinių įrengtoji galia 2020 m., kW	214,19
Fizinių asmenų elektrinėse pagamintos elektros energijos kiekis 2020 m., kWh	88730,25
Fizinių asmenų elektrinių įrengtoji galia 2021 m., kW	411,15
Fizinių asmenų elektrinėse pagamintos elektros energijos kiekis 2021 m., kWh	210365,73
Juridinių asmenų elektrinių įrengtoji galia 2019 m., kW	79,6
Juridinių asmenų elektrinėse pagamintos elektros energijos kiekis 2019 m., kWh	2424
Juridinių asmenų elektrinių įrengtoji galia 2020 m., kW	108,6
Juridinių asmenų elektrinėse pagamintos elektros energijos kiekis 2020 m., kWh	61249
Juridinių asmenų elektrinių įrengtoji galia 2021 m., kW	128,36
Juridinių asmenų elektrinėse pagamintos elektros energijos kiekis 2021 m., kWh	63372
Nutolusių elektros energiją gaminančių vartotojų (fiziniai ir juridiniai asmenys) elektrinių įrengtoji galia 2019 m., kW	0
Nutolusių elektros energiją gaminančių vartotojų (fiziniai ir juridiniai asmenys) elektrinėse pagamintos elektros energijos kiekis 2019 m., kWh	0
Nutolusių elektros energiją gaminančių vartotojų (fiziniai ir juridiniai asmenys) elektrinių įrengtoji galia 2020 m., kW	3
Nutolusių elektros energiją gaminančių vartotojų (fiziniai ir juridiniai asmenys) elektrinėse pagamintos elektros energijos kiekis 2020 m., kWh	1090,76
Nutolusių elektros energiją gaminančių vartotojų (fiziniai ir juridiniai asmenys) elektrinių įrengtoji galia 2021 m., kW	7,8
Nutolusių elektros energiją gaminančių vartotojų (fiziniai ir juridiniai asmenys) elektrinėse pagamintos elektros energijos kiekis 2021 m., kWh	3211,29

Šaltinis: sudaryta autorių, remiantis Lietuvos energetikos agentūros duomenimis



. Biodegalų naudojimas ir kiekiai savivaldybėje

Biodegalų gamybą ir naudojimą Joniškio rajono savivaldybėje, kaip ir visoje Lietuvoje, lemia įteisintas privalomas jų maišymas į mineralinius degalus. Pagal Lietuvos Respublikos atsinaujinančių išteklių energetikos įstatymo 39 str.[footnoteRef:15] degalų pardavimo vietose turi būti prekiaujama Lietuvos arba Europos standartų reikalavimus atitinkančiu benzinu, kuriame yra 6,6 procentų biodegalų, ir dyzelinu, kuriame yra ne mažiau kaip 6,2 procentai biodegalų. 

Lietuvoje šiuo metu naudojamos dvi biodegalų rūšys: biodyzelinas ir bioetanolis, kurių gamybą ir naudojimą skatina tarptautiniai įsipareigojimai mažinti šiltnamio efekto dujų emisijas ir didinti transporte naudojamų biodegalų kiekį. Laikoma, kad Joniškio rajono savivaldybėje registruotos, savivaldybės administracijos bei savivaldybės ir biudžetinių įstaigų eksploatuojamos ir savivaldybės teritoriją kertančios transporto priemonės naudoja Lietuvoje parduodamus degalus su privalomais biodegalų priedais. Remiantis šia prielaida laikoma, kad AIE dalis šiame sektoriuje atitinka Lietuvos biodegalų naudojimo vidurkį (6,2 proc. biodyzelino mineraliniame dyzeline ir 6,6 proc. bioetanolio benzine). Pagal 1.8.1. skyriuje apskaičiuotas benzino ir dyzelino suvartojimo apimtis įvertinti per metus sunaudojamų biodegalų kiekiai pateikti 3.4.1. lentelėje.

. lentelė. Biodegalų vartojimas Joniškio rajono savivaldybėje

Kuro rūšis		Iš viso savivaldybėje pagal TP eismo intensyvumo rodiklius	T. sk. savivaldybės įmonėse ir įstaigose	Iš viso Joniškio rajono savivaldybėje AIE dalis, tne
Bioetanolis	tne	1,8	0,9	2,7
Biodyzelinas	tne	10,8	14,9	25,7
Iš viso	12,6	15,8	28,4

Šaltinis: sudaryta autorių

ES transporto baltoji knyga numato, iki 2030 m. dvigubai sumažinti įprastiniu kuru varomų automobilių naudojimą miestuose. Iki 2050 m. pasiekti, kad miestuose jų nebeliktų. Šio tikslo įgyvendinimui reikalinga sukurti viešųjų elektromobilių įkrovimo prieigų tinklą visame Joniškyje. 

Pažymima, jog siekdama didinti AIE dalį transporto sektoriuje, Joniškio rajono savivaldybės administracija yra parengusi Joniškio rajono savivaldybės viešųjų elektromobilių įkrovimo prieigų planą (planas suderintas su Susisiekimo ministerija), kuriame numatoma, jog iki 2030 m. visoje savivaldybės teritorijoje (lokacijos detalizuojamos plane) bus įrengta 13 viešųjų elektromobilių įkrovimo stotelių (galia sieks nuo 70 iki 140 kW). 

Europoje, kaip ir visame pasaulyje, vis labiau plinta alternatyviuosius degalus naudojančių transporto priemonių panaudojimas. Alternatyviesiems degalams priklauso tokios kuro rūšys kaip suslėgtos ir suskystintos gamtinės dujos, biodujos ir vandenilio dujos). Lietuvoje jau galima rasti šių kuro rūšių papildymo stočių, tačiau Joniškio rajono savivaldybėje tokių stočių nėra, t.y. infrastruktūra nepritaikyta alternatyviuosius degalus naudojančių automobilių plėtrai.

. AIE sunaudojimo bendrajame galutinės energijos suvartojime nustatymas

AIE dalis bendrame galutinės energijos suvartojime įvertinama apibendrinant 3 skyriuje atliktus skaičiavimus. Rezultatai pateikiami 3.5.1. lentelėje.

. lentelė. AIE dalis bendrame galutinės energijos suvartojime Joniškio rajono savivaldybėje

Energijos išteklių rūšis	Transportas	Pramonė	Žemės ūkis	Namų ūkiai	Paslaugų sektorius	Energijos nuostoliai ir savos reikmės	Iš viso	AIE dalis
Benzinas	40,6	0,0	0,0	0,0	0,0	0,0	40,6	2,7
Dyzelinas	414,1	0,0	0,0	0,0	0,0	0,0	414,1	25,7
SND[footnoteRef:16] [16:  Suskystintos naftos dujos] 	17,8	21,2	0,0	10,9	0,0	0,0	49,9	
Anglys ir durpės	0,0	0,0	0,0	632,7	53,1	0,0	685,8	
Gamtinės dujos	0,0	228,4	0,0	818,1	321,5	0,0	1368,0	
Skystasis kuras	0,0	0,0	0,0	349,1	0,0	0,0	349,1	
Biokuras	0,0	927,8	77,4	7777,7	133,9	0,0	8916,8	8916,8
Elektros energija	0,0	1489,6	297,9	1923,3	1191,7	490,3	5392,8	1087,7
Aplinkos šiluminė energija (šilumos siurbliai)	0,0	0,0	0,0	392,7	0,0	0,0	392,7	392,7
Kitos kuro ir energijos rūšys	0,0	0,0	0,0	294,5	0,0	0,0	294,5	
Šilumos energija[footnoteRef:17] [17:  CŠT – centralizuoto šilumos tiekimo ] 	0,0	0,0	0,0	1208,8	405,2	275,8	1889,8	1574,2
Iš viso	472,5	2667,0	375,3	13407,8	2105,4	766,1	19794,0	11999,8
AIE dalis, proc.	60,6

Šaltinis: sudaryta autorių

Skaičiavimų rezultatai rodo, kad AIE dalis bendrame galutinės energijos suvartojime Joniškio rajono savivaldybėje sudaro 60,6 proc. ir viršija Lietuvos AEI dalį galutinio energijos vartojimo balanse (2020 m. ji siekė 27,36 proc.). Savivaldybėje didelę įtaką AIE naudojime daro biokuro naudojimas, kuris tarp AIE rūšių sudaro 87,4 proc., o bendrame energijos vartojime 49,8 proc. Analizuojant AIE dalį pagal sektorius, didžiausia AIE dalis yra namų ūkių sektoriuje (71,3 proc.), transporto sektoriuje AIE dalis siekia 6,0 proc., pramonės sektoriuje – 46,1 proc. žemės ūkio sektoriuje – 36,6 proc., paslaugų sektoriuje – 79,9 proc.


. JONIŠKIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS POTENCIALAS

Atsinaujinančių išteklių energijos potencialas skirstomas į techninį ir ekonominį. Techninis AEI potencialas yra atsinaujinančių energijos išteklių dalis, kuri gali būti panaudota energijai gaminti dabartiniais plačiai naudojamais technologiniais sprendiniais bei įranga, ir kuri gali būti apskaičiuota. Techninį potencialą lemia technologijų išvystymo lygis, topografiniai, aplinkosauginiai, žemės panaudojimo ir kiti apribojimai. Ekonominis AEI potencialas yra techninio AEI potencialo dalis, kurio panaudojimas praktikoje yra ekonomiškai pagrįstas ir priklauso nuo technologijų bei iškastinio kuro kainų, naudojamų skatinimo sistemų ir kitų veiksnių. 

Vertinant AEI techninį potencialą Joniškio rajono savivaldybėje nagrinėjami atsinaujinantys kuro (medienos, šiaudų, biodujų, komunalinių atliekų) ir energijos (saulės, vėjo, geoterminės energijos, hidroenergijos bei hidroterminės energijos) ištekliai.

. Biomasės (medienos) kuro išteklių potencialas

Remiantis LR žemės fondo 2021 m. sausio 1 d. duomenimis, 2021 m. pradžioje Joniškio rajono savivaldybės teritorijoje miškai užėmė 22 252,0 ha, kas sudaro apie 19,32 proc.. visos savivaldybės teritorijos ploto.

. lentelė. Joniškio rajono savivaldybės teritorijoje esančių miškų plotai pagal nuosavybės teisę

Nuosavybės forma	Plotas, ha
Valstybinės reikšmės miškai, valdomi urėdijos	19 460,0
Privatūs arba rezervuoti privatizavimui	6 801,0
Viso	26 261,0

Šaltinis: VĮ Valstybinių miškų urėdijos, Joniškio regioninio padalinio informacija

Medienos kuro išteklių potencialas vertinamas pagal vykdomų kirtimų bei jų metu susidarančių medienos atliekų apimtis. VĮ Valstybinių miškų urėdijos, Joniškio regioninio padalinio duomenys apie miško kirtimus pateikti 4.1.3 lentelėje, o apie susidarančių malkų ir atliekų kiekius 2018–2021 metais – 4.1.4 lentelėje.

. lentelė. Kirtimų apimtys Joniškio rajono savivaldybės valstybiniuose miškuose 2018-2021 m.

Kirtimų rūšis	Kirtimų apimtys, tūkst. m3/metus
	2018	2019	2020	2021
Pagrindiniai kirtimai	48,5 	49,4 	49,1 	48,7 
Tarpiniai kirtimai	12,4 	11,9 	20,0 	16,5 
Viso	60,9 	61,3 	69,1 	65,2 

Šaltinis: VĮ Valstybinių miškų urėdijos, Joniškio regioninio padalinio informacija

Iš pateiktų duomenų matyti, jog VĮ Valstybinių miškų urėdijos, Joniškio regioninio padalinio administruojamuose miškuose Joniškio rajono savivaldybėje per metus vidutiniškai iškertama apie 64,1 tūkst. m3 medienos. Dalis šios medienos yra parduodama kaip malkos, kita dalis kaip plokščių mediena, dar kita dalis technologinėms reikmėm. Biomasės potencialo dalis vertinama pagal paruošiamų malkų ir susidarančių medienos atliekų kiekį.

. lentelė. Duomenys apie parduodamų malkų kiekius bei susidariusių kirtimo atliekų kiekius Joniškio rajono savivaldybės valstybiniuose miškuose 2018-2021 m.

	2018	2019	2020	2021
Parduodamų malkų kiekiai, tūkst. m3	30,2	51,8	41,9	30,4 
Susidarę medienos atliekų kiekiai, tūkst. m3	6,1 	8,3 	5,7 	4,64

Šaltinis: VĮ Valstybinių miškų urėdijos, Joniškio regioninio padalinio informacija

2021 m. buvo parduota 30,4 tūkst. m3 malkų. Skaičiuojant biomasės kuro išteklių potencialą, nežinant kirtimų planų, naudojamas paskutiniųjų 4 metų vidurkis. Remiantis VĮ Valstybinių miškų urėdijos, Joniškio regioninio padalinio duomenimis, Joniškio rajono savivaldybėje potencialus bendras malkų metinis vidutinis kiekis per 4 metus lygus apie 44,7 tūkst. m3. Perskaičiavus į energetinius vienetus[footnoteRef:18], tai sudaro 8 656, 7 tne per metus. 

Oficialių duomenų apie kirtimus privačių savininkų miškuose nėra, todėl norint įvertinti visą medienos kuro potencialą daroma prielaida, kad privačiuose savivaldybės miškuose vykdomų kirtimų santykinis mastas lygus faktiniam santykiniam kirtimų mastui valstybiniuose miškuose 2021 m., t. y. apie 229,0 m3/ha. Tokiu būdu įvertinama, kad per metus privačiuose miškuose iškertama 22 786,5 m3 medienos, iš kurių 10 619,8 m3 (46,6 proc. ) sudaro malkos. Perskaičiavus į energetinę vertę, medienos kuro ištekliai privačiuose miškuose sudaro 2 370,3 tne. Bendras medienos kuro išteklių potencialas Joniškio rajono savivaldybėje lygus 11 027,0 tne.

. Energetinių plantacijų kuras

Energetinių plantacijų kuro ištekliai įvertinami atsižvelgiant į bendrą greitai augančių medžių rūšims auginti tinkamos žemės plotą savivaldybėje, šių augalų derlių ir biomasės šilumingumą. Lietuvos Respublikos žemės fondo 2021 m. sausio 1 d. duomenimis, Joniškio rajono savivaldybėje yra 1 922,4 ha nenaudojamos, pažeistos žemės ir medžių bei krūmų želdinių. Kadangi iš vieno hektaro galima gauti iki 126 GJ (3 tne[footnoteRef:19]) energijos, skaičiuojama, kad energetinių plantacijų medienos kuro techninis potencialas Joniškio rajono savivaldybėje siekia apie 5 767,3 tne.

. Šiaudų kuro ištekliai

Šiaudai – žemės ūkio produkcijos atliekos, sudarančios didžiausią augalinės kilmės atliekų potencialą. Jie gali būti deginami kaip supresuoti rulonai, briketai ar granulės. Vertinant šiaudų gamybos potencialą reikalingi statistiniai duomenys apie grūdinių augalų pasėlių plotus ir grūdų derlingumą.

Šiaudų kiekis tiesiogiai priklauso nuo grūdinių kultūrų derliaus, kuris kiekvienais metais yra skirtingas, todėl šiaudų potencialas vertinamas pagal trijų paskutinių metų statistinių duomenų vidurkį. 

. lentelė. Grūdinių kultūrų derliaus kitimas Joniškio rajono savivaldybėje 2019-2021 metais (tonomis)

	Santykis	2019	2020	2021	Vidurkis
Javai	01:01	256 885 	333 078 	289 955 	293 306 
Rapsai	2,25:1	50 424 	76 776 	59 768 	62 323 
				Iš viso	355 629


Šaltinis: Lietuvos statistikos departamentas

Apskaičiuota, kad Joniškio rajono savivaldybėje per metus vidutiniškai susidaro 355 629 tonų šiaudų. Skaičiuojant šiaudų potencialą svarbu įvertinti, kad ne visą šiaudų derlių galima skirti kurui, nes šiaudai reikalingi gyvulių kraikui ir pašarams, dalis šiaudų sunaudojama daržininkystėje, grybams auginti ir kitiems tikslams. Be to, ne visi šiaudai surenkami, tad susidaro natūralūs šiaudų surinkimo nuostoliai. Atsižvelgiant į nustatytus normatyvus nustatoma, jog apie 20 % šiaudų lieka laukuose, dar tiek pat panaudojama pašarams ir kraikui, tik apie 60 % susidarančių šiaudų potencialo gali būti panaudojama energijai gaminti[footnoteRef:20]. Vadovaujantis šiuo įvertinimu ir naudojant šiaudų žemesniosios degimo šilumos vertę 17,2 MJ/kg (4,8 MWh/t) apskaičiuojama, kad metinis šiaudų potencialas energijai gaminti lygus 213 377 tonų arba  1 024 210,6 MWh (88 082,1 tne).

Ekonomiškumo požiūriu šiaudų panaudojimo kurui galimybės yra ribotos dėl palyginti didelės pagamintos energijos kainos. Tai gali būti dėl šių priežasčių:

	reikalingos didelės investicijos į specialiai šiaudais kūrenamus pramoninius katilus,
	kurie gali būti įrengiami miestuose ar gyvenvietėse, kur yra centralizuoto šildymo sistema;
	smulkiuose ūkiuose nėra lėšų šiaudų surinkimo technikai įsigyti;
	šiaudų kuro transportavimo atstumas yra ribotas dėl didelių transportavimo kaštų;
	privačių namų šildymui galima naudoti šiaudų granules, tačiau išauga kuro kaina bei reikalingi specialūs katilai tokioms granulėms deginti (papildoma investicija);
	kurui skirtiems šiaudams laikyti reikia palyginamai didelio saugyklos ploto, saugykla turi tenkinti specifinius priešgaisrinės saugos reikalavimus.

. BIODUJŲ GAMYBOS IR IŠGAVIMO POTENCIALAS

Biodujų gamybai gali būti naudojamos bet kokios kilmės organinės medžiagos (žemės ūkyje susidarančios augalinės, gyvulinės atliekos, maisto pramonės ir komunalinės atliekos, nuotekos, nuotekų dumblas ir kt.). Įvairių organinių medžiagų energinė vertė skirtinga (4.4.1. lentelė), todėl vienos medžiagos sunkiai skaidomos ir iš jų gaunama mažiau biodujų, kitos – lengviau ir iš jų gaunamas didesnis biodujų kiekis su didesne metano koncentracija.

. lentelė. Skirtingos kilmės biodujų charakteristikos 

	Žemės ūkio atliekų dujos	Nuotekų dujos	Sąvartynų dujos
Metanas (CH4) %	45-75	65-75	45-55
Anglies dvideginis (CO2) %	25-55	20-35	25-30
Vandenilis (H2) %	0,5	0,0	Pėdsakai
Vandenilio sulfidas (H2S) mg/Nm3	10-30 000	<8000	<8000
Azotas (N2)	0,01-5,00	3,4	10-25
Žemesnioji degimo šiluma kWh/Nm3	5,0-7,5	6,0-7,5	4,5-5,5
Žemesnioji degimo šiluma kWh/Nm3	5,5-8,2	6,6-8,2	5,0-6,1

Šaltinis: Dieter Deublein, Angelika Steinhauser. Biogas from Waste and Renewable Resources. WILEYVCH Verlag GmbH & Co. KGaA, 2008

Pagrindinis biodujų gamybos žaliavų šaltinis yra žemės ūkio veiklos. Žemės ūkyje susidarančios atliekos skirstomos į dvi grupes: augalininkystės ir gyvulininkystės atliekas. Šių grupių atliekų potencialas skaičiuojamas atskirai.

. Biodujų potencialas iš žemės ūkio ir maisto pramonės atliekų

Pagrindinis biodujų gamybos žaliavų šaltinis Lietuvos žemės ūkyje yra gyvulių mėšlas. Biodujų gamybos iš mėšlo potencialas proporcingas gyvulių ir paukščių skaičiui. Geriausias perspektyvas statyti biodujų jėgaines turi stambūs ūkiai, kuriuose auginama bent keli tūkstančiai kiaulių, keli šimtai galvijų ar keliasdešimt tūkstančių paukščių, naudojantys bekraikes gyvulių ir paukščių laikymo technologijas bei turintys didelius šiluminės energijos poreikius. 

Lietuvos statistikos departamento duomenimis, 2022 m. pradžioje Joniškio rajono savivaldybėje buvo auginami 9 287 galvijai, 29 463 kiaulės ir 155 613 paukščiai. Žinant gyvulių ir paukščių mėšlo išeigą (galvijas – apie 1 200 kg, kiaulė – 180 kg ir paukštis – 3 kg per metus), apskaičiuojamas per metus susidarančio mėšlo kiekis: galvijų – 11 144 t, kiaulių – 5 303 t ir paukščių – 467 t. Biodujų išeiga atitinkamai lygi: iš galvijų mėšlo – 45 m3 iš tonos, kiaulių mėšlo – 60 m3 iš tonos ir paukščių mėšlo – 80 m3 iš tonos. Bendras biodujų iš gyvulių ir paukščių mėšlo potencialas Joniškio rajono savivaldybėje lygus 857 045,5 m3. Perskaičiavus į energinę vertę tai atitinka 411,4 tne.

Biodujų gamyba ir naudojimas siejami su dideliais gyvulininkystės ar paukštininkystės kompleksais, todėl taip įvertintas techninis potencialas išreiškia tik iš savivaldybės teritorijoje daugelyje ūkių susidarančio mėšlo galimą išgauti biodujų ir energijos kiekį. Mažame ūkyje, turinčiame tik keletą galvijų, kiaulių ar paukščių, susidaro nedidelis mėšlo kiekis, todėl biodujų gamybai statyti mažas biodujų jėgaines neapsimoka. Nepaisant to, techniniu požiūriu net ir iš dalies nedaug gyvulių auginantys ūkiai gali statyti biodujų jėgaines, kuriose kaip žaliava būtų naudojami gyvulių mėšlo ir energetinių augalų mišiniai. Skaičiuojant rekomenduojama įtraukti kukurūzų masę, nes ji pasižymi didžiausia biodujų išeiga (202 m3 iš tonos[footnoteRef:21]). Papildomas biodujų gavybos iš kukurūzų masės potencialas apskaičiuojamas darant prielaidą, kad kukurūzai būtų auginami nenaudojamoje žemėje, siekiant išvengti konkurencijos su maistui skirtomis žemės ūkio kultūromis. Nenaudojamos žemės plotas Joniškio rajono savivaldybėje sudaro 578,7 ha. Tokiame plote tikėtinas kukurūzų derlius – 14 467 t (25 t/ha[footnoteRef:22]), atitinkamai biodujų kiekis – 2 922 334 m3. Perskaičiavus į energetinę vertę tai atitinka 1 402,7 tne ir lemia bendrą techninį biodujų potencialą savivaldybėje – 1 814,1 tne.

. Sąvartynų biodujų potencialas

Joniškio savivaldybėje šiukšlių išvežimu rūpinasi įmonės VšĮ „Šiaulių regiono atliekų tvarkymo centras“ (toliau tekste – Šiaulių regiono ATC). Joniškio rajone yra įrengtos 24 pusiau požeminės aikštelės bei 148 pusiau požeminiai konteineriai. Pagal 2021 m. veiklos ataskaitą, Joniškio rajono savivaldybėje buvo surinkta 1 493,6 t biologiškai skaidžių atliekų, iš kurių galima pagaminti 15 473,3 m3 dujų (60,7 MWh energijos). Todėl vertinama, kad Joniškio rajono savivaldybės techninis biodujų potencialas yra 5,1 tne.

. Biodujų iš nuotekų dumblo potencialas

Lietuvos miestuose, miesteliuose ir kaimuose per metus yra išleidžiama apie 200 mln. m3 buitinių nuotekų. Iš dalies biologinio ir mechaninio valymo įrenginiuose išvaloma apie 47 proc. nuotekų, iš dalies mechaniniu būdu išvaloma tik 15 proc., papildomai šalinant azotą ir fosforą išvaloma dar 38 proc. nuotekų. Apie 1 proc. nuotekų išleidžiama nevalytų[footnoteRef:23]. Daugelio miestų ir miestelių nuotekų valymas jau atitinka ES reikalavimus. Bendras dumblo apdorojimo tikslas yra gauti tokį produktą, kuris būtų utilizuojamas, saugomas bei tvarkomas pačiu ekonomiškiausiu būdu. Dumblo apdorojimo cikle dažnai naudojamas stabilizacijos etapas, leidžiantis pašalinanti nemalonius kvapus bei taip pat susijęs ir su tolimesniu tvarkymu. Kai dumblas stabilizuojamas biologiniais metodais, sumažėja ir dumblo kietosios medžiagos kiekis.

Dumblo charakteristikos bei dumblo kiekis priklauso nuo į nuotekų valyklą atitekančių nuotekų sudėties, nuotekų valyklų technologinės schemos bei naudojamų valymo metodų. Joniškio rajono savivaldybėje centralizuotą vandens tiekimą, nuotekų surinkimą ir valymą atlieka UAB „Joniškio vandenys“.

. lentelė. Joniškio rajono savivaldybėje susidariusių nuotekų kiekiai 2019-2021 metais

	2019	2020	2021
Susidariusių nuotekų kiekiai, m3	15 710 	30 881 	19 589 
Susidariusio dumblo kiekiai, t	905 	1 743 	1 133 

Šaltinis: UAB “ Joniškio vandenys” duomenys

Nustatyta, jog vidutiniškai per metus Joniškio rajono savivaldybėje susidaro 22 060 m3 nuotekų. Vidutiniškai per paskutiniuosius metus iš šių nuotekų susidarydavo apie 1 260 t nusausinto dumblo. Remiantis įmonės UAB „Joniškio vandenys“ duomenimis, iš 10 t dumblo galima pagaminti 8 tūkst. m3 biodujų, todėl Joniškio rajono savivaldybėje iš susidariusio dumblo galima būtų išgauti apie 1 008,3 m3 biodujų, kas lemia 484,0 tne biodujų potencialą. 

. Komunalinių atliekų potencialas

Energetiniu požiūriu reikšminga tik ta komunalinių atliekų dalis, kuri gali būti panaudota energijai gaminti deginant atskirai ar maišant su biokuru. Remiantis LR Aplinkos apsaugos agentūros duomenimis[footnoteRef:24], 2020 m. Joniškio rajono savivaldybėje surinkta 7 368,8 t komunalinių atliekų, iš jų 4 640,3 t (arba 63,0 proc.) buvo perdirbta/panaudota pakartotinai, o 1 323,4 t (arba 18,0 proc.) buvo sudeginta. Šalinamų atliekų buvo 1 405,0 t (arba 19,1 proc.) nuo visų atliekų. Darant prielaidą, kad apie 50 proc. pašalinamų atliekų galima būtų deginti ir perskaičiavus į energijos vienetus (šilumingumas 8 MJ/kg[footnoteRef:25] arba 2,2 MWh/t), gauname, kad komunalinių atliekų techninis potencialas Joniškio rajono savivaldybėje yra apie 1 573,6 MWh (135,3 tne). 

. Vėjo energijos išteklių panaudojimo potencialas

Remiantis Lietuvos vidutinio metinio vėjo greičio 10 m aukštyje pasiskirstymo žemėlapyje pateiktais duomenimis (žr. 4.6.1. pav.), Joniškio rajono savivaldybės teritorijoje vėjingumas yra žemas – vidutinis, metinis vėjo greitis siekia apie 4,0–4,5 m/s, todėl Joniškio rajono savivaldybės geografinė padėtis nėra palanki vėjo jėgainių statybai.

 

. pav. Vidutinio metinio vėjo greičio pasiskirstymo Lietuvoje žemėlapis

Šaltinis: Aplinkos apsaugos agentūra

Vėjo atlase skirtingomis spalvomis atvaizduotas vidutinių metinių greičių pasiskirstymas Lietuvos teritorijoje 50-100 metrų aukštyje prie paviršiaus šiurkštumo klasės 2. Tačiau dėl ribotų vėjo atlaso rengimui skirtų lėšų, meteorologiniai duomenys buvo surinkti iš meteorologinių tarnybų. Dėl riboto aukščio (10 m), pasenusių technologijų bei meteorologinių tarnybų apsaugos zonų reikalavimų nesilaikymo vėjo atlasas nėra tikslus ir menkai atitinka tikrovę, o duomenų paklaida gali siekti dešimtis procentų.

Labai svarbu nustatyti, koks yra vidutinis metinis vėjo greitis pasirinktoje vietovėje. Tai lemia vėjo elektrinės pagaminamos energijos kiekį ir gaunamas pajamas.

Vėjo energijos techninis potencialas apskaičiuojamas darant prielaidą, kad laisvuose žemės sklypuose vėjo elektrinės (toliau – VE) išdėstomos 574 m (vėjo jėgainės vėjaračio 7 skersmenų) atstumu viena nuo kitos. Skaičiavimuose naudojamos Lietuvoje šiuo metu populiariausių vėjo elektrinių – Enercon E82 – techniniai duomenys (vėjaračio skersmuo 82 m, instaliuota galia 2 MW).

Siekiant mažesnių energijos nuostolių dėl VE tarpusavio sąveikos, rekomenduojama jas išdėstyti 7 vėjaračio skersmenų atstumu viena nuo kitos vyraujančių vėjų kryptimi ir 4 vėjaračio skersmenų atstumu statmena kryptimi. Tokiu būdu kiekviena VE užimtų apie 0,2 km2 plotą. Vėjo elektrinės gali būti statomos tik atvirose vietovėse ir ten kur leidžia teisinis reguliavimas, todėl ne visa savivaldybės teritorija yra tinkama vėjo energetikos plėtrai. 

Planuojant vėjo elektrinių parkus reikia įvertinti Lietuvos Respublikos Lietuvos kariuomenės vado 2016 m. vasario d. įsakymą Nr. V-217 „Dėl Lietuvos Respublikos teritorijos, kurioje gali būti ribojami vėjų elektrinių (aukštų statinių) projektavimo ir statybos darbai, žemėlapio patvirtinimo“, kitus šią sritį reglamentuojančiais teisės aktus. Lietuvos Respublikos Lietuvos kariuomenės vadui pakeitus (sumažinus ar padidinus) žemėlapyje nustatytus apribojimus, šie apribojimai visoje savivaldybės teritorijoje aukštybinių pastatų ir vėjo jėgainių statybai ir rekonstrukcijai taikomi nekeičiant bendrojo plano sprendinių. 





. pav. Teritorijos, kurioje gali būti ribojami vėjų elektrinių (aukštų statinių) projektavimo ir statybos darbai, žemėlapis

Šaltinis: LR energetikos ministerija

Vėjo elektrinės gali būti statomos tik atvirose vietovėse, todėl skaičiavimuose iš savivaldybės ploto atimamos sodų, miškų, kelių, vandenų ir užstatytos teritorijos bei medžių ir krūmų želdinių ir pelkių plotai. Daroma prielaida, kad vėjo elektrinės galėtų būti statomos pažeistose ir nenaudojamose žemėse. Pagal LR žemės fondo 2021 m. sausio 1 d. duomenis tokios VE statybai tinkamos teritorijos Joniškio rajono savivaldybėje sudaro apie 927,0 ha. Padalinus šį plotą iš vienos VE užimamo ploto (0,2 km2) gaunama, jog rajone galima būtų pastatyti apie 49 vėjo elektrines, kurių kiekvienos įrengtoji galia – 2 MW. Tuomet bendra įrengtoji visų VE galia sudarytų apie 98 MW.

Daugumos sausumoje šiuo metu veikiančių vėjo jėgainių galia yra 2 MW, tokios elektrinės kasmet gali pagaminti apie 5 000 MWh elektros energijos. Tiek visiškai pakanka patenkinti apie tūkstantį vidutinių individualių namų ir apie tris tūkstančius vidutinių butų ūkių metinius elektros poreikius. Jeigu Joniškio rajono savivaldybėje būtų pastatytos 49 vėjo elektrinė ir galėtų veikti be apribojimų, jos per metus potencialiai galėtų pagaminti apie 243 945 MWh elektros energijos (20 979,3 tne).

Šiuo metu galiojančiame LR atsinaujinančių išteklių energetikos įstatyme buvo iškeltas uždavinys iki 2020 m. įrengti ir prijungti prie elektros tinklo 500 MW vėjo jėgainių. 2020 m. pabaigoje Lietuvoje buvo veikiančių vėjo elektrinių, kurių galia siekė 540 MW. Jos per 2020 m. pagamino 1544 GWh.

Jeigu vertinti investicijų atsiperkamumą, tai kuo galingesnė vėjo jėgainė, tuo mažesnė instaliuotos galios vieneto kaina. Pavyzdžiui, 250 kW galios vėjo jėgainės statyba kainuotų apie 363 tūkst. Eurų (1 kW kaina – 1 450 Eurų), 50 kW galios – apie 116 tūkst. Eurų (1 kW kaina – apie 2 320 Eurų). 

Atsižvelgiant į Joniškio rajono savivaldybės geografinę padėtį (mažas vėjo greitis) bei į nedidelius laisvus žemės plotus, panaudoti vėjo energijos potencialą Joniškio rajono savivaldybėje nėra ekonomiškai veiksminga.

. Saulės energijos išteklių panaudojimo potencialas

Saulės energija panaudojama įrengiant saulės šviesos elektrines arba saulės kolektorius, todėl elektros ir šilumos energijos gamybos iš saulės energijos potencialas skaičiuojamas atskirai. Skirtinguose Lietuvos regionuose skiriasi vidutinė metinė saulės spinduliavimo trukmė (žr. 4.7.1. pav.). 



. pav. Vidutinė metinė saulės spinduliavimo trukmė skirtinguose Lietuvos regionuose

Šaltinis: Lietuvos hidrometeorologijos tarnyba

Ilgiausiai saulės spinduliuoja į Vakarinę Lietuvos sritį. Nuo Vidurio Lietuvos į vakarų pusę, visa Lietuvos teritorija gauna vis didesnę saulės spinduliuotės porciją, t. y. šioje srityje saulės spindėjimo trukmė yra nuo 1 850 iki 1 950 val. per metus. Mažiausias saulės potencialas yra Rytų Lietuvoje, čia vidutinė metinė saulės spindėjimo trukmė siekia iki 1 700 val. Joniškio rajono savivaldybė patenka į 1 800 – 1 850 val. saulės spindėjimo zoną. 

Saulės šviesos elektrinių techninis potencialas įvertinamas apskaičiuojant laisvą žemės ar stogų, tinkamų saulės šviesos elektrinėms įrengti, plotą, tame plote telpančių fotomodulių bendrą galią ir fotomodulių galios išnaudojimo koeficientą (angl. Capacity factor). Tokiu būdu skaičiuojant potencialą įvertinamas optimalus fotomodulių išdėstymas vengiant tarpusavio šešėliavimo bei realūs saulės elektrinėse patiriami energijos nuostoliai.

Saulės kolektoriais pagaminamos šilumos potencialas apskaičiuojamas vidutinį saulės spinduliuotės intensyvumą dauginant iš kolektorių ploto ir energijos konversijos efektyvumo rodiklio (saulės kolektoriams jis lygus 0,4550). Saulės spinduliuotės intensyvumas į optimaliu kampu (35º) pakreiptą plokštumą Lietuvoje apytiksliai lygus 1 047 kWh/m2 per metus.

Maksimalus stogų, tinkamų saulės šviesos elektrinėms įrengti, plotas apskaičiuojamas pagal Nekilnojamojo turto registro duomenis. Informacija apie pastatų stogų plotus nekaupiama, todėl laikoma, kad stogo plotas apytiksliai lygus pastato užimamam žemės plotui.

. lentelė. Pastatų (be pagalbinio ūkio paskirties) užimami žemės plotai Joniškio rajono savivaldybėje

Pastatų paskirtis	Pastatais užimtas žemės plotas m2	Pastatų skaičius	Pastatų, kurių savininkas savivaldybė, skaičius	Savivaldybės nuosavybė, žemės plotas, m2
1-2 butų gyvenamieji namai	735 476 	7 309 	37 	3 863 
Daugiabučiai	105 797 	375 	8 	4 889 
Namai įvairioms soc. grupėms	11 225 	21 	6 	4 075 
Administracinės paskirties pastatai	43 024 	121 	21 	13 264 
Viešbučių, prekybos, paslaugų, maitinimo ir poilsio pastatai	51 665 	167 	10 	3 258 
Gamybos, pramonės ir sandėliavimo pastatai	491 199 	1 686 	30 	2 507 
Kultūros, mokslo, sporto paskirties pastatai	68 908 	97 	66 	66 369 
Gydymo paskirties pastatai	13 514 	24 	6 	11 302 
Žemės ūkio paskirties pastatai	367 246 	332 	2 	12 
Specialios, religinės ir kitos paskirties pastatai	28 035 	205 	16 	2 374 
Iš viso	1 916 089 	10 337 	202 	111 913 

Šaltinis: Nacionalinė žemės tarnyba, 2018-01-01 duomenys

Kadangi duomenys apie stogų formą nekaupiami, daroma prielaida, kad visi stogai yra plokšti, išskyrus 1-2 butų namų, kurie dažniausiai yra šlaitiniai. Daroma prielaida, jog 1-2 butų namų stogų šlaito kampas optimalus (35°), o saulės kolektoriams montuoti bus panaudotas vienas iš šlaitų (labiausiai orientuotas į Pietų pusę). 

Tokiu atveju, stogo plotas sudaro 126 proc. plokščiojo stogo (pusė stogo sudarys 63 proc.). Kadangi ne visas šlaitinio stogo paviršius gali būti padengtas fotomoduliais, gautas plotas dar dauginamas iš 0,8 ir prilyginamas fotomodulių plotui. Lietuvoje parduodamų fotomodulių įrengtoji (pikinė) galia siekia 240-280 W, todėl skaičiavimams naudojama vidutinė reikšmė – 260 W. Pagal fotomodulio matmenis apskaičiuotas 1 kW galios fotomodulių bendras plotas – 6,2 m2.

Vertinant fotomodulių įrengimo ant plokščiųjų stogų galimybes naudojami tokie parametrai: fotomodulio tipiniai matmenys 1x1,6 m, tarpas tarp fotomodulių eilių (nuo vienos eilės galo iki kitos eilės pradžios) – 4 m, fotomodulių pasvirimo kampas 35º. Pagal šiuos parametrus apskaičiuota, kad fotomoduliais uždengiama apie 25 proc. stogo ploto, ir vienas kW įrengtosios galios telpa į 20,4 m2 stogo ploto (kai vieno fotomodulio galia 260 W). Skaičiavimų rezultatai pateikiami sekančioje lentelėje (žr. 4.7.2. lentelę). 

. lentelė. Pastatų stogų plotas, tinkamas saulės kolektoriams ar fotomoduliams įrengti

Pastatų paskirtis	Galimas įrengti plotas m2	kW	Savivaldybės nuosavybė, galimas įrengti plotas, m2	kW
1-2 butų gyvenamieji namai	370 680 	60 273 	1 947 	317 
Daugiabučiai	105 797 	5 186 	4 889 	240 
Namai įvairioms soc. grupėms	11 225 	550 	4 075 	200 
Administracinės paskirties pastatai	43 024 	2 109 	13 264 	650 
Viešbučių, prekybos, paslaugų, maitinimo ir poilsio pastatai	51 665 	2 533 	3 258 	160 
Gamybos, pramonės ir sandėliavimo pastatai	491 199 	24 078 	2 507 	123 
Kultūros, mokslo, sporto paskirties pastatai	68 908 	3 378 	66 369 	3 253 
Gydymo paskirties pastatai	13 514 	662 	11 302 	554 
Žemės ūkio paskirties pastatai	367 246 	18 002 	12 	1 
Specialios, religinės ir kitos paskirties pastatai	28 035 	1 374 	2 374 	116 
Iš viso	1 551 293 	118 146 	109 997 	5 613 

Šaltinis: sudaryta autorių

Įvertinus šias sąlygas gaunama, kad bendras plokščių stogų plotas sudaro 1 180 613 m2, ir tokiame plote galima įrengti 57 873 kW bendros galios fotomodulių. Bendras fotomoduliams tinkamų šlaitinių stogų plotas sudaro  370 680 m2, ir ant jų galima įrengti apie  60 273 kW bendros galios fotomodulių. Taigi, bendra galimų įrengti fotomodulių galia sudaro 118 146 kW. Ant savivaldybei priklausančių pastatų stogų galima įrengti apie 5 613 kW galios fotomodulius.

1 kW galingumo saulės fotovoltinė elektrinė gamina 935 kWh per metus, tad apskaičiuojama, kad elektros energijos gamybos saulės šviesos elektrinėse metinis potencialas – 110 467 MWh (9 500,2 tne), ant savivaldybės pastatų – 5 248 MWh (451,4 tne).

Saulės kolektorių pagaminamos šilumos energijos potencialui skaičiuoti naudojamas tas pats įvertintas pastatų stogų plotas, tik naudojami kiti parametrai plokščiam stogui: kolektoriaus matmenys – 2x1,2 m, pasvirimo kampas 35º, tarpas tarp kolektorių eilių – 4,5 m ir santykinis kolektorių plotas stogo ploto vienetui lygus 0,326. Įvertinus šias sąlygas gaunama, kad ant plokščių stogų Joniškio rajono savivaldybėje galima įrengti apie 384 880 m2, o ant šlaitinių stogų – apie 120 842 m2 ploto saulės kolektorius, iš viso apie 505 721 m2. Šį plotą padauginus iš saulės spinduliuotės intensyvumo (1 047 kWh/ m2) ir energijos konversijos efektyvumo rodiklio (0,45), gaunamas saulės šilumos energijos techninis potencialas Joniškio rajono savivaldybėje – 238 271 MWh (20 491 tne).

Buitiniai saulės kolektoriai montuojami tik ant pastatų, nes jų pagamintas karštas vanduo turi būti nuolat vartojamas arba akumuliuojamas specialiose talpose. Tačiau saulės kolektoriai didesniu masteliu gali būti panaudojami CŠT (centralizuotas šilumos tiekimas) sistemose. Saulės kolektoriai CŠT sistemose plačiai naudojami Danijoje: saulės kolektorių laukai (10-35 tūkst. m2), sumontuoti atviruose plotuose ant žemės šalia CŠT infrastruktūros, tiekia šilumos energiją į specialias talpyklas (0,1-0,3 m3 talpos tūrio saulės kolektoriaus kvadratiniam metrui) ir padengia apie 10-25 proc. metinio šilumos poreikio CŠT tinkle (apie AIE potencialą CŠT plačiau 4.11. skyriuje). Kadangi saulės spinduliuotės intensyvumas Danijoje ir Lietuvoje labai panašus, daroma prielaida, kad saulės kolektorių sistemų efektyvumas toks pats (0,45). Tokiu būdu gaunama, kad vienas m2 saulės kolektoriaus pagamina apie 470 kWh šilumos energijos per metus. Potencialas vertinamas pagal saulės kolektoriais norimą gaminti CŠT tiekiamos šilumos energijos dalį. Laikoma, kad žemės ploto šalia CŠT tiekimo linijų pakanka saulės kolektoriams įrengti, ir saulės kolektorių sistema efektyviai veiktų gamindama apie 20 proc. Joniškio rajono savivaldybės CŠT realizuotos šilumos energijos (2021 m. duomenimis apie 22 670 MWh), t. y. apie 4 534,0 MWh (389,9 tne). Šis kiekis laikomas techniniu šilumos energijos gamybos saulės kolektoriais CŠT tinkle potencialu. 

Dėl dabartinės CŠT ir karšto vandens kainodaros, kai mokama tik už sunaudotą šilumos energiją (kWh), gali susidaryti situacija, kai daliai pastatų įsirengus saulės kolektorius karšto vandens gamybai, tačiau išlaikant CŠT sistemas, kaip alternatyvų šilumos šaltinį, likusiems vartotojams smarkiai pakils kaina, nes teks apmokėti CŠT įmonės pastoviuosius kaštus, bei vamzdynų išlaikymo sąnaudas. Todėl svarbu, kad saulės kolektorių įsidiegimas karšto vandens gamybai būtų skatinamas tik tuose pastatuose, kurie nėra prijungti prie CŠT sistemos.

. Geoterminės ir aeroterminės energijos potencialas

Lietuvoje, kaip rodo tyrimai, giluminei geotermijai didžiausias potencialas yra vakarinėje ir šiaurinėje šalies dalyse. Tik vienas Kambro vandeningas sluoksnis paplitęs beveik visoje Lietuvos teritorijoje. Temperatūros matavimai atlikti 158 gręžiniuose visoje Lietuvos teritorijoje. Kambro vandeningo sluoksnio temperatūra kinta nuo 14 °C rytinėje Lietuvos dalyje iki 96 °C Vakarų Lietuvoje (žr. 4.8.1. pav.). 



. pav. Kambro vandeningo sluoksnio kraigo temperatūrų žemėlapis

Šaltinis: Lietuvos geotermijos asociacija

Vakarų Lietuvoje gręžiniais buvo nustatyti ženkliai aukštesni geoterminio lauko rodikliai – 80-100 W/m2. Pagrindinės giliosios geoterminės energijos panaudojimo perspektyvos siejamos su šilumos panaudojimu centralizuotam šilumos tiekimui miestuose. Šiam tikslui tinkamais laikomi vandeningieji sluoksniai, kurių temperatūra siekia daugiau nei 35ºC. Joniškio rajono savivaldybė patenka į zoną, kurioje Žemės gelmių temperatūra siekia apie 45ºC (4.8.1. pav.), todėl savivaldybės teritorija giliosios geoterminės energijos naudojimo požiūriu yra perspektyvi. Geoterminės CŠT sistemos dažniausiai įrengiamos regionuose, kurie turi didelį geoterminės energijos potencialą ir aukštos temperatūros energijos šaltinius. Norint efektyviai naudoti giluminę geoterminę energiją CŠT sistemose, būtinas didelis geoterminis potencialas ir didelis šilumos poreikis. Giliųjų geoterminių išteklių temperatūrų diapazonas yra labai platus. Aukštos entalpijos sistemos gali pasiekti didesnę nei 180 °C temperatūrą ir todėl galima aprūpinti net 2 kartos šilumos tinklus iš tokių šaltinių arba bent jau naudoti juos didinant grįžimo temperatūrą.[footnoteRef:26] 

Lengviausiai Lietuvoje įsisavinami arti Žemės paviršiaus esantys, vadinamieji seklieji geoterminiai ištekliai, kurie vartotojui tiekiami šilumos siurbliais. Šilumos siurblių panaudojami šilumos ištekliai glūdi iki 100 m gylyje, ir jų potencialas didžiulis. Šilumai iš Žemės paviršinių sluoksnių ar grunto paimti naudojami gręžiniai (vertikalūs kolektoriai) arba horizontalūs vamzdynai–šilumos kolektoriai. Pasirinkimas, kurią technologiją naudoti, priklauso nuo geologinės aplinkos ir turimo žemės ploto. Šilumos siurbliai tiekia šilumą patalpų šildymo ir karšto vandens ruošimo sistemoms.

Grunto šiluminės energijos potencialą nusako energijos emisija žemės ploto (W/m2) ar kolektoriaus ilgio (W/m) vienetui. Šilumos kiekis nėra pastovus, jis kinta priklausomai nuo metų laiko, tačiau yra įvertintos vidutinės energijos emisijos vertės įvairiems grunto tipams.

Remiantis GeoDH žemėlapiu[footnoteRef:27], kuriame pateikiami regionai, kuriuose geoterminis CŠT sistemų potencialas yra didžiausias – Lietuva į šiuos regionus nepatenka. Taigi, geoterminė energija yra teoriškai egzistuojanti galimybė ir galimas išnaudoti potencialas Joniškio rajono savivaldybėje. Tačiau praktiškai Lietuvos, tame tarpe ir Joniškio rajono savivaldybės geoterminės energijos potencialas nėra pakankamas, todėl tai nėra optimaliausia galimybė, kurią būtų galima panaudoti Joniškio rajono savivaldybės CŠT modernizavimui.  

Šiai dienai Lietuvoje, nors šalis ir yra nedidelio tektoninio aktyvumo zonoje, kol kas naudojami žemos temperatūros geoterminiai ištekliai. Norint juos panaudoti centriniam šildymui, šilumnešį reikėtų papildomai šildyti, t. y. naudoti (integruoti) kitus energijos šaltinius. Taigi, bendrai geoterminis potencialas galėtų būti panaudotas CŠT sistemai diegti, tačiau plačiau nėra nagrinėjamas dėl didelių investicinių kaštų ir nesėkmingo vienintelės Lietuvoje veikusios UAB „Geoterma“ pavyzdžio.

. lentelė. Grunto šilumos energijos emisija naudojant horizontalių kolektorių sistemą

Grunto tipas	Šilumos energijos emisija W/m2	Reikalingas plotas 1 kW šiluminės energijos išgauti m2
Sausas, nebirus	10	70
Drėgnas, vientisas	20-30	40-26
Šlapias, vientisas	30-35	20

Šaltinis: Šuksteris V. Studijos ataskaita „Požeminės šiluminės energijos panaudojimo pastatų šildymui ir vėsinimui šalyje galimybių įvertinimas ir rekomendacijų dėl šios energijos panaudojimo minėtiems tikslams parengimas“. 2007, AF-Terma, Kaunas, 108 p.

. lentelė. Grunto šilumos energijos emisija naudojant vertikalių kolektorių sistemą

Grunto tipas	Šilumos energijos emisija W/m2	Reikalingas plotas 1 kW šiluminės energijos išgauti m2
Sausas, nebirus	30	25
Drėgnas, vientisas	60	13
Šlapias, vientisas	80	10

Šaltinis: Šuksteris V. Studijos ataskaita „Požeminės šiluminės energijos panaudojimo pastatų šildymui ir vėsinimui šalyje galimybių įvertinimas ir rekomendacijų dėl šios energijos panaudojimo minėtiems tikslams parengimas“. 2007, AF-Terma, Kaunas, 108 p.

Šios energijos emisijos vertės apskaičiuotos trims sąlyginiams grunto tipams. Nesant informacijos apie grunto tipų pasiskirstymą Joniškio rajono savivaldybėje daroma prielaida, kad horizontalių kolektorių įrengimo atveju 1 kW šiluminės energijos išgauti reikalingas apie 35 m2 plotas. Šilumos siurbliai įrengiami kuo arčiau vartotojų, todėl potencialas skaičiuojamas tik užstatytai Joniškio rajono savivaldybės teritorijai (kuri pagal LR žemės fondo 2018 m. sausio 1 d. duomenis yra 3 142,73 ha), atėmus pastatų užimamą plotą. Nekilnojamojo turto registro 2018 m. sausio 1 d. duomenimis, pastatų užimamas plotas Joniškio rajono savivaldybėje sudaro apie 297,27 ha. Taigi, teritorijos plotas kuriame galima įrengti horizontalius šilumos kolektorius yra apie 2 845,46 ha. Atsižvelgiant į tai grunto šiluminės galios techninis potencialas Joniškio rajono savivaldybėje lygus apie 814 MW, arba apie 7 129 GWh šilumos energijos. Darant prielaidą, kad šilumos siurblių galios išnaudojimo koeficientas lygus 0,5 (ribotas patalpų šildymo poreikis per metus ir per parą), energijos techninis potencialas sumažinamas perpus, iki 3 564 GWh (306 543 tne).

Įrengiant vertikalius kolektorius grunto šilumos energijos potencialas dar didesnis, nes gręžiniui reikalingas mažesnis žemės plotas.

Kalbant apie šilumos siurblius paminėtini ir aeroterminę energiją naudojantys šilumos siurbliai „oras-oras“ arba „oras-vanduo“. Šio tipo šilumos siurblių efektyvumo koeficientas yra mažesnis nei geoterminių, nes priklauso nuo aplinkos oro temperatūros, kuriai nukritus žemiau -20ºC didžioji dalis aeroterminių šilumos siurblių veikia kaip paprasti rezistoriniai elektriniai šildytuvai. Aeroterminės energijos techninį potencialą riboja tik technologijų efektyvumas ir vartotojų energijos poreikis. Techninis potencialas vertinamas tik individualiems gyvenamiesiems namams ir tik šildymo bei karšto vandens poreikiams tenkinti. Laikoma, kad daugiabučių namų butuose, kuriose nėra individualios šilumos energijos apskaitos, aeroterminius šilumos siurblius įsirengti netikslinga.

Joniškio rajono savivaldybėje 2018 m. pradžioje buvo įregistruoti 7 309 individualūs namai, kurių bendras plotas 747 134 m2. Nagrinėjant aeroterminio šilumos siurblio įrengimo individualiame name galimybes, daroma prielaida, kad 150–200 m2 ploto individualaus namo, kurio energinio efektyvumo klasė A, metinis šilumos poreikis šildymui ir karštam vandeniui (3 asmenų šeimai) – apie 7,72 MWh. Kadangi ne visi individualūs namai yra aukšto energinio efektyvumo, daroma prielaida, kad potencialo vertinimui yra tinkami apie 50 % visų individualių namų, t. y. apie 3 655 vnt., kurių bendras plotas apie 373 567 m2. Bendras apytikslis šilumos energijos poreikis siektų apie 28 213 MWh, kurio apie 90 % būtų patenkinama naudojant aeroterminius šilumos siurblius (likę 10 % šilumos pagaminami elektriniais šildytuvais arba naudojant rezervinį šilumos gamybos įrenginį). Taigi aeroterminės energijos techninis potencialas Joniškio rajono savivaldybėje siekia apie 25 391 MWh (2 183,67 tne).

Apibendrinant galima teigti, kad sekliosios geoterminės energijos techninis potencialas trylika kartų viršija Joniškio rajono savivaldybės šilumos energijos poreikius. Dėl gruntų įvairovės, skirtingų gręžinių šiluminių savybių ir šilumos siurblių įvairovės sudėtinga įvertinti šilumos siurblių panaudojimo ekonominį potencialą.

. Hidroenergijos ištekliai

Aplinkosaugos reikalavimai hidroenergetikai Lietuvoje tarp griežčiausių iš visų ES šalių, todėl galimybės plačiau naudoti hidroenergijos išteklius yra ribotos. Tačiau hidroenergija yra pigiausia, o efektyvumas gali siekti net 90 %.[footnoteRef:28] Hidroenergija užtikrina nepertraukiamą energijos gamybą, kuri yra pigi, palyginti su kitais energijos ištekliais. Tekančio vandens kinetinę energiją galima panaudoti tiesiogiai, tačiau ji yra menka, o įrengimai nenašūs. Todėl dažniausiai panaudojama vandens tėkmės potencinė energija, kuri specialių įrenginių (turbinų) pagalba verčiama į elektros energiją.[footnoteRef:29]

Hidroenergijos potencialą nusako hidrogalios dydis, tenkantis 1 km ilgio upės ruožui (kW/km). Hidroenergetiniu požiūriu reikšmingi tik tie upių ruožai, kurių kilometrinė galia didesnė nei 20 kW/km. Pagal šį rodiklį didžiausią reikšmę Lietuvoje turi Nemuno ir Neries hidrogalia, hidroenergetiniu atžvilgiu tai yra pačios efektyviausios šalies upės. Nemuno vidutinė kilometrinė galia yra 575 kW/km. Visos kitos upės laikomos mažą hidroenergijos potencialą turinčiais šaltiniais. Didžiausia elektrinė Lietuvoje, naudojanti AEI elektros energijos gamybai, yra Kauno Algirdo Brazausko hidroelektrinė. 

Lietuva yra suskirstyta į keturias hidrologines sritis: Baltijos pajūrio, Žemaičių aukštumos, Vidurio Lietuvos ir Pietryčių. Joniškio rajono savivaldybės apylinkėse tekančios upės ir esantys ežerai bei tvenkiniai priklauso Nemunėlio baseinui. 



. pav. Lietuvos hidrografinis žemėlapis

Pagal Lietuvos Respublikos vandens įstatymo 14 straipsnio 6 dalį, draudžiama statyti užtvankas Nemune ir kitose upėse, jeigu: 

)	upės ar jų ruožai patenka į saugomas teritorijas;

)	upėse aptinkama į Lietuvos raudonąją knygą įrašytų žuvų rūšių, Europos laukinės gamtos ir gamtinės aplinkos apsaugos konvencijos (Berno konvencijos) saugomų rūšių, Natūralių buveinių ir laukinės faunos bei floros apsaugos direktyvos (92/43/EEB) saugomų rūšių;

)	upių užtvenkimas neleistų užtikrinti geros vandens telkinių būklės ir Direktyvos 2000/60/EB reikalavimų įgyvendinimo.

Pagal anksčiau pateiktą informaciją Joniškio rajono savivaldybės upės laikomos mažą hidroenergijos potencialą turinčiu šaltiniu, be to dalis jų patenka į saugomas teritorijas, todėl vertinama, kad hidroenergijos potencialo Joniškio rajono savivaldybėje nėra.

. Hidroterminės energijos ištekliai

Hidroterminė energija – paviršinių vandenų šilumos energija. Ši energija gali būti išgaunama šilumos siurbliais, kurie leidžia žematemperatūrę šilumą paversti aukštesnės temperatūros šiluma, ir panaudoti patalpų šildymui ir/ar karštam vandeniui ruošti. Naudojant šią technologiją, horizontalūs šilumos kolektoriai įrengiami vandens telkinio dugne. Šios technologijos privalumas – vandens temperatūra visada teigiama ir nedaug kintanti, tai užtikrina aukštą vidutinį metinį šilumos siurblio efektyvumo rodiklį.

Hidroterminės energijos naudojimas centralizuotam šilumos tiekimui nesvarstomas, nes iš šilumos siurblių tiekiamo šilumnešio temperatūra (30-40ºC) būtų nepakankama šilumos tiekimo temperatūriniam grafikui išpildyti, ir norint ją pakelti, reikėtų papildomai deginti kurą kituose šilumos gamybos įrenginiuose.

Palankiausias galimybės panaudoti hidroterminę energiją turėtų gyventojai (ar kiti vartotojai), įsikūrę prie vandens telkinių (upių, ežerų, tvenkinių), todėl hidroenergijos potencialas turi būti vertinamas atsižvelgiant į savivaldybės teritorijoje esančių vidaus vandenų plotą. Joniškio rajono savivaldybės teritorija – 1 151,63 km2, vidaus vandenų plotas sudaro 19,56 km2. Energijos vartotojų prie vandens telkinių paprastai yra nedaug, tačiau potencialo vertinimo tikslais daroma prielaida, kad visi vandens telkiniai yra tinkami hidroenergijos ištekliams panaudoti. Darant prielaidą, kad vandens telkinio šilumos emisija tokia pati, kaip šlapio grunto (35 W/m2, žr. 4.8.1 lentelę), ir vienam kW energijos išgauti pakanka 20 m2 ploto, apskaičiuojama, kad Joniškio rajono savivaldybės vandens telkinių hidroenergijos išteklius naudojančių šilumos siurblių bendra galia sudarytų apie 978 MW, o šilumos energijos potencialas (šilumos siurbliui veikiant 8 760 val. per metus pilna galia) siektų 8 568 GWh. Dėl įvairių gamtinių ir techninių apribojimų realiai šilumos siurblių kolektoriais būtų galima nukloti tik nedidelę vandens telkinių dugno dalį, tarkime, iki 1 %. Be to, darant prielaidą, kad šilumos siurblių galios išnaudojimo koeficientas lygus 0,5 (ribotas patalpų šildymo poreikis per metus ir per parą), energijos potencialas sumažinamas dar dvigubai, ir gaunamas galutinis techninis potencialas – apie 42 839 MWh (3 684,12tne).

. AEI naudojimas centralizuoto šilumos tiekimo sistemoje

Vienas iš AIE dalies didinimo Joniškio rajono savivaldybėje potencialas yra CŠT naudojama atsinaujinanti energija. Šio tobulinimo tikslas yra modernizuoti savivaldybės CŠT sistemas taip, kad jos būtų veiksmingos ir jose būtų nulinės (ar beveik nulinės) taršos emisijos, kas prisidėtų prie klimato kaitos mažinimo. Didžiausia atsinaujinančios šilumos dalis yra gaunama iš biomasės, mažesnę dalį sudaro saulės ir geoterminė energija. 

Lietuva yra pažengusi CŠT srityje, tačiau CŠT sistemų modernizavimas dar turi didelį potencialą, kuris turėtų būti panaudojamas siekiant šilumos vartojimo mažinimo, šilumos perdavimo nuostolių mažinimo ir šilumos gamybos optimizavimo. Pagrindinis ir ambicingas energetikos sektoriaus tikslas – 100 proc. energijos generavimas iš atsinaujinančių energijos šaltinių iki 2050 metų. CŠT tiekimo sistemos infrastruktūros plėtojimas, rekonstrukcija ir atnaujinimas leistų padidinti šilumos energijos tiekimo efektyvumą ir mažinti energijos tiekimo nuostolius.

Atkreiptinas dėmesys, kad Joniškio rajono savivaldybės gyvenamosiose vietovėse, kur nevykdoma daugiaaukščių pastatų statyba, centralizuotos šilumos tinklus numatyti nėra tikslinga. Šilumos tinklų plėtra, pagal poreikį, turi būti nustatoma rengiant specialiuosius ir detaliuosius planus, atlikus reikiamus geologinius tyrimus. 

Šioje dalyje aptariamos priemonės, kurios gali būti panaudojamos modernizuojant Joniškio rajono savivaldybės CŠT, taip sudarant sąlygas savivaldybės AIE dalį galutiniame energijos suvartojime padidinti iki 100 proc. 

. Saulės energija pagamintos šilumos integracija

Viena iš galimybių Joniškio rajono savivaldybės CŠT modernizavimui – saulės energija. Nors saulės šilumos kolektoriai yra plačiai naudojami privačiuose namuose, karštam vandeniui ruošti ir šildyti, tačiau Lietuvos CŠT sektoriuje šis potencialas nėra išnaudojamas. 

Joniškio rajono savivaldybės geografinė padėtis yra mažai palanki saulės kolektorių integracijai šilumos sektoriuje, kadangi vidutinė metinė saulės spindėjimo trukmė savivaldybėje yra 1 800 – 1 850 val. Saulės energija CŠT sistemose panaudojama dėl didelio ploto saulės kolektorių jėgainių, kuriose sugeneruota šiluma tiekiama į tinklus. Saulės kolektoriai gali būti montuojami ant žemės arba ant pastatų stogų. Joniškio rajono savivaldybės atveju, siūlytina kolektorius montuoti ant pastatų stogų. Paprastai saulės energijos generavimo dalis sudaro iki 20 proc. metinio šilumos poreikio. Tačiau įrengus dideles sezonines šilumos akumuliacines talpyklas (ŠAT), kurios naudojamos ir šilumos bei elektros energijos gamybos balansavimui, saulės energijos generavimo dalį galima padidinti iki 50 proc. Taigi, šioje vietoje šilumos gamybos procese svarbus vaidmuo tenka šilumos akumuliacinėms talpykloms, kurių pagalba šilumos gamybos rėžimas tampa lankstesnis. ŠAT yra labai svarbi technologinė dalis, kadangi priklausomai nuo ŠAT dydžio, saulės jėgainė gali būti apkraunama maksimaliai, o perteklinė šiluma kaupiama talpykloje[footnoteRef:30].  

Remiantis ekspertų nuomone, saulės kolektorių plėtra (gavus paramą) tikslinga ten kur karšto vandens gamybai yra naudojama elektros energija. Saulės kolektorių plėtra daugiabučiuose (prijungtuose prie CŠT) vykdant renovaciją, neduos socialinės ir ekonominės naudos, o veikiau padidins nepageidaujamą šilumos energijos kainą. Saulės kolektorių panaudojimas šilumos gamybai CŠT sektoriuje būtų tikslingas tik tada jeigu paramos intensyvumas būtų ne mažesnis kaip 70 proc. Tačiau šiai dienai toks paramos intensyvumas nėra numatomas (siūloma apie 30 proc. parama).

. Šilumos gamyba naudojant elektrą

Elektros naudojimas šilumos gamyboje sujungia šilumos ir elektros sektorius. Elektrinė šilumos gamyba taip pat gali būti naudojama CŠT sistemose. Tokiu atveju yra naudojami elektriniai katilai ir šilumos siurbliai. Elektriniai katilai, elektros energiją tiesiogiai paverčia šilumine energija ir tam yra naudojamos elektrodinių katilų arba elektrinių srauto šildytuvų technologijos. Šilumos siurbliai gali būti klasifikuojami į kompresorinius, absorbcinius ir adsorbcinius. Kompresoriniai šilumos siurbliai skirti elektros transformavimui į šilumą ir yra dažniausiai naudojami CŠT sistemose. 

Tačiau tarp šių dviejų technologijų (elektrinių katilinių ir šilumos siurblių) egzistuoja esminiai skirtumai. Elektriniai šildymo katilai CŠT sistemose naudojami elektros tinklo stabilizavimui ir galios reguliavimui. Jei elektros energijos tinkle yra elektros perviršis, elektriniai katilai gali būti įjungti, kad suvartotų perteklinę elektros energiją, ją transformuotų į šiluminę energiją ir taip subalansuotų elektros tinklą. Viena vertus, tai yra pajamos, gaunamos teikiant galios reguliavimo paslaugą. Kita vertus, dėl svyruojančių elektros energijos kainų šis šilumos gamybos būdas gali būti ekonomiškesnis nei kiti. Priešingai, šilumos siurbliai naudojami pagrindiniams šilumos poreikiams tenkinti. Šilumos siurblių efektyvumą apibrėžia našumo koeficientas (COP), kuris reiškia naudingos šiluminės energijos kiekio santykį su suvartotos elektros energijos kiekiu. Tačiau egzistuoja pagrindinės kliūtys, dėl kurių įrengti šilumos siurblius CŠT sistemose yra nenaudinga – santykinai didelės investicinės išlaidos ir jų atsiperkamumo priklausomybė nuo vietinės elektros energijos kainos. Taip pat šilumos siurbliai nėra techniškai tinkami kaip atskira technologija visam CŠT sistemos poreikio tenkinimui.[footnoteRef:31]

. Šilumos akumuliacijos technologijų integravimas

Tradicinės trumpalaikės ŠAT yra neslėginiai rezervuarai, kurie veikia dėl atmosferinio slėgio. Rezervuarai yra gerai izoliuoti ir paprastai naudojami pikų metu. Tokiuose ŠAT saugomo vandens temperatūra yra šiek tiek žemesnė nei 100 °C. Kai kuriais atvejais galima modernizuoti mazuto rezervuarus ir juos pritaikyti ŠAT CŠT sistemoms. Slėginės ŠAT temperatūra yra aukštesnė nei 100 °C. Šios ŠAT gali būti panaudojamos siekiant patenkinti šilumos vartotojų poreikius arba siekiant sukaupti aukšto potencialo energiją. Palyginimui tarp slėginių ir neslėginių ŠAT – slėginės gali sukaupti didesnį energijos kiekį tokioje pačioje talpoje (tūryje). Tačiau pastarosioms yra keliami aukštesni saugumo reikalavimai ir yra didesnės priežiūros ir statybos išlaidos. Apibendrinant pagrindinius skirtumus tarp minėtų ŠAT – palyginti su neslėginėmis ŠAT, dviejų zonų ŠAT privalumas – didesnis sukaupiamos energijos kiekis tame pačiame tūryje. Palyginti su slėginėmis ŠAT, dviejų zonų ŠAT privalumas – mažesnės išlaidos dėl mažesnių saugumo priemonių reikalavimų[footnoteRef:32]. 

Per pastaruosius kelis dešimtmečius pasaulyje buvo išbandytos kelios pagrindinės sezoninės ŠAT. Kiekviena iš jų turi skirtingą energijos akumuliavimo tankį, efektyvumą, galimą įkrovimų ir iškrovimų pajėgumą. Kiekvienas tipas taip pat turi skirtingus vietinės žemės ir sistemos ribinių sąlygų reikalavimus (pvz., temperatūros lygiai). Paminėtinos: rezervuaro tipo ŠAT, Gruntinės ŠAT, Gręžinių tipo ŠAT ir Natūralių požeminių vandens telkinių ŠAT. CŠT sistemoje tinkamiausias ŠAT būtų nustatomas atliktus techninį ir ekonominį įvertinimą, esant tam tikroms ribinėms sąlygoms. Atkreiptinas dėmesys, kad daliai ŠAT koncepcijų yra reikalingi papildomi komponentai, pvz., šilumos siurbliai. Taigi, apibendrinant, dažniausiai CŠT sistemose ŠAT naudojamos toliau minėtinais tikslais:

	Trumpalaikiam šilumos saugojimui, šilumos piko poreikiui patenkinti, nejungiant papildomų energijos generatorių. 

	Ilgalaikiam (sezoniniam) perteklinės šilumos saugojimui (pvz., energijai, pagamintai saulės kolektoriais). 

	Energijos srautų sukaupimui ir subalansavimui, gaunant juos iš skirtingų šilumos generavimo įrenginių, pvz., kogeneracinių jėgainių, saulės kolektorių, šilumos siurblių ar pramonės įmonių. 

	Šiluma surenkama iš vėsinimo sistemų ir t. t.[footnoteRef:33] 

Remiantis ekspertų įžvalgomis, Joniškio rajono savivaldybėje perteklinės šilumos energijos surinkimas galimas iš pramonės įmonių (tačiau jose susidaro žemo potencialo šiluma ir papildomai reikėtų įrenginėti šilumos siurblius). Atliekinės šilumos energijos procesų šiluma tikėtina, kad nebus konkurencinga su šiuo metu gaminama šiluma iš biokuro. Todėl tokie projektai investuotojams neatsipirktų, taip pat nesukurtų socialinės/ekonominės naudos. Šilumos akumuliacinės talpos įrengimas būtų tikslingas tuo atveju jeigu būtų įrengta biokuro kogeneracinė elektrinė, nes ji galėtų dirbti stabiliau nešildymo sezono metu, o šildymo sezono metu užtikrintų taip pat tam tikrą rezervą tiek termofikacinio vandens, tiek ir šilumos. 

. Vėsinimo technologijų integravimas

Centralizuotas šilumos ir vėsumos tiekimas yra laikomas vienu iš perspektyviausių klimato kaitos problemų sprendimo būdų ir jo skatinimas vis labiau tampa ES energetikos politikos dalimi. Apsirūpinimo šiluma ir vėsuma perspektyvos yra surinkti, kaupti ir efektyviai panaudoti atliekine ir aplinkos energiją. Juo labiau, kad biomasės naudojimas vis dažniau traktuojamas, kaip laikina priemonė. 

Centralizuotas vėsinimas – tai centralizuota vėsumos gamyba ir tiekimas, paverčiant šilumos energiją į vėsumą ir panaudojant turimą centralizuoto šilumos tiekimo infrastruktūrą. Pažymimi centralizuoto vėsinimo privalumai lyginant su individualiu vėsinimu: energijos ir išlaidų taupymas, pigesni vėsinimo įrenginiai, nereikia jiems skirti erdvės pastatų viduje ir išorėje, nėra rūpesčių dėl eksploatavimo, nebelieka triukšmo ir vibracijų, aplinkai draugiškas sprendimas, nedarkoma pastatų architektūra ir pan.[footnoteRef:34] Tam CŠT dažniausiai panaudojami kompresoriniai vieno ar dviejų laipsnių šilumos siurbliai (toliau – ŠS). Šildymui reikalinga pirminė energija gali būti imama iš grunto, vandens telkinio arba iš aplinkos oro. 

Viena iš naujausių technologijų vėsumai iš šilumai gaminti – absorbciniai šilumos siurbliai. Juose, gana sudėtingo technologinio proceso metu, šilumos energija paverčiama vėsuma, kuri kitais įrenginiais tiekiama į patalpas. Absorbciniai šilumos siurbliai yra gerokai ilgaamžiškesni už šiuo metu paplitusius kompresorinius oru aušinamus vėsinimo įrenginius, o jais pagaminama vėsuma yra iki 20 proc. pigesnė. Taip pat jie ir yra ne tokie triukšmingi, bei suvartoja mažiau elektros energijos. Didžiausias galimybes ir absorbcinių siurblių savybės atsiskleidžia administracinės, visuomeninės, komercinės ir pramoninės paskirties objektuose, kuriuose projektinis vėsinimo poreikis didesnis nei 500 kW.[footnoteRef:35]

Ši technologija plačiai naudojama Vakarų Europos šalyse, Pietų Korėjoje ir kitur. Šiuo atveju vasarą tinklų vanduo tiekiamas kiek aukštesnės negu įprastai temperatūros (80–90 °C), kuris naudojamas ne tik KV ruošimui, bet ir tinkamas absorbcinių ŠS „veikimui“, ruošiant tradicinį 6–7 oC šaltnešį orinio vėsinimo sistemoms. 

Dar viena absorbcinių šilumos siurblių naudų yra ta, kad ši technologija leidžia vasarą efektyviau išnaudoti centralizuoto šilumos tiekimo tinklo katilines. Vasarą šilumos poreikis yra mažas, o įrengus absorbcinius šilumos siurblius, jis galėtų padidėti, kadangi juose, kaip varančioji energija, panaudojama šilumos tinkluose cirkuliuojančio šilumnešio energija. Taigi, įdiegus šią technologiją, šilumą gaminančios katilinės vasarą galėtų dirbti efektyviau.

Geriausias pavyzdys Lietuvoje yra AB „Kauno energija“, kuriai tokį žematemperatūrį absorbcinį ŠS pagal užsakymą pagamino Pietų Korėjos įmonė World Energy. Toks įrenginys yra kiek brangesnis nei tradiciniai, aukštesnės temperatūros varančiajam vandeniui (80–95 °C) pritaikyti absorbciniai ŠS, tačiau tai suteikia galimybę, be CŠT sistemos koregavimo, vėsinti bet kuriuos objektus, prijungtus prie CŠT sistemos.[footnoteRef:36] 

Esant galimybei ir ekonominiam tikslingumui, santykinai pigi vasaros vėsinimo šiluma ateityje turėtų būti panaudojama ir šildymo poreikiams žiemos laikotarpiu. Tam palanku panaudoti ir atliekinę energiją iš kogeneracinių elektrinių ar pramonės objektų, saulės kolektoriais pagamintą „nemokamą“ šilumą ar pan. Šia kryptimi aktyviai dirba ir jau turi sukaupę didelę patirtį Skandinavijos šalių šilumininkai, kurie vis dažniau save vadina centralizuotos energijos tiekėjais, nes šiluma, vėsuma ir elektra vis labiau susipina ir formuoja kompleksines energijos generavimo ir tiekimo sistemas.[footnoteRef:37]

Kadangi Lietuva 2021–2027 ES paramos naudojimo laikotarpyje planuoja skirti lėšų centralizuoto vėsinimo sistemų vystymui, kad būtų galima panaudoti žalią, daugiausia vietinės kilmės biokuro ar atliekų šilumą ir taip pakeisti importuojamą iš dalies iš iškastinio kuro gaminamą elektros energiją. Tai padėtų siekti strateginių Lietuvos dekarbonizavimo ir energetinės nepriklausomybės tikslų. 

Atkreiptinas dėmesys, kad remiantis ekspertų įžvalgomis, centralizuotas vėsumos tiekimas Joniškio rajono savivaldybėje sunkiai įsivaizduojamas, dėl gana mažo vėsumos poreikio tankio. Vėsuma iš esmės daugiausiai naudojama prekybos centruose, dideliuose biurų pastatuose. Kaip alternatyvą, galbūt būtų galima naudoti freecooling’ą – panaudoti vandentiekio vandens vėsumą pvz. prekybos centrų vėsinimui. Tačiau šiuo atveju šios iniciatyvos nepriklauso nuo savivaldybės, tai turėtų būti iniciatyvos iš prekybos centrų, bei neprieštaravimas naudotis nemokamu šalčiu iš vandens tiekimo įmonės. Tačiau toks projektas tikslingas ten kur praeina magistraliniai vandentiekio tinklai ir jie turėtų būti arti vėsumos vartotojų. 

. Nuotekinio vandens šilumos panaudojimas

Remiantis ekspertų įžvalgomis, nuotekinio vandens šilumos panaudojimas, šiai dienai yra sunkiai įsivaizduojamas, kadangi yra reikalingas pakankamas nuotekų debitas, o taip pat galimybė pasijungti arti į CŠT tinklą – magistralinė nuotekų linija, turi būti arti magistralinės CŠT linijos.  Technologijai reikalingas šilumos siurblys, kurio apskaičiuotas metinis vidutinis COP galėtų būti apie 3,3 (Tnuoteku=15C, T1=75C, T2=45C). Prie dabartinių ir prognozuojamų aukštesnių elektros energijos kainų net ir gavus 100 proc. paramą, toks šilumos siurblys negalėtų konkuruoti kintamais kaštais su CŠT ir iniciatyva būtų neatsiperkanti. 

Bendrai, Joniškio rajono savivaldybės CŠT modernizavimo potencialas turėtų būti pagrįstas duomenų analize ir galimybių tyrimais, kuriuose nurodoma keletą galimybių, kurios yra techniškai įmanomos. Tai sudaro galimybių tyrimų pagrindą, kurio tikslas yra įvertinti kiekvieną variantą ir atlikti palyginimą, kad būtų galima palengvinti galutinių sprendimų priėmimą ir pasirinkti geriausią (ekonominiu ir techniniu požiūriu) alternatyvą.

. Savivaldybės teritorijoje esančio atsinaujinančių išteklių energijos potencialo apibendrinimas

Vertinant AIE technologijų potencialą nepaminėta vandenilio energetika, turinti didžiulį potencialą užtikrinant energijos tiekimo saugumą ir patikimumą bei mažiau išskiriant šiltnamio reiškinį skatinančių dujų, tačiau kol kas plačiau nepaplitusi dėl vis dar aukštos technologijų kainos. Vandenilio energetikos technologijų realus panaudojimas priklauso ne tik nuo mokslinių atradimų technologiniame lygmenyje, bet ir nuo valstybės energetikos politikos, palankios teisinės ir ekonominės aplinkos sukūrimo šių technologijų plėtrai bei įtraukimui į rinką.

Taip pat AIE naudojimas ateityje susijęs su spartėjančia elektromobilių plėtra, kurie dėl didelės pažangos elektros energijos kaupiklių (akumuliatorių ir baterijų) srityje jau netolimoje ateityje gali tapti reikšminga automobilių pramonės ir elektros energijos vartotojų dalimi.

. lentelėje pateikiama apibendrinta informacija apie AIE techninį potencialą savivaldybės teritorijoje.

. lentelė. AIE potencialas Joniškio rajono savivaldybėje

AIE rūšis	AIE pritaikymas	Techninis potencialas tne
Medienos kuras	Biokuras katilinėms ir elektrinėms	11 027,0
Šiaudai	Biokuras katilinėms ir elektrinėms	88 082,1
Biodujos	Biodujos iš ŽŪ ir maisto pramonės atliekų	Kuras katilinėms, kogeneracinėms jėgainėms	1 814,1
	Sąvartynų dujos		5,1
	Biodujos iš nuotekų		484,0		
Komunalinės atliekos	Kuras katilinėms ir kogeneracinėms jėgainėms	135,3
Saulės energija	Saulės šviesos elektrinės	Elektros energija	9 500,2
	Buitiniai saulės kolektoriai	Šilumos energija buitiniams vartotojams	389,9
Vėjo energija	Vėjo elektrinių parkai	20 979,3
Geoterminė energija	Šilumos siurbliai	306 542,9
Aeroterminė energija	Šilumos siurbliai	2 183,7
Hidroterminė energija	Šilumos siurbliai	3 684,1
Viso	444 827,7

Šaltinis: sudaryta autorių

Suminis, pagal aprašytas prielaidas įvertintas savivaldybės teritorijoje esančių AEI techninis potencialas siekia apie 444 ktne. Šis skaičius parodo AIE kiekį, kuris galėtų būti įsisavintas pasinaudojant tik savivaldybės teritorijoje esančiais ištekliais. Šis potencialas daug kartų viršija savivaldybės metinius energijos poreikius (apie 20 ktne).




. SAVIVALDYBĖS ENERGIJOS POREIKIŲ PROGNOZĖ IKI 2030 METŲ BE PAPILDOMŲ PRIEMONIŲ

Šiame skyriuje pateikiamos savivaldybės kuro ir energijos balanso iki 2030 metų prognozės. Skaičiavimuose naudojami ankstesniuose skyriuose pateikti duomenys apie Joniškio rajono savivaldybės energijos ir kuro suvartojimus. Prognozės atliktos esamos būklės tęstinumo atveju, kai nėra taikomos papildomos efektyvaus energijos naudojimo priemonės.

Galutiniam energijos suvartojimui įtakos turi makroekonominiai rodikliai bei gyventojų skaičiaus kitimas. Pagrindinis makroekonominis rodiklis, lemiantis energijos suvartojimą – bendrasis vidaus produktas (BVP). Galutinio energijos vartojimo kitimo prielaidos priklausomai nuo BVP ir gyventojų skaičiaus didėjimo pateiktos sekančioje lentelėje (žr. 5.1. lentelę).

. lentelė. Galutinio energijos poreikio skirtinguose ūkio sektoriuose priklausomybė nuo BVP augimo ir gyventojų skaičiaus kitimo

Energijos sąnaudų vartojimo sektorius	BVP augant 1 %	Gyventojų skaičiui padidėjus 1 %
Kuras, šiluma		
Pramonė, žemės ūkis	0,5 %	0 %
Paslaugų sektorius	0,2 %	0,2 %
Transportas	0,3 %	0,2 %
Namų ūkiai	0 %	0,5 %
Elektros energija		
Pramonė, žemės ūkis	1 %	0 %
Paslaugų sektorius	0,2 %	0,2 %
Transportas	0,3 %	0,2 %
Namų ūkiai	0,1 %	0,5 %

Šaltinis: LR finansų ministerija

Energijos poreikių prognozės sudaromos atsižvelgiant į prognozuojamą minėtų rodiklių pokytį. BVP kitimo prognozės 2021-2030 m. sudarytos atsižvelgiant į Lietuvos Respublikos finansų ministerijos oficialiai skelbiamą ekonominės raidos scenarijų 2021-2023 m. Gyventojų skaičiaus kitimo prognozės sudarytos 1.3.1. skyriuje, kur numatyta, kad kasmet gyventojų mažės vidutiniškai 0,79 proc. per metus. Šios gyventojų skaičiaus mažėjimo prognozės sudarytos, remiantis 2017-2021 m. tendencijomis, kurių metu daroma prielaida, kad gyventojų skaičius Joniškio rajono savivaldybėje, prognozuojamame laikotarpyje bus panašus kaip ir analizuojamu laikotarpiu, t. y. gyventojų skaičius mažės vidutiniškai 0,79 proc. per metus (t.y. vidutinis sumažėjimas 2017-2021 m. laikotarpiu per vienerius metus).

. lentelė. BVP ir gyventojų skaičiaus kitimo 2021-2030 m. laikotarpiu prognozės

Rodiklis	2021	2022	2023	2024	2025–2030
BVP kitimas, proc.	2,6	3,2	3,2	3,2	3,2
Gyventojų skaičiaus kitimas, proc.	-0,79	-0,79	-0,79	-0,79	-0,79

Šaltinis: sudaryta autorių

Energijos poreikis transporto sektoriuje mažės proporcingai gyventojų skaičiaus mažėjimui (elektromobilių plėtra nevertinama dėl mažos jos įtakos). Pramonės ir žemės ūkio sektorių energijos vartojimas augs proporcingai BVP augimo prognozėms. Galutiniai energijos poreikio kitimo rezultatai pateikiami 5.3. skyriuje.

. Esamos energijos vartojimo efektyvumo didinimo priemonės

Pastatų atnaujinimas (modernizavimas) yra vykdomas įdiegiant skirtingus šilumos vartojimo mažinimo priemonių derinius. Šilumos sutaupymas ir investicijos labiausiai priklauso nuo įdiegiamų priemonių.

Daugiausia daugiabučių namų mieste pastatyti 1970–1980 metais. Kaip ir daugelyje kitų tuo pačiu metu statytų pastatų Lietuvoje, namai buvo statyti pagal žemus energinio efektyvumo standartus ir laikui bėgant jų būklė dėl nepakankamos techninės priežiūros vis prastėjo. Vidutinis buto daugiabučiame name plotas yra apie 67 m². Vienas namų ūkis šilumos energijos suvartoja apie 140 kWh/m² per metus, nors atskiruose namuose šis rodiklis yra nuo 65 iki 199 kWh/m² ir daugiau per metus. Analogiškas šilumos energijos suvartojimas pastebimas ir savivaldybei nuosavybės teise priklausančiuose viešuosiuose pastatuose.

2021 m. pradžioje, Būsto energijos taupymo agentūros duomenimis, Joniškio rajono savivaldybėje, per visą programos laikotarpį, buvo modernizuoti 78 daugiabučiai namai iš 372 potencialių modernizuoti namų. Atsižvelgiant į modernizuotų namų skaičių, gauname, kad Joniškio rajono savivaldybėje 2021 m. buvo modernizuota 21,0 proc. visų daugiabučių. Lietuvoje 2021 m. pradžioje modernizuotų daugiabučių namų buvo 11,0 proc. Modernizavus 78 daugiabučius, per metus yra sutaupoma 70,1 proc. šiluminės energijos bei išmetamas ŠESD kiekis sumažėja 54,3 t per metus.

Pagal Registrų centro duomenis, Joniškio rajono savivaldybėje 375 daugiabučių namų plotas siekė 244 850 m2, t. y. vidutiniškai vienas daugiabutis buvo 652,9 m2. Joniškio rajono savivaldybėje už daugiabučių namų administravimą, o taip pat ir renovaciją atsakinga UAB „Joniškio butų ūkis“. Remiantis įstaigos modernizavimo programos daugiabučių sąrašu, numatoma, jog iki 2025 m. bus atnaujinta 10 daugiabučių, kurių bendras plotas siekia 14 711,8 m2.

Planuojamas renovuoti plotas iki 2025 metų yra 14 711,8 m2. Taigi, remiantis pateikta informacija yra daroma prielaida, kad 2022–2025 m. Joniškio rajono savivaldybėje bus modernizuojama po 2-3 daugiabučius namus (prielaida daroma atsižvelgiant į planuojamas modernizavimo apimtis). 

 lentelė. Planuojamos renovacijos apimtys Joniškio rajono savivaldybėje

		Metai			Viso
Rodiklis	2022	2023	2024	2025	Namų skaičius	Butų skaičius	Ketinamas renovuoti bendras plotas
Namų skaičius	2	2	3	3	10	260	14 711,8
Namų plotas, m2	2 942,4	2 942,4	4 413,5	4 413,5			

Šaltinis: sudaryta autorių

Remiantis Būsto energijos taupymo agentūros duomenimis, vertinama, kad renovuotuose namuose energijos poreikis šildymui yra 60 proc. mažesnis nei nerenovuotuose, o energijos sąnaudos būsto šildymui be renovacijos yra 140 kWh/m2 per metus. Atlikus skaičiavimus gaunama, kad šilumos energijos sutaupymas renovuotuose namuose nuo 2025 metų bus 1 235,8 MWh (106,3 tne) per metus.

Pagal Klimato kaitos programą, Joniškio rajono savivaldybės administracija ant savivaldybei pavaldžių įstaigų stogų diegia saulės fotomodulius. Įgyvendinant projektą, numatoma:

	Joniškio „Saulės“ pagrindinėje mokykloje įrengti 153,4 kW saulės fotovoltinę elektrinę, kuri prognozuojama per metus pagamins apie 152 tūkst. kWh elektros energijos ir sumažins išmetamų ŠESD kiekį apie 63 t CO2e/metus;

	VšĮ Joniškio ligoninėje įrengti 136 kW saulės fotovoltinę elektrinę, kuri prognozuojama per metus pagamins apie 133 tūkst. kWh elektros energijos ir sumažins išmetamų ŠESD kiekį apie 55 t CO2e/metus;

	Joniškio M. Slančiausko progimnazijoje įrengti 35 kW saulės fotovoltinę elektrinę, kuri prognozuojama per metus pagamins apie 33 tūkst. kWh elektros energijos ir sumažins išmetamų ŠESD kiekį apie 14 t CO2e/metus;

	Joniškio rajono savivaldybės administracijoje įrengti 30 kW saulės fotovoltinę elektrinę, kuri prognozuojama per metus pagamins apie 28 tūkst. kWh elektros energijos ir sumažins išmetamų ŠESD kiekį apie 12 t CO2e/metus;

Numatoma, jog įgyvendinus projektą, bus sumažintos išlaidos už elektros energijos vartojimą, padidintas elektros energijos vartojimo efektyvumas, sumažintas šiltnamio efektą sukeliančių dujų kiekis bei didės AIE rodiklis bendrame energijos suvartojimo balanse.

. Centralizuoto šilumos tiekimo sistemos modernizavimas pereinant prie vietinių ir atsinaujinančių energijos išteklių

Joniškio rajono savivaldybėje centralizuotos šilumos tiekėjas yra UAB „Gren Joniškis“, kuri visą šilumos energiją pagamina savo eksploatuojamose katilinėse. Plačiau centralizuotai tiekiamos šilumos kiekiai aprašyti 2.4. skyriuje. Šilumos tiekimo sistema jau naudoja atsinaujinančius išteklius (biokurą), kurie sudaro 83,3 proc. pagaminamos šiluminės energijos. Ateityje įstaiga yra numačiusi kuro rūšies keitimą Joniškio katilinėse, keičiant šiuo metu naudojamas gamtines dujas į atsinaujinančius išteklius.

Investicijos į modernias technologijas, atnaujinant energijos gamybos šaltinius ir plečiant šilumos gamybos iš atsinaujinančių energijos išteklių apimtis, buvo svarbus pasirinkimas įstaigos veiklos intensyvumui didinti ir siekiui tapti modernia, šilumos vartotojams kokybiškas paslaugas teikiančia įmone. Suformuotos investicijoms palankios aplinkos dėka įstaiga sėkmingai įgyvendino svarbius projektus, sugebėjo sumažinti palyginamąsias šilumos kainas, padidinti šilumos gamybos efektyvumą, sumažinti technologinius šilumos tiekimo nuostolius. 

. Prognozuojamas kuro ir energijos balansas be papildomų priemonių įgyvendinimo

Prognozuojamas kuro ir energijos balansas 2021–2030 m. be papildomų priemonių įgyvendinimo pavaizduotas paveiksluose žemiau. Prognozės sudarytos vertinant BVP ir gyventojų skaičiaus kitimą iki 2030 m.



. pav. Prognozuojamas kuro suvartojimas – transportas, tne

Šaltinis: sudaryta darbo autorių

Prognozuojama, kad transporto sektoriuje netaikant papildomų AIE naudojimo skatinimo priemonių kuro suvartojimas iki 2030 m. nuolat didės dėl didėjančio BVP rodiklio bei sąlyginai nedidelio gyventojų kasmetinio mažėjimo. Kuro suvartojimo pokytis, remiantis Lietuvos Respublikos finansų ministerijos duomenimis, lyginant 2020 m. ir 2030 m., bus 8,1 proc.



. pav. Prognozuojamas kuro suvartojimas – žemės ūkis, tne

Šaltinis: sudaryta darbo autorių

Prognozuojama, kad žemės ūkio sektoriuje kuro ir energijos vartojimas 2021–2030 m. padidės po 2,5 proc. kasmet. Energijos vartojimui žemės ūkyje daugiausia įtakos turi BVP rodiklio pasikeitimas, o gyventojų skaičius nėra lemiantis veiksnys. Bendras padidėjimas, lyginant 2020 m. ir 2030 m., bus 32,2 proc.



. pav. Prognozuojamas kuro suvartojimas – pramonė, tne

Šaltinis: sudaryta darbo autorių

Prognozuojama, kad pramonės sektoriuje kuro ir energijos vartojimas padidės 2021 metais 2,3 proc. ir nuo 2022 metų po 1,7 proc. kasmet, dėl didėjančio BVP, kadangi energijos vartojimui pramonėje daugiausia įtakos turi BVP rodiklio pasikeitimas, o gyventojų skaičius nėra lemiantis veiksnys. Bendras padidėjimas, lyginant 2020 m. ir 2030 m., bus 28,8 proc. 



. pav. Prognozuojamas kuro suvartojimas – namų ūkiai, tne

Šaltinis: sudaryta darbo autorių

Namų ūkių energijos vartojimui, skirtingai negu pramonei ar žemės ūkiui, labiausiai daro įtaką gyventojų pokytis savivaldybėje, o BVP įtaka yra žymiai mažesnė. Prognozuojama, kad 2021–2030 m. dėl gyventojų skaičiaus mažėjimo kuro suvartojimas mažės -0,4 proc. per metus, toks pats sumažėjimas bus fiksuojamas ir elektros energijos suvartojimo. Papildomai, energijos vartojimo mažėjimą lems daugiabučių renovacija 2022–2025 m. Dėl daugiabučių renovacijos 2022–2025 metais energijos išteklių poreikis mažės po 106,3 tne kiekvienais metais ir Bendras sumažėjimas, lyginant 2020 m. ir 2030 m., bus -4,2 proc.



. pav. Prognozuojamas kuro suvartojimas – paslaugų sektorius, tne

Šaltinis: sudaryta darbo autorių

Numatoma, kad paslaugų sektoriuje netaikant jokių papildomų priemonių, energijos suvartojimas išliks labai panašus ir jos didėjimą tikėtinai lems BVP rodiklio augimas. Nors numatomu laikotarpiu gyventojų skaičius mažės, energijos suvartojimą didins BVP rodiklio augimas, pasėkoje ko energijos suvartojimas kasmet augs po 0,5 proc. Bendras padidėjimas 2021 – 2030 metais sieks 4,8 proc.

Vertinant bendrai, nuo 2020 metų iki 2030 metų Joniškio rajono savivaldybėje energijos poreikis padidės 2,4 proc. 


. SIEKTINO AIE DALIES GALUTINIAME VARTOJIME RODIKLIO NUSTATYMAS

Energetikos srityje prioritetas teikiamas ekologiškiems sprendimams. Siekiant mažinti šilumos nuostolius, būtina organizuoti visuomeninių pastatų, daugiabučių namų renovacijas, ir centralizuotų katilinių pertvarkymą su tikslu pereiti prie mažiau taršios (ekologiškesnės) kuro rūšies. Aktualus atsinaujinančių energijos šaltinių panaudojimo galimybių studijos ir/ar specialiųjų planų parengimas. Taip pat akcentuojamas nusidėvėjusių elektros oro linijų keitimas į požeminius tinklus (teritorijų planavimo dokumentų ir techninių projektų pagalba).

Atsižvelgiant į 8 skyriuje atliktą analizę, Joniškio rajono savivaldybei siūloma pasirinkti 3 koncepcinį scenarijų. Pagal šį scenarijų, remiantis ekspertų rekomendacijomis, pateikiami siektini rodikliai ir tarpinės jų reikšmės.



. pav. AIE dalies bendrame kuro balanse planiniai rodikliai

Šaltinis: sudaryta autorių

Taikant papildomas skatinimo priemones namų ūkiams, kurie naudoja iškastinę energiją ir ant savivaldybės administracijos valdomų pastatų stogų įrengus saulės elektrines bei kolektorius realu pasiekti 73,2 proc. AIE dalį bendrame savivaldybės kuro balanse 2030 m.




. AIE DALIES GALUTINIAME VARTOJIME DIDINIMO PRIEMONĖS

Nacionalinis energetikos ir klimato kaitos veiksmų planas (NEKS iki 2030 m., AIE dalis bendrame galutiniame energijos suvartojime 2025 m. – 38 proc., 2030 m. – 45 proc.) numato pokyčius, susijusius su CŠT energijos efektyvumo didinimu. Pažymėtina, kad nebus investuojama į tradicinį centralizuoto šilumos tiekimo tinklų modernizavimą (vamzdžių keitimą) ir plėtrą, tačiau bus remiamos priemonės, susijusios su tinklo pritaikymu darbui žematemperatūriu režimu, priemonių diegimu efektyvumo didinimui, įvadinės pastatų šilumos apskaitos modernizavimu. Numatomos investicijos į centralizuoto vėsumos tiekimo tinklo plėtrą. 

Joniškio rajono savivaldybės administracijai ir CŠT tiekėjams rekomenduojama rengti projektus integruotų centralizuoto šilumos ir vėsumos tiekimo bei trumpalaikių šilumos akumuliavimo sistemų kūrimui, išmaniųjų šilumos tinklų valdymo diegimui, šilumos, karšto vandens bei vėsumos duomenų nuotolinio nuskaitymo sistemų, įskaitant energijos apskaitos, vartojimo reguliavimo prietaisų ir sistemų diegimui. Taip pat siūloma neatsinaujinančius išteklius deginančių katilų keitimą į biokuro katilus arba katilus tinkančius deginti biokurą. Centralizuoto ir necentralizuoto šilumos tiekimo sektoriuje siūlomas saulės kolektorių įrengimas ant pastatų stogų. Joniškio rajono savivaldybės pavaldžių įstaigų ir įmonių (arba jų padaliniuose) pastatuose rekomenduotina keisti katilų kuro rūšį iš anglies į biokurą. Pažymėtina, kad kai kuriose katilinėse naudojamos mišrios kuro rūšys (biokuras ir anglis). Tokiose katilinėse daug paprasčiau pradėti naudoti vien biokurą. 

Joniškio rajono savivaldybėje centrinio šildymo paslaugas teikia įmonė UAB „Gren Joniškis“. Joniškio rajono savivaldybėje biokuro pagrindu patiekiama apie 83,3 proc. visos šilumos energijos. Bendrovės per paskutinius metus įgyvendino nemažai investicinių projektų, kurių pagrindinis tikslas – mažinti šilumos gamybos sąnaudas modernizuojant katilines ir šilumos perdavimo tinklus. Taip pat ir ateinančiam dešimtmečiui įstaigos yra nusimačiusi AIE naudojimo didinimo priemones CŠT sistemoje.

Privačiame sektoriuje NEKS numato didinti energijos vartojimo efektyvumą namų ūkiuose, neprijungtuose prie centralizuoto šilumos tiekimo tinklų. Bus skatinamas katilų keitimas efektyvesnėmis AIE technologijomis (šilumos siurbliais, naujos kartos biokuro katilais, namų ūkių prijungimas prie CŠT). Individualiai šildomų namų ūkių iš atsinaujinančių energijos išteklių dalis 2030 m. sudarys 80 proc. visų namų ūkių.

Saulės energijos panaudojimas elektros energijos gamybai yra įtrauktas prie AIE dalies galutiniame vartojime didinimo priemonių. Saulės energijos potencialas numatytas 4.7. skyriuje ir nustatyta, kad ant savivaldybei priklausančių pastatų stogų galima įrengti apie 5,6 MW galingumo fotomodulių elektrines, tačiau atsižvelgiant į tai, kad dalyje stogų bus montuojami saulės kolektoriai, o dalyje stogų dėl techninių savybių fotomodulių nebus galima įrengti, priimama, kad saulės elektrinių instaliuota galia sieks 2,8 MW (50 proc. stogų). 1 kW įrengimo kaina be paramos yra apie 1 300 Eur, tad bendra investicijų suma gali siekti apie 3 640 000,0 Eur.

UAB „Joniškio butų ūkis“ yra paskirta daugiabučių atnaujinimo (modernizavimo) programos administratore. Įmonė numato, jog per metus pavyks atnaujinti po 2-3 daugiabučius. Taigi, per 2022-2025 metų laikotarpį atnaujinus 10 daugiabučių. Verta atkreipti dėmesį, jog atnaujinant daugiabučius yra siekiama pagerinti daugiabučių energetinę klasę, taip siekiant sumažinti sunaudojamą šiluminę energiją, tačiau vis dar nepanaudojamos kitos įmanomos technologijos, tokios kaip saulės kolektoriai ar fotovoltinės saulės elektrinės ant daugiabučių stogų, todėl ateityje siūloma daugiabučių administratoriui apsvarstyti ir šias priemones.

. skyriuje apskaičiuota, jog saulės kolektorius ant savivaldybės pastatų būtų galima įrengti apie 109 tūkts. m2. Kolektoriai numatyti pastatuose, kurie nėra prijungti prie CŠT. Bendras savivaldybės valdomų pastatų skaičius – 202, pastatų stogų plotas – 111 913 m2, 1 pastatui vidutiniškai tenka apie 554,0 m2 stogo ploto. Neturint duomenų apie pastatų su plokščiu ar šlaitiniu stogu prijungimą prie CŠT, daroma prielaida, kad kolektoriai bus įrengiami ant 20 procentų pastatų (40 pastatų). Santykinis kolektorių plotas stogo ploto vienetui lygus 0,326, tad bendras įrengtas kolektorių plotas sudarys apie 7 224,2 m2. Vieno kvadratinio metro saulės kolektorių įrengimo kaina siekia apie 150 Eur. Bendra investicijų suma saulės kolektoriams gali siekti apie 1 083 630,0 Eur.

Privačiame sektoriuje per ateinančius penkis–dešimt metų bus ženklių pokyčių. 2021 m. sausio mėn. elektros energiją iš atsinaujinančių energijos išteklių gaminančių vartotojų skaičius Lietuvoje siekė 8 699. Gaminančių vartotojus skaičius išaugo beveik 2,5 karto, palyginus su praėjusių metų pradžia (2020 m. vasario mėn. – 3 565 gaminantys vartotojai), nuo 2019 m. pradžios – beveik 7,5 karto (2019 m. sausio mėn. – 1 168 gaminantys vartotojai). Augant gaminančių vartotojų skaičiui, didėja ir bendra įrengtoji elektrinių galia: 2021 m. sausio mėn. ji siekė 89,4 MW (atitinkamai 2020 m. vasarį – 31,9 MW, 2019 m. sausį – 9,9 MW). Šie pokyčiai neaplenks ir Joniškio rajono savivaldybėje esančių gyvenamųjų namų savininkų – prognozuojamas ženklus gaminančių vartotojų skaičiaus augimas. AB „ESO“ duomenimis, 2021 m. Joniškio rajono savivaldybėje elektros energiją gaminančių vartotojų įrenginių galia, tenkanti 1000-iui gyventojų, siekė 26,81 kW, ir tarp šešiasdešimties Lietuvos savivaldybių Joniškio rajono savivaldybė užėmė 54 vietą. Lyginant su 2020 metais, pokytis buvo +14,86 kW (2020 m. energiją gaminančių vartotojų įrenginių galia, tenkanti 1000-iui gyventojų siekė 11,95 kW). NEKS numato investuoti į AIE bendrijas, diegiančias mažos galios AIE elektrines. AIE bendrijos galės valdyti ir plėtoti atsinaujinančius išteklius energijos gamybai naudojančias elektrines – jose gaminti, vartoti, kaupti savo kaupimo įrenginiuose ir parduoti pasigamintą energiją. Šių bendrijų savininkais galės būti pavieniai žmonės kartu su smulkiomis ar vidutinėmis įmonėmis bei savivaldos organizacijomis, pavyzdžiui, savivaldybėmis ar seniūnijomis, tačiau fiziniai asmenys turės turėti bent 51 proc. balsų visuotiniame dalininkų susirinkime. 

Viena iš sričių, kurioje yra privaloma siekti pokyčių, siekiant prisidėti prie atsinaujinančių išteklių energetikos plėtros bei nacionalinių rodiklių – transportas. Vienas iš galimų būdų, siekiant sumažinti degalais varomų transporto priemonių skaičių mieste, yra elektra varomų transporto priemonių gausinimas. Pagal Lietuvos Respublikos alternatyviųjų degalų įstatymą[footnoteRef:38] iki 2025 m. gruodžio 31 d. atliekamiems viešiesiems pirkimams keliami reikalavimai, palyginti su bendru perkančiosios organizacijos ar perkančiojo subjekto atliekamuose viešuosiuose pirkimuose įsigyjamu ir (ar) paslaugoms teikti naudojamu kelių transporto priemonių parku, išreiškiami procentinėmis dalimis:

)	netaršių M1, M2 arba N1 kategorijos transporto priemonių parkas, palyginti su bendru perkančiosios organizacijos ar perkančiojo subjekto atliekamuose viešuosiuose pirkimuose įsigyjamu ar paslaugoms teikti naudojamu tos pačios kategorijos kelių transporto priemonių skaičiumi, turi sudaryti ne mažiau kaip 60 procentų (nuo 2026 m. sausio 1 d. iki 2030 m. gruodžio 31 d. – 100 procentų); 

)	netaršių N2 ir N3 kategorijų kelių transporto priemonių parkas, palyginti su bendru perkančiosios organizacijos ar perkančiojo subjekto atliekamuose viešuosiuose pirkimuose įsigyjamu ar paslaugoms teikti naudojamu tos pačios kategorijos kelių transporto priemonių skaičiumi, turi sudaryti ne mažiau kaip 8 procentus (nuo 2026 m. sausio 1 d. iki 2030 m. gruodžio 31 d. – 16 procentų);

)	netaršių M3 kategorijos kelių transporto priemonių parkas, palyginti su bendru perkančiosios organizacijos ar perkančiojo subjekto atliekamuose viešuosiuose pirkimuose įsigyjamu ar paslaugoms teikti naudojamu tos pačios kategorijos kelių transporto priemonių skaičiumi, turi sudaryti ne mažiau kaip 80 procentų (nuo 2026 m. sausio 1 d. iki 2030 m. gruodžio 31 d. – 100 procentų).

Transporto sektoriuje prisidedant prie Nacionalinėje energetinės nepriklausomybės strategijoje įtvirtintų tikslų iki 2030 metų siekiamybės, kad atsinaujinančių energijos išteklių dalis transporto sektoriuje sudarytų 15 procentų, reikalingos itin didelės investicijos. Šiai dienai, kai elektrinių transporto priemonių skaičius Joniškio rajono siekia tik 20 vnt., o bendras transporto priemonių skaičius siekia 15 951, norint pasiekti 15 proc. transporto priemonių parką varomų atsinaujinančiais ištekliais, tektų pakeisti virš 2,3 tūkst. transporto priemonių. Vertinant tik Joniškio rajono savivaldybės administracijos ir pavaldžių įstaigų/įmonių transporto priemones (neįskaitant krovininio transporto ir traktorių), atnaujinti tektų 8 transporto priemones iš 53. Tačiau, atsižvelgiant į Lietuvos Respublikos alternatyviųjų degalų įstatymą, kuriame nustatytos reikšmės dėl netaršių transporto priemonių dalies viešuosiuose pirkimuose ir, kad Joniškio rajono savivaldybės administracijos ir pavaldžių įstaigų/įmonių du trečdalius transporto priemonių sudaro M1 ir M2 kategorijų automobiliai bei per artimiausią dešimtmetį bus nudėvėta apie trečdalį jų arba 11 vnt., šios transporto priemonės bus keičiamos į elektromobilius. 

NEKS numato skatinti paramą įrengiant alternatyvių degalų užpildymo/įkrovimo infrastruktūrą, įsigyjant, pagaminant ir (ar) pritaikant transporto priemones, naudojančias alternatyvius degalus.

Pagal „Viešosios elektromobilių įkrovimo infrastruktūros plėtros gaires“[footnoteRef:39] savivaldybėms rekomenduojama: 

)	įrengti viešąsias elektromobilių įkrovimo prieigas prie didžiausių traukos objektų (oro uostų, didelių prekybos centrų, mokymo įstaigų, kino teatrų, viešbučių, degalinių ir kt.);

)	centrinėje miesto dalyje automobilių stovėjimo aikštelėje, turinčioje ne mažiau kaip 10 stovėjimo vietų, rekomenduojama įrengti bent vieną viešąją elektromobilių įkrovimo prieigą;

)	rekomenduojama savivaldybėms, suderinus su Susisiekimo ministerija ir kitomis suinteresuotomis institucijomis, parengti vietinės reikšmės viešuosiuose keliuose planuojamų įrengti viešųjų elektromobilių įkrovimo prieigų planus;

)	savivaldybėms siūloma pagal galimybes taikyti įvairias elektromobilių ir jų infrastruktūros plėtros miestuose ir priemiesčių aglomeracijose, kuriose gyvena daugiau kaip 25 tūkst. gyventojų, skatinimo priemones (leidimas naudotis maršrutinio transporto juostomis, elektromobilių eismo riboto eismo zonose galimybė, vietinių rinkliavų lengvatos, žaliųjų pirkimų ir bandomųjų projektų skatinimas, lengvai randamos ir aiškios informacijos apie elektromobilių viešąsias įkrovimo prieigas pateikimas ir kt.).

Iki 2030 m. Lietuvoje turi būti įrengta 60 tūkst. elektromobilių įkrovimo prieigų, iš kurių 6 tūkst. – viešosios arba pusiau viešosios elektromobilių įkrovimo prieigos. Šalia valstybinės reikšmės kelių iki 2025 m. pagal poreikį turėtų būti įrengta apie 200, iki 2030 m. apie 1 tūkst. viešųjų elektromobilių įkrovimo prieigų.

Savivaldybės, suderinusios su Susisiekimo ministerija, iki 2022 m. parengia arba atnaujina savivaldybės teritorijoje esančiuose vietinės reikšmės keliuose iki 2030 metų numatomų įrengti viešųjų ir pusiau viešųjų elektromobilių įkrovimo prieigų planus, kurie turi būti atnaujinami ne rečiau kaip kas trejus metus ir skelbiami viešai. Joniškio rajono savivaldybė yra padariusi pažangą šioje srityje. Siekiant tolygios elektromobilių įkrovos vietų plėtros, pagal Savivaldybės elektromobilių įkrovimo stotelių plėtros planą yra numatoma iki 2030 metų įrengti 13 elektromobilių įkrovimo stotelių (nuo 70 iki 140 kW galios). Lokacijų pasirinkimai ir visa susijusi informacija yra detalizuojama Joniškio rajono savivaldybės elektromobilių įkrovimo stotelių plėtros plane, kuriuo remiantis iki 2030 metų bus kuriamas viešai prieinamas elektromobilių įkrovimo prieigų tinklas. Kurti elektromobilių įkrovimo prieigų infrastruktūrą paskatino tiek šalyje, tiek mieste kasmet didėjantis elektrinių automobilių skaičius. Joniškio rajono savivaldybė, kurdama minėtą infrastruktūrą, turi ne vieną tikslą: siekia prisidėti prie elektromobilių infrastruktūros plėtros Lietuvoje, paskatinti Joniškio rajono gyventojus įsigyti daugiau elektromobilių, sumažinti aplinkos taršą bei naftos produktų vartojimą transporto sektoriuje. Tačiau norint pasiekti didžiausią elektromobilių naudą aplinkai, bei padidinti AIE dalį, rekomenduojama įrengti, elektrinėms transporto priemonės įkrauti reikalingas stoteles, kuriose elektra būtų gaunama iš atsinaujinančių išteklių. Tokiu atveju siūlytinas sprendimas yra elektromobilių įkrovimo stotelių kompleksas, kurį energija aprūpina saulės elektrinė ir tik nepakankamas energijos kiekis būtų kompensuojamas iš bendro elektros tinklo.

Siekiant paskatinti naudoti elektromobilius, įkrovimo stotelių tinklas turėtų būti panašus į esamą degalinių tinklą. Taip pat, svarbus aspektas yra įkrovimo stotelės pajėgumas, t.y. prie prekybos centrų, parduotuvių bei judrių vietų (tarpmiestiniai bei tarprajoniniai keliai) turi būti statomos greitojo įkrovimo stotelės, jog ilgas įkrovimo laikas nesukeltų vairuotojams nepatogumų. Prie gyvenamųjų namų gali būti įrenginėjamos ir paprastosios (lėto įkrovimo) stotelės, nes gyventojai šiose stotelėse galėtų palikti krauti elektromobilį per naktį. Remiantis ekspertų nuomonėmis, daugelyje Europos šalių yra siekiama, jog 10 elektromobilių tektų bent viena elektromobilių įkrovimo stotelė. Nagrinėjant elektromobilių įkrovimo stotelių vietas, verta remtis gerąja užsienio patirtimi. Jungtinėse Amerikos Valstijose iki 2030 m. numatoma įrengti 2,4 mln. įkrovimo stotelių (prognozuojama, jog 2030 m. elektromobilių skaičius Jungtinėse Amerikos Valstijose sieks apie 24 mln. vienetų), iš kurių didžioji dalis – 55 proc. bus įkurtos prie darboviečių. 35 proc. visų stotelių bus įrengiamos gyvenamuosiuose kvartaluose bei 10 proc. elektromobilių stotelių (greitųjų) bus įrenginėjamos keliuose. 

Taip pat, viena iš AIE dalies galutiniame suvartojime skatinimo priemonių turėtų būti gyventojų bei ūkio subjektų informavimas apie AIE plėtros galimybes. Šiuo metu Joniškio rajono savivaldybė neturi pasirengusi nuoseklaus energijos vartotojų informavimo apie AIE galimybes plano, todėl ateityje rekomenduojama tai padaryti. Į planą turėtų būti įtraukiamos tokios priemonės kaip vienkartiniai renginiai viešose erdvėse apie AIE įsirengimo galimybes, taip pat paskaitos apie AIE teikiamą naudą. Joniškio rajono savivaldybės administracijai rekomenduojama pasirengti rinkodaros planą, kaip AIE plėtrą skatinti internete, t.y. savo oficialiame internetiniame puslapyje bei socialiniuose tinkluose. Be šių priemonių Joniškio rajono savivaldybė rengs mokymus apie AIE administracijos darbuotojams, kadangi dažnu atveju gyventojai kreipiasi būtent į šiuos asmenis dėl AIE įrenginių įsirengimo.

. lentelėje pateikiamos kitos priemonės, kurios, daro įtaką AIE dalies galutiniame vartojime planiniam rodikliui, ir priemonės, kurios neturi ženklios įtakos AIE daliai, tačiau prisideda prie AIE naudojimo skatinimo.










. lentelė. AIE dalies galutiniame vartojime didinimo priemonės

Priemonė	Lėšų poreikis, Eur[footnoteRef:40] [40:  Remiantis 2022 m. kainomis] 	Stebėsenos rodiklis	Pasiekimo laikas	Atsakinga institucija
Priemonės, kurių poveikis tiesiogiai priskaičiuotas prie planinio rodiklio įgyvendinimo
Fotomodulių įrengimas ant pastatų stogų (2,8 MW)	3 640 000,0	Numatoma AIE gamyba kWh/metus	2021-2030	Savivaldybė
Saulės kolektorių įrengimas ant pastatų stogų (7,2 tūkst. m2)	1 083 630,0	Numatoma AIE gamyba kWh/metus	2021-2030	Savivaldybė
Įrengiama saulės elektrinės ant savivaldybės įstaigų stogų	Projektas įgyvendinamas	Numatoma AIE gamyba kWh/metus 	2020-2022	Savivaldybė
Modernizuojami 10 daugiabučių	Nenustatyta	Sutaupomas šiluminės energijos kiekis (106,3 tne)	2021-2030	Namų ūkiai
Priemonės, kurių poveikis planiniam rodikliui nevertintas
Parengti CŠT modernizavimo galimybių nustatymo studiją (tyrimą)	Nenustatyta	Parengta studija	2021-2024	Savivaldybė
Naujų vartotojų pajungimas prie CŠT	Nenustatyta	Prijungtų vartotojų skaičius	2021–2030	Savivaldybė
Atsinaujinančių energijos šaltinių pritaikymas gamyboje ir perdavime	Nenustatyta	Numatoma AIE gamyba kWh/metus	2022–2023	Savivaldybė
Savivaldybės įstaigų energijos poreikių patenkinimas iš saulės jėgainių parkų	Nenustatyta	Savivaldybės įstaigų/įmonių skaičius	2022–2023	Savivaldybė
Prie CŠT neprijungtų katilinių rekonstrukcija pritaikant jose naudoti biokurą vietoje iškastinio kuro (įrengimas rekonstruojamose ar naujai statomose katilinėse)	Nenustatyta	Parengti projektai ir naujai įrengta arba rekonstruota infrastruktūra	2021-2030	Savivaldybė
Bendros elektros ir šilumos gamybos CŠT sektoriuje plėtra, pirmenybę teikiant elektros energijos ir šilumos gamybai iš atsinaujinančių energijos išteklių	Nenustatyta	Parengti projektai ir įgyvendinti sprendimai	2021-2030	Savivaldybė
Saulės kolektorių naudojimas šildymui ir karštam vandeniui ruošti CŠT sistemose	Nenustatyta	Parengti projektai ir įrengta infrastruktūra	2021-2030	Savivaldybė
Skatinimas gaminti elektros ir šilumos energiją naudojant saulės, vėjo energiją ir šilumos siurblius	Nenustatyta	Skatinimo priemonių skaičius	2021-2030	Savivaldybė
Modernizuoti nusidėvėjusius šilumos energijos perdavimo tinklus	Nenustatyta	Modernizuotų šilumos tinklų ilgis	2021-2030	Savivaldybė
Vystyti infrastruktūrą pritaikytą alternatyvioms transporto rūšims	Nenustatyta	Nutiestų kelių (dviračių takų) ilgis (km.)	2021-2030	Savivaldybė
Saulės energijos panaudojimas elektromobilių įkrovimo stotelių, gatvių, parkavimo aikštelių ir kt. viešų vietų apšvietimui (įkrovimui)	Nenustatyta	Parengti projektai ir įrengti infrastruktūros objektai	2021-2030	Savivaldybė
Žaliųjų pirkimų taikymas viešuosiuose pirkimuose	Nenustatyta	Pirkimų skaičius	Kasmet	Savivaldybė
Vienkartinės savivaldybės gyventojų informavimo akcijos	Nenustatyta	Parengtos ir įgyvendintos akcijos/renginiai	Kasmet	Savivaldybė
Skatinti gyventojus pasirinkti alternatyvias transporto rūšis arba skatinti naudotis viešuoju transportu	Nenustatyta	Informacija paviešinta savivaldybės tinklalapyje	Kasmet	Savivaldybė
Skatinti naudoti elektra varomas transporto priemones	Nenustatyta	Informacija paviešinta savivaldybės tinklalapyje	Kasmet	Savivaldybė
Informacijos apie valstybės ir savivaldybės paramos schemas, taikomas atsinaujinančių energijos išteklių naudojimui ir gamybai, parengimas ir viešas paskelbimas	Nenustatyta	Informacija paviešinta savivaldybės tinklalapyje	Kasmet	Savivaldybė
Savivaldybės ir jai priklausančių įstaigų ir įmonių darbuotojų mokymai AIE platesnio panaudojimo klausimais	Nenustatyta	Apmokytų asmenų skaičius, mokymų skaičius	Kasmet	Savivaldybė
AIE bendrijų steigimo skatinimas	Nenustatyta	Įsteigtų bendrijų skaičius	Kasmet	Savivaldybė

Šaltinis: sudaryta autorių






. SAVIVALDYBEI SIŪLOMI AIE KONCEPCINIAI SCENARIJAI, VERTINIMO KRITERIJAI, LYGINAMOSIOS ANALIZĖS RODIKLIAI

AIE plėtros koncepciniai scenarijai parengiami atsižvelgiant į esamos būklės analizės metu surinktą informaciją, daugiausiai dėmesio skiriant sektoriams, kurie šiuo metų turi mažiausią indėlį į AIE dalį ir kur gali būti įdiegiamos ekonomiškai pagrįstos AIE naudojimą didinančios priemonės. 

Joniškio rajono savivaldybėje formuojami 3 scenarijai: 

.	Scenarijus be papildomų priemonių („veiklos kaip įprasta“). Pažymėtina, kad šio scenarijaus atveju, jei savivaldybėje auga energijos vartojimas, tačiau AIE dalis nedidėja (nėra suplanuota jokių konkrečių priemonių), AIE dalis bus mažesnė, nei apskaičiuota ankstesniuose skyriuose. 

.	Antrojo scenarijaus atveju vertinamos tokios priemonės, kurias savivaldybė gali įgyvendinti pati savo jėgomis. Vertinamas AIE energijos panaudojimas savivaldybės įmonėms ir įstaigoms priklausančiuose pastatuose. 

.	Trečiojo scenarijaus atveju vertinamos tokios priemonės, kad būtų pasiekta 73,2 proc. AIE galutiniame suvartojime.

. Scenarijų vertinimo kriterijai

Antrojo scenarijaus atveju nagrinėjamas AIE dalies padidėjimas, kai savivaldybei priklausančiuose pastatuose numatoma įdiegti AIE technologijas. Savivaldybių pastatams AIE technologijų įdiegimo apimtis skaičiuojama tokia tvarka:

. Saulės kolektoriai karštam vandeniui ruošti montuojami ant savivaldybei priklausančių pastatų stogų. Pagal 7 skyriuje išdėstytas prielaidas, numatoma, jog ant savivaldybei priklausančių pastatų stogų bus įrengta 7 224,2 m2 saulės kolektorių. Šį plotą padauginus iš saulės spinduliuotės intensyvumo (1 047 kWh/ m2) ir energijos konversijos efektyvumo rodiklio (0,45), gaunamas saulės šilumos energijos techninis potencialas – 3 403,7 MWh energijos per metus.

. Elektros energija, gaminama ant savivaldybei priklausančių pastatų stogų įrengtose saulės šviesos elektrinėse, naudojama savo reikmėms, perteklių atiduodant į tinklą. Pagal 7. skyriuje pateiktus paskaičiavimus, ant savivaldybės pastatų būtų galima įrengti fotomodulius, kurių instaliuota galia siektų 2,8 MW. 1 kW galingumo saulės fotovoltinė elektrinė gamina apie 935 kWh per metus, tad apskaičiuojama, kad per metus bus pagaminama 2 618,00 MWh elektros energijos.

. Apskaičiuojama AIE dalis 2030 m., diegiant šias numatytas priemones savivaldybei priklausančiuose pastatuose.

Trečiojo scenarijaus siektinas rodiklis 73,2 proc. Priemonės parenkamos atsižvelgiant į savivaldybėje esančias galimybes skatinti ir diegti AIE technologijas skirtinguose ūkio sektoriuose:

.	Pasirenkamos energijos rūšys, kuriomis yra galimybė didinti AIE dalį (pirmiausia vertinama elektros energijos gamyba savivaldybės teritorijoje);

.	Pasirenkami ūkio sektoriai, kuriuose yra galimybė skatinti ar tiesiogiai įtakoti AIE dalies didinimą (pvz., paslaugų sektorius);

.	Pasirenkami kiti ūkio sektoriai, kuriems savivaldybė gali netiesiogiai daryti įtaką (pvz., pramonė, savivaldybei nepriklausantys viešieji pastatai);

.	Apskaičiuojama AIE dalis galutiniame energijos suvartojime 2030 m., įdiegiant anksčiau pasirinktas priemones.

Smulkios priemonės, tokios kaip fotomoduliai ant apšvietimo stulpų, nevertinamos dėl mažo jų poveikio bendram savivaldybės AIE dalies pokyčiui.

. Savivaldybės AIE 1 koncepcinis scenarijus

Tai scenarijus be papildomų priemonių („veiklos kaip įprasta“). Pagal 2030 m. apskaičiuotas prognozes sudaromas galutinis energijos suvartojimo Joniškio rajono savivaldybėje vartojimo balansas.

Prognozuojamų poreikių atskiruose vartojimo sektoriuose skaičiavimai pateikti 5.3 skyriuje, o jų skaičiavimo metodika – 6 skyriuje. AIE dalis šiame scenarijuje nustatoma ekspertiniu vertinimu, ji lieka tokia pati kaip esamoje situacijoje, t. y. jei energijos vartojimo kiekiai padidėjo ar sumažėjo pagal atliktus prognozės skaičiavimus, tai AIE dalis lieka tokia pati. Energijos nuostolių proporcijos taip pat lieka nepakitę.

. lentelė. Galutinis energijos vartojimas savivaldybėje (AIE 1 scenarijus), tne

Energijos išteklių rūšis	Iš viso	AIE
Benzinas	447,7	29,5
Dyzelinas	43,9	2,7
Suskystintos naftos dujos	57,1	-
Skystas kuras	335,5	-
Anglys ir durpės	663,8	-
Gamtinės dujos	1418,6	-
Biokuras (mediena)	8790,8	8790,8
Elektros energija	6082,0	1652,5
Aplinkos šiluminė energija (šilumos siurbliai)	377,5	377,5
Kitos kuro ir energijos rūšys	283,1	
Šilumos energija (CŠT)	1630,6	1358,3
Iš viso	20 130,6	12 211,3
AIE dalis, proc.	60,7

Šaltinis: sudaryta autorių

Pažymėtina, kad šio scenarijaus atveju savivaldybėje bendras energijos vartojimas didėja (pagrinde dėl didėjančio BVP rodiklio), todėl AIE dalis šio scenarijaus atveju, be papildomų suplanuotų priemonių, 2030 m. padidės tik iki 60,7 proc., kai 2021 m. AIE dalis siekė 60,6 proc. 

. Savivaldybės AIE 2 koncepcinis scenarijus

Ankstesniame skyriuje buvo prognozuojami energijos poreikiai iki 2030 m. be papildomų priemonių. Gauti rezultatai rodo, kad neinvestuojant į jokias papildomas priemones, 2030 m. AIE dalis savivaldybėje padidės iki 60,7 proc. 

Antrasis scenarijus apima AIE technologijų integravimą savivaldybei priklausančiuose pastatuose. AIE technologijų diegimas nagrinėjamas tokia tvarka: 

.	Saulės kolektoriai karštam vandeniui diegiami pastatuose, kur kompensuotų visą pastato poreikį ir būtų montuojami ant pastato stogo. Prognozuojama, kad iš visų savivaldybės valdomų pastatų skaičiaus kolektoriai bus įrengiami ant 20 proc. pastatų. Bendras įrengtas kolektorių plotas sudarys apie 7 224,2 m2. Šį plotą padauginus iš saulės spinduliuotės intensyvumo (1 047 kWh/m2) ir energijos konversijos efektyvumo rodiklio (0,45), gaunamas saulės šilumos energijos techninis potencialas – 3 403,7 MWh energijos per metus.

.	Saulės šviesos elektrinės ant savivaldybei priklausančių pastatų stogų gamins elektros energiją. Atlikus skaičiavimus, nurodoma, kad instaliuota saulės šviesos elektrinių galia siektų 2,8 MW. 1 kW galingumo saulės fotovoltinė elektrinė gamina apie 935 kWh per metus, tad apskaičiuojama, kad per metus bus pagaminama 2 618,0 MWh elektros energijos.

Atlikus skaičiavimus, kiek galima pagaminti energijos iš fotomodulių ir kolektorių, kurie diegiami ant pastatų stogų, įvertinamos konkrečios priemonės, jų AIE dalis bendrame energijos vartojime ir reikalingos investicijos joms įgyvendinti.

. lentelė. Gaminti energija iš fotomodulių ir kolektorių

Investicija	Parametrai	Gaminamos energijos kiekis	Investicija, mln. Eur	Keičiama energijos rūšis
		MWh	Tne		
Fotomodulių įrengimas ant pastatų stogų	2,8 MW	2 618,0	225,2	3,64	El. energija iš tinklo
Kolektorių įrengimas ant pastatų stogų	7 224,2 m2	3 403,7	292,7	1,08	Anglys ir durpės bei gamtinės dujos
Iš viso	6 021,7	517,9	4,72	

Šaltinis: sudaryta autorių

Nagrinėjant AIE 2 koncepcinį scenarijų tampa aišku, kad kolektorių įrengimas ant pastatų stogų prisidėtų prie didesnės AIE dalies, jei kolektorių įrengimas būtų vykdomas ant tų įstaigų stogų, kurios šildymui naudoja iškastinį kurą naudojančius įrenginius. Taip pat įtaką darys fotomodulių įrengimas ant pastatų stogų, kadangi ne visa elektros energija Joniškio rajono savivaldybėje yra iš AIE. Apskaičiuota, kad bendra fotomodulių ir kolektorių įrengimo įtaka AIE balansui sieks apie 2,5 proc.

. lentelė. Galutinis energijos vartojimas savivaldybėje (AIE 2 scenarijus), tne

Energijos išteklių rūšis	Iš viso	AIE
Benzinas	447,7	29,5
Dyzelinas	43,9	2,7
Suskystintos naftos dujos	57,1	-
Skystas kuras	335,5	-
Anglys ir durpės	663,8	517,9
Gamtinės dujos	1 418,6	-
Biokuras (mediena)	8 790,8	8 790,8
Elektros energija	6 082,0	1 652,5
Aplinkos šiluminė energija (šilumos siurbliai)	377,5	377,5
Kitos kuro ir energijos rūšys	283,1	0,0
Šilumos energija (CŠT)	1 630,6	1 358,3
Iš viso	20 130,6	12 729,2
AIE dalis, proc.	63,2

Šaltinis: sudaryta autorių

Taigi, antro koncepcinio scenarijaus atveju, įdiegus numatytas priemones, AIE dalis 2030 m. bus 63,2 proc., t. y. apie 2,5 proc. daugiau nei pirmojo scenarijaus atveju (nieko nedarant).

. Savivaldybės AIE 3 koncepcinis scenarijus

Trečiojo scenarijaus atveju AIE didinimas nagrinėjamas tokia tvarka: 

.	Saulės kolektoriai – karštam vandeniui (ant pastatų stogų), namų ūkio ir paslaugų sektoriuose. Reikalingas pastatų skaičius su saulės kolektoriais nustatomas ekspertiniu vertinimu. 

.	Fotomoduliai – elektros energijai (įrengiami ant pastatų stogų), namų ūkio, paslaugų ir pramonės sektoriuose. Reikalingi kiekiai parenkami taip pat ekspertiniu vertinimu. 

.	Biokuras – karštam vandeniui ir šildymui, namų ūkio ir paslaugų sektoriuose. 

. skyriuje nustatyta, kad Joniškio rajono savivaldybėje prie CŠT tinklų neprijungtų namų ūkių šildomas plotas sudaro: 1-2 būtų gyvenamųjų namų – 597 504,4 m2 daugiabučių namų – 112 566,4 m2, gyvenamųjų namų įvairioms socialinėms grupėms – 15 612,5 m2. Atitinkamai įvertinama, kad prie CŠT tinklų neprijungtuose namų ūkiuose šildymo poreikis (įskaitant ir karšto vandens ruošimą) per metus sudaro 126 864,4 MWh (10 908,4 tne).

Remiantis atliktais skaičiavimais vertinama, kad Joniškio rajono savivaldybėje prie CŠT sistemos neprijungtų namų ūkių šildymui bei karštam vandeniui ruošti suvartojama apie 10 908,4 tne kuro energijos, kurios 8 298,0 tne (76,07 proc.) sudaro energija iš AIE.

Siekiant didinti AIE dalį galutiniame energijos vartojime, Joniškio rajono savivaldybėje būtina skatinti namų ūkius pereiti prie AIE. Dalis šių namų ūkių persiorientuos į AIE dėl palankios valstybės politikos, tačiau Joniškio rajono savivaldybės administracija taip pat turi imtis aktyvaus vaidmens ir informacinėmis bei finansinėmis priemonėmis skatinti gyventojus diegti inovatyvias technologijas. 

AIE 3 koncepcinio scenarijaus atveju nustatoma, kad iki 2030 metų 70 proc. iš iškastinį kurą naudojančių namų ūkių, šiluma bus aprūpinami iš AIE. Iš transformacijos priemonių paminėtinos šios – biokuras, elektros energiją gaminantis vartotojas, šilumos siurbliai, saulės kolektoriai. Bendrame balanse iškastinio kuro kiekis sumažės 1 827,3 tne (nuo 2 610,4 tne iki 783,1 tne).

Taip pat į 3 koncepcinį scenarijų įtraukiamos priemonės, kurios numatytos ir 2 koncepciniame scenarijuje – saulės kolektorių ir fotomodulių įrengimas ant savivaldybės pastatų stogų. Sudaromas AIE 3 koncepcinio scenarijaus kuro balansas 2030 m.

. lentelė. Galutinis energijos vartojimas savivaldybėje (AIE 3 scenarijus), tne

Energijos išteklių rūšis	Iš viso	AIE
Benzinas	447,7	29,5
Dyzelinas	43,9	2,7
Suskystintos naftos dujos	57,1	-
Skystas kuras	335,5	335,5
Anglys ir durpės	663,8	591,1
Gamtinės dujos	1 418,6	1 418,6
Biokuras (mediena)	8 790,8	8 790,8
Elektros energija	6 082,0	1 652,5
Aplinkos šiluminė energija (šilumos siurbliai)	377,5	377,5
Kitos kuro ir energijos rūšys	283,1	0,0
Šilumos energija (CŠT)	1 630,6	1 358,3
Iš viso	20 130,6	14 556,5
AIE dalis, proc.	72,3

Šaltinis: sudaryta autorių

Trečiojo koncepcinio scenarijaus atveju, įdiegus numatytas priemones, AIE dalis 2030 m. bus 72,3 proc., t. y. 11,6 proc. daugiau nei pirmojo scenarijaus atveju (nieko nedarant).

Atsižvelgiant į tai, kad prie CŠT tinklų neprijungtų namų ūkių šildomas plotas sudaro – 725 683,4 m2 ir 23,93 proc. namų ūkių naudoja iškastinę energiją, iki 2030 m. šio koncepcinio scenarijaus atveju prie AIE pereis apie 70 proc. namų ūkių (121 559,2 m2). Pagal Lietuvos statistikos departamento duomenis, 2021 m. vidutinis būsto dydis Joniškio rajono savivaldybėje siekė 61,2 m2. Perėjimas prie AIE Joniškio rajono savivaldybėje paliestų apie 1 986 namų ūkus. Jei vieno namų ūkio vidutinės investicijos į AIE sudarytų iki 5 000 Eur, gautume, kad bendros investicijos siektų apie 9 930 000 Eur.









. Savivaldybės AIE koncepcinių scenarijų palyginimas

Šioje plano dalyje yra pateikiamas AIE koncepcinių scenarijų palyginimas.

. lentelė. Koncepcinių scenarijų palyginimas


	1 Scenarijus	2 Scenarijus	3 Scenarijus
Energijos išteklių rūšis	Energija, tne	AIE dalis, tne	Energija, tne	AIE dalis, tne	Energija, tne	AIE dalis, tne
Benzinas	447,7	29,5	447,7	29,5	447,7	29,5
Dyzelinas	43,9	2,7	43,9	2,7	43,9	2,7
Suskystintos naftos dujos	57,1	-	57,1	-	57,1	-
Skystas kuras	335,5	-	335,5	-	335,5	335,5
Anglys ir durpės	663,8	-	663,8	517,9	663,8	591,1
Gamtinės dujos	1418,6	-	1 418,6	-	1 418,6	1 418,6
Biokuras (mediena)	8790,8	8790,8	8 790,8	8 790,8	8 790,8	8 790,8
Elektros energija	6082,0	1652,5	6 082,0	1 652,5	6 082,0	1 652,5
Aplinkos šiluminė energija	377,5	377,5	377,5	377,5	377,5	377,5
Kitos kuro ir energijos rūšys	283,1		283,1	0,0	283,1	0,0
Šilumos energija (CŠT)	1630,6	1358,3	1 630,6	1 358,3	1 630,6	1 358,3
Iš viso	20 130,6	12 211,3	20 130,6	12 729,2	20 130,6	14 556,5
AIE dalis, proc.	60,7	63,2	73,2
Investicija, ml. Eur	0	4,72	14,65

Šaltinis: sudaryta autorių

Apibendrinant atliktą Joniškio rajono savivaldybei siūlomų AIE koncepcinių scenarijų lyginamąja analizę, darytinos išvados, kad ekonominiu atžvilgiu naudingiausias būtų 1–asis scenarijus „veiklos kaip įprasta“. Tačiau šio scenarijaus atveju, AIE dalis iki 2030 metų padidėtų tik iki 60,7 proc. (lyginant, kad 2021 metais AIE dalis bendrame energijos balanse sudaro 60,6 proc.). Šiame scenarijuje yra vertinama, kad Joniškio rajono savivaldybė iki 2025 metų planuoja renovuoti 14 711,8 m2 daugiabučių ploto. Šis rodiklis yra įtraukiamas į scenarijaus vertinimą, kadangi tokį namų kiekį nurodė UAB „Joniškio butų ūkis“. 

2–ojo scenarijaus atveju yra vertinamas AIE technologijų integravimas savivaldybei priklausančiuose pastatuose. Kolektorių įrengimas ant pastatų stogų prisidėtų prie didesnės AIE dalies, jei kolektorių įrengimas būtų vykdomas ant tų įstaigų stogų, kurios šildymui naudoja anglį ir durpes. Bendra fotomodulių ir kolektorių įrengimo įtaka AIE balansui siektų apie 2,5 proc. Taigi, įdiegus numatytas priemones, AIE dalis 2030 m. būtų 63,2 proc.

3–ojo koncepcinio scenarijaus atveju nustatoma, kad iki 2030 metų 70 proc. iš iškastinį kurą naudojančių namų ūkių, šiluma bus aprūpinami iš AIE. Iš transformacijos priemonių paminėtinos šios – biokuras, elektros energiją gaminantis vartotojas, šilumos siurbliai, saulės kolektoriai. Bendrame balanse iškastinio kuro kiekis sumažės 1 827,3 tne. Taip pat į 3–čią scenarijų įtraukiamos priemonės, kurios numatytos ir 2–ame scenarijuje – saulės kolektorių ir fotomodulių įrengimas ant savivaldybės pastatų stogų. Įdiegus visas numatytas ir planuojamas priemones, realu yra pasiekti aukštą 73,2 proc. AIE dalies bendrame energijos suvartojime rodiklį iki 2030 metų.

1–ojo scenarijaus atveju investicijų poreikis nėra vertinamas, kadangi šios veiklos jau yra įgyvendinamos savivaldybėje. Tuo tarpu 2–ojo scenarijaus atveju numatytų priemonių investicijos siektų 4,72 mln. Eurų, o 3–ojo scenarijaus atveju bendros investicijos siektų apie 14,65 mln. Eur (vertinant 2021 metų duomenimis). Apie savivaldybės atsinaujinančių išteklių energijos naudojimo plėtros veiksmų plano finansavimą informacija pateikiama 10 skyriuje.

Pabrėžiama, jog išanalizavusi visus scenarijus, tvirtinant AIE planą taryboje, Joniškio rajono savivaldybės taryba priims sprendimą, kurį koncepcinį scenarijų pasirinkti bei kurio AIE rodiklio siekti. 

. AIE DALIES GALUTINIAME VARTOJIME NEAPIBRĖŽTUMO BEI RIZIKOS VEIKSNIŲ ANALIZĖ, JŲ POVEIKIO VERTINIMAS

. AIE dalies galutiniame vartojime neapibrėžtumo analizė

Pagrindinis neapibrėžtumo analizės tikslas yra identifikuoti ir kiekybiškai įvertinti visus, potencialiai svarbius, nustatytos AIE dalies energijos balanse neapibrėžtumą įtakojančius parametrus, nustatyti jų įtaką galutiniams skaičiavimo rezultatams. Skaičiavimo rezultatų neapibrėžtumas išreiškiamas santykine paklaida.

Skirtinguose AIE dalies įvertinimo etapuose neapibrėžtumo šaltiniai yra skirtingi, nes naudojami įvairūs duomenų šaltiniai ir skaičiavimo metodai. Kiekvieno duomenų šaltinio ar skaičiavimo metodo neapibrėžtumo reikšmę įvertinti sudėtinga, dažnai net ir neįmanoma, todėl rengiant Joniškio rajono savivaldybės AIE naudojimo plėtros planą jie suskirstyti į kelias grupes pagal patikimumą (žr. 10.1.1. lentelę).

. lentelė. AIE dalies energijos balanse duomenų šaltinių ir vertinimo metodų neapibrėžtumo grupės

Eil.Nr.	Duomenų šaltinis, vertinimo metodas	Duomenų patikimumo lygmuo	Priskiriama paklaidos reikšmė
1	VKEKK, oficialūs raštai, finansinės ir audito ataskaitos	Patikima	≤ 1 %
2	Lietuvos statistikos departamentas, moksliniai straipsniai	Vidutiniškai patikima	≤ 5 %
3	Straipsniai žiniasklaidoje, el. laiškai, tyrimų ataskaitos, studijos	Vidutiniškai nepatikima	≤ 10 %
4	Žodinė informacija, prielaidos dėl duomenų trūkumo	Nepatikima	≤ 30 %

Šaltinis: Atsinaujinančių išteklių energijos naudojimo plėtros veiksmų planų rengimo metodika

Konkrečios reikšmės atskiroms kuro rūšims priskiriamos ekspertinio vertinimo būdu pagal naudotų informacijos šaltinių kategoriją. 

Dalį AIE dalies neapibrėžtumo lemia viso suvartoto kuro ir energijos kiekio savivaldybėje nustatymo neapibrėžtumas, todėl bendrą AIE dalies paklaidą sudaro svertinis bendro tam tikros kuro ar energijos rūšies kiekio paklaidos ir AIE dalies jame nustatymo paklaidos vidurkis. 

Sekančioje lentelėje pateiktos priskirtų paklaidų reikšmės ir AIE dalies galutiniame vartojime neapibrėžtumo skaičiavimo rezultatai.

. lentelė. AIE dalies energijos balanse duomenų šaltinių ir vertinimo metodų neapibrėžtumo grupės

Energijos išteklių rūšis	Iš viso	AIE	Paklaida (bendro kiekio) proc	Paklaida (AIE dalies) proc.
Benzinas	40,6	2,7	5	5
Dyzelinas	414,1	25,7	5	5
SND[footnoteRef:41] [41:  Suskystintos naftos dujos] 	49,9		5	0
Anglys ir durpės	685,8		10	0
Gamtinės dujos	1368,0		10	0
Skystasis kuras	349,1		10	0
Biokuras	8916,8	8916,8	10	10
Elektros energija	5392,8	1087,7	10	5
Aplinkos šiluminė energija 	392,7	392,7	10	5
Kitos kuro ir energijos rūšys	294,5		10	0
Šilumos energija[footnoteRef:42] [42:  CŠT – centralizuoto šilumos tiekimo ] 	1889,8	1574,2	10	10
Iš viso	19794,0	11999,8	95	40
Paklaidų svertinis vidurkis	4,8	1,9
Bendra AIE dalies paklaida, proc.	3,9

Šaltinis: sudaryta autorių

Nustatyta, kad AIE dalies savivaldybės galutiniame energijos vartojime reikšmės neapibrėžtumas (paklaida) lygus 3,9 proc. Tai reiškia, kad AIE dalis galutiniame vartojime Joniškio rajono savivaldybėje lygi 60,6 ± 3,9 %.

. Rizikos veiksniai ir jų poveikio įvertinimas

Pagrindinis rizikos analizės tikslas – įvertinti galimus rizikos veiksnius, dėl kurių iki 2030 m. suplanuotas AIE dalies galutiniame vartojime rodiklis gali būti nepasiektas. 

Rizikos analizė atliekama 3-ajam scenarijui. Kadangi šio scenarijaus atveju diegiami saulės kolektoriai ir saulės šviesos elektrinės ant savivaldybei priklausančių pastatų stogų, o taip namų ūkiai skatinami pereiti prie AIE - aprašomi rizikos veiksniai, susiję su šių technologijų diegimu, o kituose sektoriuose laikoma, kad AIE naudojimo apimtys nekis. 

Rizikos veiksniai sugrupuoti į 6 grupes. Kiekvienam rizikos veiksniui nurodyta jo atsitikimo tikimybė bei galimų pasekmių reikšmingumas suteikiant balą (balų suteikimo matrica pateikiama 9.2.1. lentelėje). Kuo aukštesnis balas, tuo reikšmingesnis yra veiksnys, todėl jo kontrolei rekomenduojama numatyti papildomas stebėjimo ir valdymo priemones. Šių priemonių siūlomas rangavimo principas pateiktas 9.2.2. lentelėje.

. lentelė. Rizikos balų suteikimo matrica

Rizikos tikimybė/reikšmingumas	Nereikšmingas	Vidutiniškai reikšmingas	Reikšmingas
Žema	0	1	2
Vidutinė	1	2	3
Aukšta	2	3	4

Šaltinis: Atsinaujinančių išteklių energijos naudojimo plėtros veiksmų planų rengimo metodika

. lentelė. Rizikos veiksnio kontrolės priemonių poreikio nustatymas

Kontrolės priemonių poreikio balas	Kontrolės priemonių poreikio aprašymas
0-1	Papildomos rizikos stebėjimo ir valdymo priemonės rizikai suvaldyti nėra būtinos
2-3	Rekomenduojamos papildomos rizikos stebėjimo ir valdymo priemonės
4	Kritinis veiksnys, kurio valdymui turi būti numatytos nuolatinės stebėjimo ir kontrolės priemonės

Šaltinis: Atsinaujinančių išteklių energijos naudojimo plėtros veiksmų planų rengimo metodika

Prie kiekvieno rizikos veiksnio pateikta trumpa informacija apie galimas atsiradimo priežastis bei potencialaus poveikio pasekmes (9.2.3. lentelė). Suteikus rizikos veiksniams reikšmingumo balus, įvertinamas jų galimo poveikio reikšmingumas apskaičiuojant balų vidurkį. Toliau pateikiamas, įvertinamas rizikos stebėjimo ir valdymo priemonių poreikis.

. lentelė. Rizikos tipai ir veiksniai

Rizikos tipas	Rizikos veiksniai	Rizikos veiksnio tikimybė	Rizikos veiksnio pasekmių poveikis	Balas
Politinės aplinkos rizika	Joniškio r. sav. AIE planas nėra patvirtinamas tarybos posėdyje	Žema.	Planas suderintas su administracijos darbuotojais	Reikšmingas. 	Nepatvirtinus Joniškio r. sav. AIE plano, Joniškio r. savivaldybės AIE dalis galutiniame energijos vartojime 2030 m. sieks apie 60 %.	2
	Pasikeis politinė kryptis ir bus nustatyti nauji AIE politikos tikslai	Žema. 	Rengiant Joniškio r. AIE planą, buvo atsižvelgiama tiek į Lietuvos, tiek į Europos Sąjungos politikos iki 2030 m. formavimo dokumentus (įstatymus, direktyvas).	Vidutiniškai reikšmingas.	Numatoma, kad bus vykdoma nuolatinė Joniškio r. AIE plano stebėsena. Jei savivaldybės AIE dalis per paskutinius dvejus metus tapo mažesnė negu savivaldybės AIE naudojimo plėtros veiksmų plane nustatyti tarpiniai AIE naudojimo planiniai rodikliai, ne vėliau kaip per 18 mėnesių nuo skaičiuojamojo laikotarpio pabaigos privaloma patvirtinti atnaujintą savivaldybės AIE naudojimo plėtros veiksmų planą ir jame nustatyti adekvačias ir proporcingas priemones, skirtas užtikrinti, kad per pagrįstą laikotarpį AIE dalis atitiktų nustatytus planinius rodiklius.	1
Socialinė rizika	Dėl Joniškio. AIE plano įgyvendinimo kiltų visuomenės nepasitenkinimas	Žema. 	Joniškio r. AIE plano įgyvendinimas prisidės prie aplinkos oro kokybės gerinimo, darbo vietų kūrimo. Be to, pagal siūlomą scenarijų AIE technologijas numatoma diegti savivaldybei priklausančiuose pastatuose ir remti namų ūkius.	Nereikšmingas. 	Savalaikis Joniškio r. AIE plano vykdymo viešinimo ir informavimo veiksmų vykdymas sudarys prielaidas teigiamam visuomenės požiūriui į AIE naudojimo plėtros projektų įgyvendinimą.	0
Finansinė rizika	Joniškio r. AIE plane numatytoms priemonėms nebus gautas finansavimas	Vidutinė. 	Joniškio r. AIE plane numatytos priemonės neprieštarauja AIE naudojimo plėtros kryptims, nustatytoms strateginiuose dokumentuose, todėl tikėtina, kad priemonėms bus galima gauti finansavimą iš paramos mechanizmų, kurie bus sukurti strateginių dokumentų tikslams įgyvendinti.	Reikšmingas. 	Negavus lėšų priemonių įgyvendinimui iš pagrindinių numatytų finansavimo šaltinių, reikėtų ieškoti alternatyvių finansavimo būdų. Be finansavimo šaltinių AIE dalies didinimo priemonių įgyvendinimas iš esmės yra neįmanomas.	3
	AIE skatinimo finansinė parama nėra pakankamai didelė, kad paskatintų AIE technologijų įdiegimą ne CŠT sektoriuje	Vidutinė. 	Dėl technologinės pažangos AIE technologijų kainos nuolat mažėja, todėl tikėtina, kad paramos dydis taps patrauklesniu artėjant prie plane nagrinėjamo periodo pabaigos.	Reikšmingas. 	Scenarijuje numatytų priemonių indėlis į AIE dalį yra svarus, todėl vykdant nuolatinę Joniškio r. AIE plano įgyvendinimo stebėseną ir identifikavus, kad AIE skatinimas yra nepakankamai efektyvus, gali būti panaudojamos papildomos priemonės iš rezervinių priemonių sąrašo.	2
Technologinė (plėtros) rizika	Priemonių prognozuojamas per metus generuojamas AIE kiekis gali būti mažesnis nei numatyta	Žema. 	Saulės kolektorių ir saulės šviesos elektrinių pagaminamos energijos kiekis įvertintas pagal realius istorinius kelių metų energijos gamybos apskaitos duomenis, todėl žymus nukrypimas nuo prognozuojamos vertės mažai tikėtinas.	Nereikšmingas. 	Istorinių monitoringo duomenų analizė rodo, kad metinis energijos gamybos saulės kolektoriuose ir saulės šviesos elektrinėse kiekis gali svyruoti iki 20% ribose. Tokio energijos gamybos sumažėjimo poveikis bendram AIE rodikliui būtų nežymus.	1

Šaltinis: sudaryta autorių

Rizikos vertinimo metu nenustatyti kritiniai veiksniai, dėl kurių plano įgyvendinimas nebūtų galimas. Didžiausia rizika susijusi su finansavimo trūkumu, o papildomos rizikos stebėjimo ir valdymo priemonės galėtų būti įdiegiamos tik atskiriems rizikos veiksniams kontroliuoti.


. PROJEKTŲ FINANSAVIMO GAIRĖS IR JŲ ATRANKOS KRITERIJAI

AIE įstatymo 12 straipsnis numato, kad savivaldybės rengia ir, suderinusios su Vyriausybe ar jos įgaliota institucija, tvirtina ir įgyvendina atsinaujinančių išteklių energijos naudojimo plėtros veiksmų planus. 57 straipsnis numato, kad Savivaldybių atsinaujinančių išteklių energijos naudojimo plėtros veiksmų planų įgyvendinimas finansuojamas iš savivaldybių biudžetuose patvirtintų bendrųjų asignavimų ir kitų finansavimo šaltinių.

AIE įstatymo 3 straipsnis numato paramos investicijoms į atsinaujinančius energijos išteklius naudojančias technologijas galimybę. Šiame skyriuje pateikiami bendrieji reikalavimai projektų finansavimo gairėms ir projektų atrankos kriterijai. 

. Reikalavimai projektų išlaidoms

Siūlomi šie bendrieji reikalavimai projektų išlaidų tinkamumui:

	Išlaidos privalo būti būtinos projektams įvykdyti. Tai mažiausia sėkmingam projekto įgyvendinimui reikalinga išlaidų suma. Tinkamos finansuoti išlaidos yra tik tos projektui įgyvendinti skirtos išlaidos, kurias savivaldybė pripažino būtinomis projekto įgyvendinimui;

	Tinkamoms finansuoti išlaidoms skiriama parama negali dubliuotis, t. y. jei kažkuriai išlaidų daliai jau gauta kitų programų parama, ši išlaidų dalis tampa netinkama finansuoti;

	Projekto lėšomis perkama įranga turi būti nauja, nedėvėta, atitikti technines savybes, būtinas projektui įgyvendinti, normas, standartus;

	Išlaidos turi būti patirtos tik po atitinkamos savivaldybės administracijos direktoriaus įsakymu patvirtinto finansavimo projektui įgyvendinti skyrimo;

	Išlaidos turi būti patirtos projekto vykdytojo, o ne kitų asmenų;

	Išlaidos turi būti realiai patirtos, t.y. apmokėta už atliktus darbus, suteiktas paslaugas, patiektas prekes, užfiksuotos projekto vykdytojo apskaitos dokumentuose. Išlaidos negali viršyti rinkos kainų;

	Išlaidos privalo būti tinkamai dokumentuotos. Projekto vykdytojas turi užtikrinti, kad patirtos išlaidos yra pagrįstos apmokėjimo dokumentais. Dokumentai patirtų išlaidų įrodymui saugomi visą projekto vykdymo laikotarpį, bet ne trumpiau kaip iki 2030 m. gruodžio 31 d.;

	Apmokant išlaidas nebus pažeisti tarptautiniais teisės aktais reglamentuoti reikalavimai valstybės pagalbai, viešiesiems pirkimams, energetikos, aplinkos apsaugos ir kitose srityse;

	Finansavimas negali būti teikiamas tiesiogiai su juridiniu asmeniu susijusiam turtui įsigyti, kai juridinis asmuo buvo uždarytas arba būtų buvęs uždarytas, jei nebūtų buvęs nupirktas, o turtą įsigyja nepriklausomas investuotojas.

. Projektų atrankos kriterijai

Siekiant efektyvaus savivaldybių AIE naudojimo plėtros veiksmų planų įgyvendinimui skirtų lėšų panaudojimo ir remiantis Klimato kaitos specialiosios programos praktika ir metodikomis, projektai galėtų būti atrenkami naudojant projektų atrankos kriterijus, kurie gali būti:

Ekonominiai kriterijai, kurių pagalba užtikrinamas projekto papildomumas. Tai yra - projektas, gavęs finansinę paramą (pvz., subsidiją), turi būti ekonomiškai patrauklus investuotojui, tačiau tas patrauklumas neturi viršyti racionalaus dydžio, siekiant minimizuoti vienam projektui teikiamą paramą ir tokiu būdu užtikrinant, kad programos lėšų užtektų kiek galima didesniam remiamų projektų kiekiui.

Maksimalus subsidijavimo intensyvumas (subsidijos dydžio ir visos projekto kainos santykis). Siūloma, kad maksimalus subsidijavimo intensyvumas mažiems projektams neviršytų Klimato kaitos specialiosios programos lėšų naudojimo tvarkos apraše nustatyto maksimalaus subsidijavimo intensyvumo vidutiniams ir dideliems projektams. Neviršyti maksimalaus subsidijavimo intensyvumo yra svarbu norint užtikrinti, kad investuotojas elgtųsi racionaliai ir dalinai investuotų ir savo lėšas.

Aplinkosauginiai kriterijai. Siūloma mažiems projektams taikyti tokį patį aplinkosauginį kriterijų, kaip yra nustatyta Klimato kaitos specialiosios programos lėšų naudojimo tvarkos apraše vidutiniams ir dideliems projektams. Aplinkosauginis kriterijus - tai subsidijos kiekis, tenkantis vienam kilogramui sumažinto išmetamųjų ŠESD kiekio (išreikštų CO2 ekvivalentu).

Kiti kriterijai, pavyzdžiui, projekto vykdymo vieta, laikas. Pažymėtina, kad savivaldybė gali naudoti visus kriterijus, arba pasirinkti tinkamiausius, atsižvelgiant į vietos sąlygas bei konkrečius plėtros tikslus.

. Ekonominiai vertinimo kriterijai

Ekonominio vertinimo kriterijais siūloma naudoti vieną arba abu šiuos kriterijus: 

	projekto grynoji dabartinė vertė (toliau – GDV) 

	projekto vidinė grąžos norma (toliau – VGN) 

Skaičiuojant GDV yra įvertinamas pinigų vertės mažėjimas laikui bėgant. Pinigų vertės mažėjimo įvertinimas yra labai svarbus, kai nagrinėjami ilgalaikiai projektai su ilgu vertinamuoju laikotarpiu. Pinigų vertės mažėjimas laikui bėgant yra vadinamas diskontu.

Dažnai diskonto vertė naudojama pagal tuo metu rinkoje vyraujančią bankų siūlomą paskolų palūkanų normą. Skaičiuojant, kiek sumažėja pinigų vertė per tam tikrą laiką, reikia dabartinę kapitalo vertę padauginti iš diskonto faktoriaus, kuris apskaičiuojamas pagal formulę:



Kurioje

r – diskonto norma

n – metų skaičius





GDV yra gaunama iš tam tikro laikotarpio dabartinės vertės atėmus investicijas. Ji parodo, kiek projektas uždirbs pinigų dabartine jų verte. Jei GDV yra neigiama, vadinasi, į projektą neapsimoka investuoti. Jeigu GDV yra teigiama, tuomet apsimoka skolintis pinigų ir investuoti į projektą. Atidavus paskolą su palūkanomis, investuotojui dar liks dalis pelno. 

Savivaldybė pasirinkdama šį kriterijų palyginimo tikslais turėtų nustatyti vienodą projekto vertinimo laikotarpį visiems pareiškėjams, pavyzdžiui, iki 2030 metų. Visos prielaidos vertinamos ir skaičiavimai atliekami projekto vertinimo laikotarpiu. 

Savivaldybė, pasirinkdama šį kriterijų, taip pat turėtų nustatyti vienodą diskonto normą visiems pareiškėjams, pavyzdžiui 5 proc. GDV apskaičiuojamas pagal formulę:



Kurioje:

CF – pinigų srautas atitinkamais metais, įskaitant pradinės investicijos dydį;

r – diskonto norma

n – metų skaičius



Skaičiuokle MS Excel finansinė grynoji dabartinė vertė apskaičiuojama naudojant funkciją NPV (Rate; Value 1, Value 2, ..... Value N), kur Rate – diskonto norma, o Value 1, Value 2, ....Value N –grynųjų pinigų srautų kiekvienais ataskaitinio laikotarpio metais reikšmės.

Pagal apskaičiuotą GDV planuojamų projektų tinkamumas nustatomas: 

	projektas tinkamas, jei GDV yra didesnė arba lygi nuliui; 

	projektas atmetamas, jei GDV yra mažesnė už nulį; 

	projektas, kurio GDV didesnė yra tinkamesnis finansavimui. 

Kai kada investuotojui yra sunku įvertinti kapitalo kainą duotai investicijai. Yra keletas skolinamų pinigų šaltinių, neaiškios paskolos sąlygos ir pan. Tokiais atvejais yra naudojamas vidinės grąžos normos (VGN) rodiklis. VGN, tai yra tokia kapitalo kaina (diskontas), prie kurios projekto GDV yra lygi nuliui. Ten, kur GDV yra lygi 0, diskonto norma atitinka VGN. VGN kiekvienam ekonomiškai rentabiliam scenarijui turėtų būti lygi arba daugiau už nustatytą diskonto normą.

VGN rodo alternatyvos rentabilumą. Projektas su aukštesne VGN verte yra rentabilesnis. Jeigu kapitalo kaina skolinantis iš bankų yra žemesnė už VGN, investuotojui skolintis verta. Jei aukštesnė – projektas, įgyvendintas su tokia kapitalo kaina, atneš nuostolius. Paprastai privatūs investuotojai siekia, kad nuosavo kapitalo pelningumo norma būtų ne mažesnė kaip 20 proc. VGN skaičiuojamas pagal formulę:



VGN reikšmė, prie kurios grynoji dabartinė vertė lygi 0, apskaičiuojama skaičiuokle MS Excel naudojant funkciją IRR (Value 1:Value N), kur Value 1 – grynųjų pinigų srauto reikšmė pirmaisiais ataskaitinio laikotarpio metais, Value N – paskutiniais ataskaitinio laikotarpio metais. 

Pagal apskaičiuotą VGN planuojam ų taupymo priemonių investicijų tinkamumas nustatomas: 

	projektas tinkamas, jei VGN yra didesnė už kapitalo kainą; 

	projektas atmetamas, jei VGN yra lygi arba mažesnė už kapitalo kainą; 

	projektas, kurio VGN aukštesnis yra tinkamesnis finansavimui. 

. Subsidijavimo intensyvumo vertinimas

Valstybių teikiamą pagalbą ūkio subjektams reglamentuoja Europos Bendrijos steigimo sutarties 87-89 straipsniai (Oficialusis leidinys CE, 2006-12-29, Nr. 321-1), kuriais teigiama, kad „bet kokia forma suteikta pagalba, kuri, palaikydama tam tikras įmones arba tam tikrų prekių gamybą, iškraipo konkurenciją arba gali ją iškraipyti, yra nesuderinama su bendrąja rinka, kai ji daro įtaką valstybių narių tarpusavio prekybai“. Apie visus ketinimus suteikti ar pakeisti pagalbą Komisija turi būti laiku informuojama.

Taip pat numatomos išimtys, kuomet valstybė neįpareigota pranešti Komisijai apie teikiamą pagalbą ir pati gali priiminėti sprendimus dėl pagalbos įmonėms. Šias išimtis numato šie reglamentai:

Komisijos reglamentas (EB) Nr. 1998/2006 dėl EB sutarties 87 ir 88 straipsnių taikymo de minimis valstybės pagalbai;

Komisijos reglamentas (EB) Nr. 800/2008, skelbiantis tam tikrų rūšių pagalbą, suderinamą su bendrąja rinka taikant Sutarties 87 ir 88 straipsnius.

Pirmasis reglamentas nenusako leidžiamo valstybės pagalbos maksimalaus intensyvumo - jis tik nurodo bendrą pagalbos suteiktos vienai įmonei per trejus fiskalinius metus maksimalią sumą, kuri yra 200 000 EUR. Jei ši suma didesnė, pirmasis reglamentas negali būti taikomas.

Antrasis reglamentas apibrėžia bendrąsias išimtis pagalbai, skirtai aplinkos apsaugai. AIE panaudojimo projektams aktualūs reglamento straipsniai:22 straipsnis. Aplinkosaugos pagalba investicijoms į labai veiksmingą bendrą šilumos ir elektros energijos gamybą. 23 straipsnis. Aplinkosaugos pagalba investicijoms, kuriomis skatinamas energijos iš atsinaujinančių energijos šaltinių naudojimas. Pateikiamas didžiausias galimas pagalbos intensyvumas (žr. 11.2.2.1. lentelę). 

. lentelė. Pagalbos intensyvumas

Mažos įmonės	Vidutinės įmonės	Didelės įmonės
65 proc.	55 proc.	45 proc.

Šaltinis: sudaryta autorių

Apibendrinant, maksimali valstybės pagalba neturi viršyti 45 proc. didelėms įmonėms, 55 proc. vidutinėms ir 65 proc. mažoms. Svarbu paminėti, kad pagal Komisijos reglamentą Nr. 1998/2006 dėl EB sutarties 87 ir 88 straipsnių taikymo de minimis valstybės pagalbai įmonėms gali būti suteikta vienkartinė finansinė pagalba, kuri per 3 fiskalinius metus neturi viršyti 200 000 EUR.

Kadangi mažiems projektams parama skiriama pagal de minimis taisyklę, jos intensyvumas gali būti bet koks. Jeigu paramos dydis yra didesnis kaip 200 000 EUR, tokį paramos intensyvumą reikia suderinti su Europos Komisija. Taigi maksimalus paramos intensyvumas negali būti didesnis kaip 100 proc. (praktiškai savivaldybių programoms maksimalus paramos intensyvumas nebus taikomas).

Savivaldybė šiuo kriterijumi gali numatyti, kad pareiškėjas gali sąmoningai prašyti mažesnės paramos nei yra nustatytas maksimalus subsidijų dydis. Toks pareiškėjas būtų laikomas pranašesniu, lyginant su kitais pareiškėjais, nes jo įgyvendinamam projektui reikėtų mažiau lėšų ir taip jis turėtų būti papildomai paskatintas. Tokiu būdu toks pareiškėjas turėtų gauti daugiau balų, lyginant su kitu pareiškėju, kuris ketina pasinaudoti didesne parama ir nebando konkuruoti. Atsižvelgiant į atliktą analizę, siūloma riboti subsidijavimo intensyvumą tokiu būdu:

	maksimalus subsidijos dydis vienam pareiškėjui, vykdančiam ūkinę-komercinę veiklą:

o	labai mažoms ir mažoms įmonėms – 65 proc. visų tinkamų finansuoti projekto išlaidų, 

o	vidutinėms įmonėms – 55 proc. visų tinkamų finansuoti projekto iš-laidų, 

o	didelėms įmonėms – 45 proc. visų tinkamų finansuoti projekto išlaidų; 

	maksimalus subsidijos dydis vienam pareiškėjui, nevykdančiam ūkinės-komercinės veiklos yra ne daugiau nei 50 proc. visų tinkamų finansuoti projekto išlaidų. 

. Aplinkosauginio kriterijaus vertinimas

Siūlomas aplinkosauginis kriterijus – subsidijos CO2 mažinimo efektyvumas (kgCO2/Eur). Šio kriterijaus dėka galėtų būti prioretizuojami projektai, kurių skiriamų subsidijų suderinti CO2 mažinimo efektyvumai yra didesni. Galima sakyti, kad tokie projektai sutaupytų daugiau CO2 prie vienodo subsidijų dydžio.

Klimato kaitos specialiosios programos lėšų naudojimo tvarkos apraše yra nustatyta, kad maksimali valstybės parama gali būti ne didesnė nei 0,15 Eur vienam projektu sumažinamam kilogramui CO2 ekvivalento (0,3 Eur dviem projektu sumažinamiems kilogramams CO2 ekvivalento) per projekto vertinamąjį laikotarpį. Rekomenduojama, kad savivaldybei pasirinkus šį kriterijų, jis būtų pasirinktas aktualus pagal galiojančią Klimato kaitos specialiosios programos lėšų naudojimo tvarkos aprašo redakciją.

Vertinant netiesioginį išmetamo CO2 kiekį tonomis kitose pareiškėjo nevaldomose Lietuvos Respublikos teritorijoje veikiančiose elektrinėse, sąlygojamą projekto pareiškėjo iš tinklo perkamos elektros energijos kiekiu arba projekto pareiškėjo į tinklą patiekiamo pagamintos elektros energijos, pakeičiančios elektros gamybą kitose projekto pareiškėjo nevaldomose elektrinėse kiekiu, iš tinklo per vertinamąjį laikotarpį perkamas elektros energijos kiekis arba per vertinamąjį laikotarpį į tinklą patiekiamos elektros energijos kiekis yra dauginamas iš 0,6 t CO2e/MWh.

. Projektų atrankos principai

Projektų atranką galima vykdyti konkursiniu arba tęstiniu būdais. Konkursiniu būdu pareiškėjai teiktų projektus finansavimui pagal savivaldybės skelbiamus kvietimus. Minimalius reikalavimus atitinkantys projektai būtų sustatomi į eilę pagal surinktą balų skaičių.

Organizuojant paraiškų teikimą tęstiniu būdu, savivaldybei atnaujintų kvietimų skelbti nereikėtų, pareiškėjai galėtų nuolat teikti paraiškas. Tokiu būdu pareiškėjams būtų sudaryta nuolatinė galimybė gauti finansavimą, jei projektas atitinka nustatytus kriterijus. Savivaldybė turėtų nustatyti mažiausią balų sumą, kurią viršijus projektas įgautų finansavimo galimybę.

Savivaldybė turi teisę pati nuspręsti, kokie taikomi minimalūs kriterijai, arba už kokius kriterijus skiriami balai. Siūlomų kriterijų santrauka pateikta lentelėje žemiau. Pažymėtina, kad savivaldybei nebūtina naudoti visų kriterijų, o pasirinkti kriterijus labiau atspindinčius savivaldybės plėtros tikslus.

. lentelė. Galimi projektų atrankos principai

Eil. Nr.	Kriterijaus pavadinimas	Kriterijaus paaiškinimas	Balai
1	Projektas privalo atitikti savivaldybės tarybos sprendimu patvirtintoje programos sąmatoje nurodytas kryptis	Projektas turi atitikti bent vieną savivaldybės tarybos sprendimu patvirtintoje programos sąmatoje nurodytą kryptį	Neskaičiuojami
2	Projektas atitinka tinkamų finansuoti projektų išlaidų kategoriją	Paraiškoje pateiktos projekto išlaidos turi atitikti tinkamų finansuoti išlaidų reikalavimus	Neskaičiuojami
3	Projektas negali gauti dvigubo finansavimo	Projektas ir projekto veiklos negali būti finansuotos ar finansuojamos bei suteikus finansavimą, teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir kita) ir kitų veiksmų programų priemonių arba kitų finansavimo šaltinių, įskaitant fiksuotų tarifų paramos schemas.	Neskaičiuojami
4	Projekte siūloma įdiegti įranga atitinka technines savybes, kurios yra būtinos projekto rezultatams pasiekti	Vertinama pagal pateiktas sąmatas, komercinius pasiūlymus	Neskaičiuojami
5	Projektų metu numatyta įdiegti įranga, įrenginiai yra nauji ir nenaudoti kituose objektuose	Vertinama pagal pareiškėjo pateiktą informaciją	Neskaičiuojami
6	Projekte siūlomi finansuoti investiciniai sprendimai yra aiškūs ir konkretūs, techniškai įgyvendinami	Vertinama pagal pareiškėjo pateiktą informaciją	Neskaičiuojami
7	Projekte yra numatytas Pareiškėjo įnašas į projekto finansavimą	Numatytos nuosavos lėšos bendroje projekto vertėje	Maksimali balų suma – 10 balų.
8	Įgyvendinus projektą, bus naudojami atsinaujinantys energijos ištekliai	Vertinama pagal pareiškėjo pateiktą informaciją	Maksimali balų suma – 10 balų.
9	Įgyvendinus projektą, bus sumažintas labiau taršių energijos išteklių naudojimas ar/ir elektros energijos naudojimas	Vertinama pagal pareiškėjo pateiktą informaciją	Maksimali balų suma – 2 balai.
10	Įgyvendinus projektą bus sumažintas išmetamųjų ŠESD kiekis	Vertinama, ar, įgyvendinus projektą, bus sumažintas išmetamųjų ŠESD kiekis	Maksimali balų suma – 3 balai.

Šaltinis: sudaryta pagal Atsinaujinančių išteklių plėtros planų rengimo metodikos reikalavimus

Sekančioje lentelėje pateikiamas atrankos kriterijų detalizavimas. 

. lentelė. Galimas kriterijų detalizavimas

Eil. Nr.	Kriterijaus pavadinimas	Balai
1	Projekto finansavimas iš pareiškėjo didesniu dydžiu	
1.1	Jei pareiškėjas prašo 40 % arba mažiau maksimalaus skiriamos subsidijos dydžio	10
1.2	Jei pareiškėjas prašo nuo 60 % iki 40 % maksimalaus skiriamos subsidijos dydžio	5-10
1.3	Jei pareiškėjas prašo nuo 80 % iki 60 % maksimalaus skiriamos subsidijos dydžio	0-5
2	Pagal energijos išteklius, kurie bus naudojami įgyvendinus projektą	
2.1	Saulės, geoterminė energija	5
2.2	Medienos atliekos, žemės ūkio atliekos	3
2.3	Vėjo energija	1
3	Pagal energijos išteklius, kurių vartojimas įdiegus projektą bus sumažintas	
3.1	Suskystintos naftos dujos, gamtinės dujos	1
3.2	Kitas iškastinis kuras, elektros energija	2
4	CO2 mažinimo efektyvumo kriterijus	
4.1	Suderintas CO2 mažinimo efektyvumas didesnis kaip 8 kgCO2/Eur subsidijų	3
4.2	Suderintas CO2 mažinimo efektyvumas didesnis kaip 5 kgCO2/Eur subsidijų	2-3
4.3	Suderintas CO2 mažinimo efektyvumas didesnis kaip 2 kgCO2/Eur subsidijų	1-2
5	Projekto naujumas	
5.1	Pirmas atitinkamo tipo technologijos projektas savivaldybėje, pilotinis projektas	3

Šaltinis: sudaryta pagal Atsinaujinančių išteklių plėtros planų rengimo metodikos reikalavimus




. IŠVADOS IR REKOMENDACIJOS

Bendrasis galutinis energijos suvartojimas Joniškio rajono savivaldybėje 2021 m. siekė 19 794,0 tonų naftos ekvivalentu. AIE dalis galutinės energijos suvartojime sudarė 60,6 proc. Pagal Nacionalinę energetinės nepriklausomybės strategiją (NENS) Joniškio rajono savivaldybėje AIE dalis galutinės energijos suvartojime viršijo šalies užsibrėžtus tikslus 2030 m. pasiekti 45 proc. AIE dalį galutinės energijos suvartojime. Nepaisant to, nevisuose sektoriuose siektini rodikliai yra pasiekti. Transporto sektoriuje AIE dalis siekė apie 6,0 proc. Pramonės sektoriuje, vertinant elektros energijos suvartojimą ir šilumą pastatų šildymui, AIE dalis siekė apie 46,0 proc., žemės ūkyje – apie 36,6 proc. Namų ūkiuose, tiek prijungtuose prie CŠT, tiek neprijungtuose prie CŠT, AIE dalis energijos vartojime siekė apie 71,3 proc., kai paslaugų sektoriuje ši dalis sudarė apie 79,9 proc.

Centralizuotai tiekiamos šilumos gamybai naudojamas biokuras bendrame pagamintos šilumos balanse siekia 83,3 proc. Joniškio rajono savivaldybėje centralizuotas šilumos gamybos ir tiekimo paslaugas teikė UAB „Gren Joniškis“.

Atlikus skaičiavimus nustatytas miesto AIE naudojimo potencialas pagal atskiras AIE rūšis: biokurą, biodujas, komunalines atliekas, saulės, vėjo, hidroenergijos, hidroterminės ir geoterminės energijos išteklius. Techninis potencialas siekia apie 444 ktne ir daug kartų viršija savivaldybės metinius energijos poreikius (apie 20 ktne).

Pagal darytas prielaidas dėl gyventojų skaičiaus mažėjimo ir BVP augimo, prognozuojama, kad Joniškio rajono savivaldybės energijos poreikiai iki 2030 m. padidės apie 2,4 proc. 

Joniškio rajono savivaldybėje elektros energiją gaminančių vartotojų įrenginių galia, tenkanti 1000-iui gyventojų, siekė 26,81 kW, ir tarp šešiasdešimties Lietuvos savivaldybių Joniškio rajono savivaldybė užėmė 54 vietą. Lyginant su 2020 metais, pokytis buvo +14,86 kW (2020 m. energiją gaminančių vartotojų įrenginių galia, tenkanti 1000-iui gyventojų siekė 11,95 kW). Laikotarpyje iki 2030 m. prognozuojamas didelis elektros energiją gaminančių vartotojų skaičiaus augimas, todėl tikėtina, kad elektros energijos iš atsinaujinančių išteklių bus pagaminta iki 45 proc., kaip numatyta Nacionalinėje energetinės nepriklausomybės strategijoje. 

Populiarūs įrenginiai šilumos gamybai – saulės kolektoriai ir vis plačiau šilumos gamybai naudojami šilumos siurbliai. Joniškio rajono savivaldybė AIE plano įgyvendinimui gali būti naudojami įvairūs AIE įrenginiai, jų kombinacijos.

Tarp pagrindinių priemonių didinti energijos naudojimą iš AIE Joniškio rajono savivaldybėje yra siūlomas saulės energijos panaudojimas karšto vandens gamybai saulės kolektoriuose bei elektros energijos gamybai saulės šviesos elektrinėse įrengtose ant savivaldybei priklausančių pastatų stogų. Investicijos šioms priemonėms įgyvendinti – apie 4,72 mln. Eur. Įvykdžius šias investicijas savivaldybės AIE dalis padidėtų 2,5 proc. Ši dalis nėra didelė vertinant dešimties metų laikotarpį. Todėl siekiant didesnės AIE dalies energijos vartojime, tikslingas būtų namų ūkių informavimas apie AIE įrenginius ir skatinimas juos įsirengti. Svarstant elektros gamybą iš atsinaujinančių išteklių, verta paminėti ir nutolusius saulės elektrinių parkus. Siekiant prisidėti prie nacionalinių rodiklių bei veiklą vykdyti nekenkiant aplinkai, verslai yra suinteresuoti apsirūpinti elektra, pagaminta naudojant atsinaujinančius išteklius. Tačiau ne visi verslai turi tam galimybę: ne ant visų stogų yra pakankamai vietos įsirengti saulės elektrinę, o didžioji dalis savo biurus nuomojasi, todėl investuoti į brangias technologijas neapsimoka, todėl išeitis yra pirkti elektrą iš nutolusių saulės ar vėjo elektrinių parkų. Tokie parkai tiekia elektrą pirkėjams, prižiūri įrenginius, todėl nutolusiems pirkėjams nebereik rūpintis įrenginių būklės palaikymu. Šiai dienai populiariausios galimybės gaminti bei vartoti elektros energiją yra tapti gaminančiu vartotoju (elektrinė vartojimo vietoje, nutolusi elektrinė bei dalis elektrinių parke), tačiau ateityje populiarės ir nauja alternatyva, galima jau nuo 2020 m. – tapti AIE bendrija. Tokiu atveju, elektrinė priklauso viešajai įstaigai, elektros energiją vartoja bendrijos dalininkai bei elektros energijos likutis perduodamas į elektros tinklus. Šios bendrijos jau gali teikti finansavimo paraiškas mažoms elektrinėms įsirengti, o ateityje valstybės finansavimas numatomas dar didesnis, todėl Joniškio rajono savivaldybė turėtų skatinti AIE bendrijų kūrimąsi Savivaldybės teritorijoje. 

Darant prielaidą, kad iki 2030 metų 70 proc. iškastinį kurą naudojančių namų ūkių šiluma bus aprūpinami iš AIE (transformacijos priemonės – elektros energiją gaminantis vartotojas, šilumos siurbliai, saulės kolektoriai) AIE dalis savivaldybėje padidėtų beveik virš 13 proc. Tai paliestų apie 1 986 namų ūkius Jei vieno namų ūkio vidutinės investicijos į AIE sudarytų iki 5 000 Eur, tai bendros investicijos siektų apie 9,93 mln. Eur. Įrengus saulės kolektorius bei šviesos elektrines ant savivaldybei priklausančių pastatų stogų, taip pat AIE įrenginius namų ūkiuose, Joniškio rajono savivaldybėje AIE dalis siektų 72,3 proc. galutiniame vartojime. Šis rodiklis atitinka 3 koncepcinį scenarijų. 

CŠT gali būti diegiamos kitos priemonės didinančios AIE naudojimą, tokios kaip šilumos akumuliacinės talpos ar šiluma išgaunama iš nuotekų tinklų, tačiau Joniškio rajono savivaldybėje tokių technologijų panaudojimas ekonomiškai būtų neatsiperkantis dėl gyvenamųjų teritorijų išdėstymo, o tuo pačiu šiluminių trasų mažo tankio. Šiluminės energijos nuostolių mažinimui CŠT sistemoje gali būti diegiamas tinklo pritaikymas darbui žematemperatūriu režimu. Joniškio rajono savivaldybės CŠT modernizavimo potencialas turėtų būti pagrįstas duomenų analize ir galimybių tyrimais, kuriuose nurodoma keletas galimybių, kurios yra techniškai įmanomos. 

Prie energijos vartojimo mažinimo ir energetinio efektyvumo didinimo prisideda pastatų modernizavimas juos apšiltinant, atnaujinant šildymo sistemas, tačiau tokios priemonės įtakos AIE daliai nedaro arba ši dalis yra minimali.

Nacionalinėje energetinės nepriklausomybės strategijoje užsibrėžtas tikslas iki 2030 m. pasiekti, kad  AEI dalis transporte išaugs iki 15 proc. Didžiausias dėmesys skiriamas elektromobilių parko ir krovimo stotelių plėtrai. Joniškio rajono savivaldybėje buvo įregistruota 20 elektrinių transporto priemonių ir tai sudarė 0,1 proc. visų savivaldybėje registruotų kelių transporto priemonių. Norint pasiekti šalies tikslą – išauginti AEI dalį transporto sektoriuje iki 15 proc., Joniškio rajono savivaldybėje turėtų būti registruota virš 3 tūkst. elektromobilių ar kitus atsinaujinančius išteklius naudojančios transporto priemonių. Tokį rodiklį pasiekti neįmanoma dėl itin didelių investicijų, tačiau darant tam tikrus žingsnius AEI dalį transporto sektoriuje galima padidinti. Joniškio rajono savivaldybė siekiant tolygios elektromobilių įkrovos vietų plėtros turės parengti Savivaldybės elektromobilių įkrovimo stotelių plėtros planą. Verta pabrėžti, jog planus turėtų būti parengtas taip, jog savivaldybės gyventojam bei savivaldybę pravažiuojantiems žmonės nekiltų problemų ieškant tinkamos elektromobilių įkrovimo stotelės. Svarbus dalykas, jog įkrovimo stotelės būtų greitojo įkrovimo, kadangi būtent šių įkrovimo stotelių plėtra skatintų tradicinį kurą naudojančių automobilių turėtojus rinktis elektromobilius (tik greitojo įkrovimo stotelės patogumu prilygsta tradicinėms degalus pardavinėjančioms degalinėms). Taip pat, įkrovimo stotelės turi būti strategiškai patogiose vietose, apie tai plačiau aprašyta 7skyriuje. Atnaujinant Joniškio rajono savivaldybės administracijos ir pavaldžių įstaigų bei įmonių automobilių parką pirmenybė ateinančiame dešimtmetyje turėtų būti teikiama transporto priemonėms naudojančioms atsinaujinančius išteklius.

. lentelėje pateikiamos rekomendacijos susijusios su atsinaujinančių energijos išteklių naudojimo plėtra.

. lentelė. Rekomendacijos atsinaujinančių energijos išteklių naudojimo plėtrai

Esama situacija ir problematika	Rekomendacijos
Namų ūkiai
Joniškio rajono savivaldybės namų ūkiuose, tiek prijungtuose prie CŠT, tiek neprijungtuose prie CŠT, AIE dalis energijos vartojime siekė apie 71,3 proc. Pagal NENS, individualiai šildomų namų ūkių iš atsinaujinančių energijos išteklių dalis 2030 m. turi sudaryti 80 proc. visų namų ūkių.	Skatinti ir informuoti savivaldybės gyventojus apie valstybės ir savivaldybės paramos schemas, taikomas atsinaujinančių energijos išteklių naudojimui ir gamybai.
Transportas
Transporto sektoriuje AIE dalis Joniškio rajono savivaldybėje siekė apie 6 proc. Pagal NENS iki 2030 m. planuojama, kad  AEI dalis transporte išaugs iki 15 proc. Sektoriui aktualus Lietuvos Respublikos alternatyviųjų degalų įstatymas, įsigaliojęs 2021 m. liepos 1 d. Pagal šį įstatymą nustatyti reikalavimai viešiesiems pirkimams.	Joniškio rajono savivaldybės pavaldžiose įstaigose/įmonėse transporto priemonės, kurių daugumą sudaro M1 ir M2 kategorijų automobiliai, ir per artimiausią dešimtmetį dalis jų bus nudėvėta (planuojama apie 8 vnt.). Rengiant viešuosius pirkimus transporto priemonėms įsigyti teks tenkinti sąlygas, kurios nustatytos Lietuvos Respublikos alternatyviųjų degalų įstatyme. Iki 2025 m. gruodžio 31 d. įsigyjamos netaršios transporto priemonės turės sudaryti ne mažiau kaip 60 procentų nuo tos pačios kategorijos naudojamų kelių transporto priemonių, o nuo 2026 m. sausio 1 d. iki 2030 m. gruodžio 31 d. – 100 procentų.	Individualių transporto priemonių ar ūkio subjektų transporto priemonių keitimas/įsigijimas į netaršias transporto priemones nėra reglamentuotas, nebent viešuosius pirkimus vykdytų perkančioji organizacija ar perkantis subjektas.  	Lietuvos Respublikos alternatyviųjų degalų įstatymas reglamentuoja viešuosius pirkimus įsigyjant paslaugas. Atkreiptinas dėmesys, kad rengiant viešuosius pirkimus viešojo transporto tiekėjo paslaugoms įsigyti, reikia vadovautis Alternatyviųjų degalų įstatymo 15 straipsniu.
Elektros gamyba
Lietuvoje iš atsinaujinančių energijos išteklių 2020 m. pagaminta 60,1 proc. visos elektros energijos, o bendrame elektros energijos suvartojime AIE dalis siekė 20,17 proc. 	2021 m. Joniškio rajono savivaldybėje elektros energiją gaminančių vartotojų įrenginių galia, tenkanti 1000-iui gyventojų, siekė 26,81 kW. Pagal NENS iki 2030 m. siekiama, kad elektros energijos gamyba Lietuvoje sudarytų 70 proc., o AIE dalis elektros vartojimo balanse siektų 45 proc.	Joniškio rajono savivaldybės administracijai rekomenduojama skatinti miesto gyventojus ir ūkio subjektus gaminti elektros energiją naudojant saulės ir vėjo energiją.  Informuoti apie valstybės ir savivaldybės paramos schemas, taikomas atsinaujinančių energijos išteklių naudojimui ir gamybai.	Siekiant prisidėti prie NENS tikslų, iki 2030 m. ant savivaldybei priklausančių pastatų stogų būtų galima įrengti saulės šviesos elektrines, kurių galia siektų 2,8 MW. Saulės šviesos elektrinių įrengimo darbai pradėti ir 2022 m. 

Šaltinis: sudaryta autorių

__________________________________________

Labiausiai tikėtinas scenarijus	2017	2018	2019	2020	2021	2022	2023	2024	2025	2026	2027	2028	2029	2030	2031	2032	2033	2034	2034	2035	2036	2037	2038	2039	2040	21583	21115	20730	21284	20898	20732.9058	20569.11584418	20406.619829010979	20245.407532361791	20085.468812856132	19926.79360923457	19769.371939721615	19613.193901397815	19458.249669576773	19304.529497187115	19152.023714159335	19000.722726817476	18850.617017275617	18701.697142839141	18553.953735410712	18407.377500900966	18261.959218643849	18117.689740816564	17974.559991864113	17832.560967928384	Optimistinis scenarijus	2017	2018	2019	2020	2021	2022	2023	2024	2025	2026	2027	2028	2029	2030	2031	2032	2033	2034	2034	2035	2036	2037	2038	2039	2040	20898	21456.489725036179	22029.904838768452	22618.644215549819	23223.117389472376	23843.744839244093	24480.958280678788	25135.200967002766	25806.927997187016	26496.606632519462	27204.716621637443	27931.750534246567	28678.214103758026	29444.626579082767	30231.521085827186	31039.444997141622	31868.960314479606	32720.644058532751	33595.088670613171	34492.902424762695	35414.709850875501	Pesimistinis scenarijus	2017	2018	2019	2020	2021	2022	2023	2024	2025	2026	2027	2028	2029	2030	2031	2032	2033	2034	2034	2035	2036	2037	2038	2039	2040	20898	20534.374800000001	20177.076678480003	19825.99554427445	19481.023221804076	19142.053417744686	18808.98168827593	18481.705406899928	18160.123732819869	17844.137579868806	17533.649585979088	17228.564083183053	16928.787068135669	16634.226173150109	16344.790637737298	16060.39128064067	15780.940472357523	15506.352108138502	15236.541581456893	14971.425757939543	14710.922949751395	



Dyzelinas	2020	2021	2022	2023	2024	2025	2026	2027	2028	2029	2030	414.08081638646757	416.65639906439139	419.99798338488779	423.36636721163461	426.76176547667194	430.18439483579488	433.63447368237797	437.11222216131063	440.61786218304434	444.15161743775235	447.71371340960314	Benzinas	2020	2021	2022	2023	2024	2025	2026	2027	2028	2029	2030	40.607763742701145	40.860344033180745	41.188043992326854	41.518372105145318	41.851349449428582	42.186997272013002	42.525336990134548	42.866390192795429	43.210178642141649	43.556724274851625	43.906049203535936	Suskystintos naftos dujos	2020	2021	2022	2023	2024	2025	2026	2027	2028	2029	2030	17.797278888236111	17.907977962920938	18.051599946183565	18.196373777751958	18.342308695449528	18.489414011187034	18.637699111556753	18.78717345843144	18.937846589568061	19.089728119216396	19.242827738732512	



Elektros energija	2020	2021	2022	2023	2024	2025	2026	2027	2028	2029	2030	297.89999999999998	305.6454	315.42605279999998	325.51968648959996	335.93631645726714	346.68627858389971	357.78023949858448	369.22920716253918	381.04454179174041	393.23796712907608	405.82158207720653	Biokuras (mediena)	2020	2021	2022	2023	2024	2025	2026	2027	2028	2029	2030	77.400000000000006	78.406200000000013	79.66069920000001	80.935270387200006	82.230234713395205	83.545918468809532	84.882653164310483	86.240775614939452	87.620628024778483	89.022558073174935	90.446919002345737	Gamtines dujos	2020	2021	2022	2023	2024	2025	2026	2027	2028	2029	2030	0	0	0	0	0	0	0	0	0	0	0	



Biokuras (mediena)	2020	2021	2022	2023	2024	2025	2026	2027	2028	2029	2030	927.8	939.8614	954.89918239999997	970.17756931839995	985.70041042749438	1001.4716169943343	1017.4951628662437	1033.7750854721037	1050.3154868396573	1067.1205346290917	1084.1944631831573	Elektros energija	2020	2021	2022	2023	2024	2025	2026	2027	2028	2029	2030	1489.6	1528.3295999999998	1577.2361471999998	1627.7077039103997	1679.7943504355326	1733.5477696494697	1789.0212982782527	1846.2699798231567	1905.3506191774977	1966.3218389911776	2029.2441378388953	SND	2020	2021	2022	2023	2024	2025	2026	2027	2028	2029	2030	21.2	21.751200000000001	22.3167312	22.896966211199999	23.492287332691198	24.103086803341171	24.729767060228042	25.372741003793973	26.032432269892617	26.709275508909826	27.403716672141481	Gamtinės dujos	2020	2021	2022	2023	2024	2025	2026	2027	2028	2029	2030	228.4	234.33840000000001	240.4311984	246.6824095584	253.09615220691839	259.67665216429828	266.42824512057001	273.35537949370485	280.46261936054117	287.75464746391526	295.23626829797706	



Biokuras (mediena)	2020	2021	2022	2023	2024	2025	2026	2027	2028	2029	2030	7777.6722763350381	7746.9504708435143	7716.3500164836823	7685.8704339185715	7655.5112457045934	7625.2719762840607	7595.1521519777389	7565.1513009774271	7535.2689533385665	7505.5046409728793	7475.8578976410363	Elektros energija	2020	2021	2022	2023	2024	2025	2026	2027	2028	2029	2030	1923.3	1920.7035449999998	1919.2630173412499	1917.8235700782441	1916.3852024006853	1914.9479134988849	1913.5117025637608	1912.0765687868379	1910.6425113602479	1909.2095294767278	1907.7776223296203	Gamtinės dujos	2020	2021	2022	2023	2024	2025	2026	2027	2028	2029	2030	818.12821981083846	814.89661334258562	811.67777171988246	808.47164452158893	805.27818152572866	802.09733270870208	798.92904824450272	795.77327850393692	792.62997405384635	789.4990856563337	786.38056426799119	Anglys ir durpės	2020	2021	2022	2023	2024	2025	2026	2027	2028	2029	2030	632.68582332038181	630.18671431826635	627.69747679670922	625.21807176336222	622.74846037989698	620.28860396139635	617.83846397574882	615.39800204304458	612.96717993497452	610.54595957423135	608.13430303391317	Šilumos energija (CŠT)	2020	2021	2022	2023	2024	2025	2026	2027	2028	2029	2030	1208.7959619999999	1204.0212179501	1199.2653341391972	1194.5282360693473	1189.8098495368733	1078.8101006312027	1074.5488007337094	1070.3043329708112	1066.0766308555765	1061.865628163697	1057.6712589324504	Aplinkos šiluminė energija	2020	2021	2022	2023	2024	2025	2026	2027	2028	2029	2030	392.70154550920245	391.1503744044411	389.60533042554357	388.06638937036269	386.53352713234978	385.00671970017697	383.48594315736125	381.9711736818897	380.46238754584624	378.95956111504017	377.46267084863575	Skystas kuras	2020	2021	2022	2023	2024	2025	2026	2027	2028	2029	2030	349.06804045262447	347.68922169283661	346.31584926714993	344.94790166254467	343.5853574509776	342.22819528904625	340.87639391765453	339.52993216167977	338.18878892964113	336.85294321336903	335.52237408767621	Kitos kuro ir energijos rūšys	2020	2021	2022	2023	2024	2025	2026	2027	2028	2029	2030	294.52615913190186	293.36278080333085	292.20399781915768	291.04979202777201	289.90014534926229	288.75503977513273	287.61445736802096	286.47838026141727	285.34679065938468	284.2196708362801	283.09700313647681	Suskystintos naftos dujos	2020	2021	2022	2023	2024	2025	2026	2027	2028	2029	2030	10.908376264144515	10.865288177901144	10.822370289598435	10.779621926954521	10.73704242034305	10.694631102782695	10.652387309926704	10.610310380052493	10.568399654051285	10.526654475417782	10.485074190239882	



Biokuras (mediena)	2020	2021	2022	2023	2024	2025	2026	2027	2028	2029	2030	133.9	134.38471799999999	135.03245234075999	135.68330876104244	136.33730230927065	136.99444810640134	137.6547613462742	138.31825729596324	138.98495129612976	139.65485876137711	140.32799518060696	Elektros energija	2020	2021	2022	2023	2024	2025	2026	2027	2028	2029	2030	1191.7	1196.013954	1201.77874125828	1207.5713147911449	1213.3918085284383	1219.2403570455454	1225.117095566505	1231.0221599671356	1236.9556867781773	1242.9178131884482	1248.9086770480164	Šilumos energija (CŠT)	2020	2021	2022	2023	2024	2025	2026	2027	2028	2029	2030	405.213596	406.68046921752	408.64066907914844	410.61031710410992	412.58945883255171	414.57814002412459	416.57640665904086	418.58430493913744	420.60188128894407	422.62918235675676	424.66625501571633	Anglys ir durpės	2020	2021	2022	2023	2024	2025	2026	2027	2028	2029	2030	53.1	53.292222000000002	53.549090510040003	53.807197126298398	54.066547816447155	54.327148576922433	54.5890054330632	54.852124439250566	55.116511679047754	55.382173265340761	55.649115340479703	Gamtinės dujos	2020	2021	2022	2023	2024	2025	2026	2027	2028	2029	2030	321.5	322.66383000000002	324.21906966060004	325.78180557636415	327.3520738792422	328.92991087534017	330.5153530457593	332.10843704743985	333.70919971400849	335.31767805663003	336.93390926486296	

